
Oletko huomioinut, että VAPAA SANA on ensi kesäksi jär- 
jestänyt NELJÄ MATKAA LENINGRADIIN. Sinne voit päästä, 
jos osallistut SKDLn perusjärjestöjen keskeiseen lehtemme 
tilauskilpailuun 15. 3. — 30. 6. 47 välisenä aikana. 



Ryhdy siis levittämään lehteämme. Sehän on helppoa, siliä 
onhan se maamme eniten levinnyt työväen sanomalehti. 

Lukijat ja lehtemme 



t 

Tässä osastossa julkaisemme otteita ja selostuksia lukijain kirjeistä, 
jotka koskevat lehden kirjoituksia ja toimitustapaa. Kirjoittakaa 
toimitukselle toivomuksianne, lukijat! 



»40-luvuii» maaliskuun numero oli saatava painoon kuun puolivälissä — huolimatta 
siitä se tuskin ehtii tilaajille ennen maaliskuun loppua. (Kirjapainot ylikuormitettuja nyky- 
maailman aikana.) Tämän vuoksi lukijain ja toimituksen kirjeenvaihto ei vielä ole päässyt 
täyteen vauhtiin. Numeroa 1 — 2 koskevia kirjeitä saapuu hiljakseen edelleen, joten niistä 
ilmeisesti on julkaistava otteita vielä huhtikuun numerossakin. 

Useat kirjoittajat vuodattavat noin ^ylimalkaan ylistystä lehdellemme — se oli entistä 
monipuolisempi, pirteämpi, mielenkiintoisempi sisällöltään. Yksi kirjeenvaihtaja (P. L., 
llirvenluoto) saa meidät nolostumaan verratessaan toimituksen lukijoille antamaa arvos - 
teluhaastetta tällaiseen tilanteeseen: 

»Gunnar Bärlund tulee »40-luvun» toimitukseen ja sanoo hyväntahtoisesti hy- 
myillen toimittajille: Tulkaa kanssani kehään ja opettakaa minulle iskuja, joita 
en vielä tunne, ja knokatkaa minut, olkaa hyvä!* 

Palautamme lukijain mieleen toimituksen tunnuslauseen »Kissa kiitoksella eläköön» ja 
huomautamme, että paljonkin vielä voi ja täytyy tehdä, jotta sisältö monipuolistuisi niin, 
että yhä laajemmat lukijapiirit tuntisivat »40-luvun» omaksi kulttuurilehdekseen. 

Edellä mainittu kirjoittaja ja eräs toinen (K. J. — nen, Tampere) esittää toivomuksen, 
että käsittelisimme joskus »sitä valmiiksi puputettua ruokaa, jota lukijoille tarjoaa ame- 
rikkalainen lehti »Valitut palat». Toimitus panee toivomuksen korvansa taakse. 

Tri Väinö Kaukosen kirjoitus Kalevalasta ja kansanrunoudesta on saanut kiitosmainin 
nau nimimerkki »perheenäidiltä». Hän sanoo, että luettuaan Kalevalaa koulussa ja sitten 
omasta harrastuksesta hänellä on ollut käsitys, että muinaissuomalaisilla oli valmiina juuri 
sellainen runokirja kuin Kalevala, »jonka sitten vain pani paperille Elias Lönnrot, koska 
esi-isämme eivät olleet luku- ja kirjoitustaitoisia. Nyt käykin selville, että vanhoja runoja 
on paljon enemmän, ja että niistä Elias Lönnrot itse yhdisteli Kalevalan. Nythän meille ta- 
vallisille maallikoillekin aukenee paljon uusia runoaarteita.» 

Useat kirjoittajat ovat mielissään, että »Akatemia villitystä» on lähemmin selvitetty, koska 
(sanoo O. H--berg, Helsinki) »tavallinen kansalainen ei aivan helposti ole Kuvalehteä ja 
Helsingin Sanomia luettuaan voinut muodostaa käsitystä, mistä siinä oikeastaan on kysy- 
mys. Enemmän vain sellaisia selittäviä kirjoituksia.» 

Dyson Carterin kirjoitus > Atomivoimasta» saa kiitokset nimimerkiltä »Teknillisen ke- 
hityksen harrastaja» (Turku). Nimimerkki toivoo, että samantapaisia julkaistaisiin edel- 
leen, samoin kansantajuisia kirjoituksia lääketieteen alalta. 



Sylvi-Kyllikki Kilven kirjoitus »Sivistynyt työläinen» on ilahduttanut itseopiskei joita 
Yksi heistä (T. J — n, Lahti) kirjoittaa: 

»Pitkään aikaan en olekaan lehdissä nähnyt S-K. K:n kirjoituksia, joissa aina 
on itsenäisiä ajatuksia ja huomioita. Tekee hyvää sydämelle, että sellainen arvokas 
kulttuurilehti kuin 40-luku nyt haluaa huomioida sitäkin sivistystyötä, joka kasvat- 
taa »sivistyneitä työläisiä». Sitä työtä tehdään usein hiljaisuudessa ja vaikeissa 
oloissa, joten aina tunnustus kannustaa parempiin saavutuksiin. Jospa vain sai- 
simme vedetyksi enemmän nuorisoa työläisopiskelijoin riveihin.» 

>-Lapsipsykologiasta. kasvatuksesta ja lasten kauneuskilpailuista» on herättänyt etenkin 
uaislukijain mielenkiintoa. Yksi kirjoittaja (A. M., Kotka) sanoo, että Folkhälsan-järjestön 
julkilausumassa esitetyt ajatukset ovat samoja, joita hän itse vaistomaisesti on soveltanut 
kasvatustyössä, ja senvuoksi häntä suuresti loukkasivat ilmoitukset ja selostukset lasten 
kauneuskilpailuista Nimimerkki »4 lapsen äiti» (Jyväskylä) tekee hyvän ehdotuksen: 



»Toivon enemmän kirjoja ja kirjoituksia käytännöllisistä kasvatuskysijmyk- 
sistä julkaistavan maamme sanomalehdissä ja muissakin lehdissä. Kirjojen näistä 
asioista pitäisi olla hinnaltaan huokeita ja helppoja ymmärtää, niin että kansan 
syvät rivitkin saisivat niistä valistusta. Tietämättömyyttä ja suorastaan sydämet- 
tömyyttä lasten kasvatuksessa näkee ympärillään niin paljon, että jotakin todella 
jo täytyisi tehdä valistuksen levittämiseksi. Paljon saataisiin aikaan järjestämällä 
hyviä luentoja tässä asiassa, sekä eri paikkakunnilla että varsinkin radiossa.» 



Radion osalta toimitus ehdottaa keskustelukerhoa, jossa lasten vanhemmat ja 
ammattikasvattajat pohtisivat kasvatuskysymyksiä. Useissa maissa on menestyksellä sijoi- 
tettu radioon myös kysymys- ja vastausosasto enemmän ja vähemmän vaikeiden yksityis- 
tapausten erittelemiseksi. 

Toivomus Hella Wuolijoelle: edelläoleva irtileikattava. 

Muutamista muistakin ensimmäisen numeromme kirjoituksista on lausuttu kauniita 
sanoja. Jätämme ne toistamatta, jotta kirjoittajat eivät tulisi itserakkaiksi. 

Maisteri O. J. T, (Karkkila) on hieman väärinkäsittänt lehden viimeisellä sivulla ja taka- 
kannessa julkaistuja »Kustantajien uutuuksia» ja lähettänyt reunahuomautuksia sen joh- 
dosta, mitä on sanottu prof. Rafael Koskimiehen »Elävästä kansalliskirjallisuudesta». 

»Kustantajien uutuuksia» sisältää eri kustannusliikkeiden puffeja niiden omista kirjoista. 
Sellaisia lähetetään kaikille lehdille ja julkaistaan sitä mukaa kuin tilaa riittää. Arvioinnit 
kirjoista ovat siis kustantajien omien arvostelijain laatimia, toimituksella ei ole niiden 
kanssa mitään tekemistä. Lehtemme kirja-arvostelut julkaistaan kirjoitta jäin nimimerkeillä 
tai nimillä varustettuina osastossa »Kirjallisuutta». Valitamme, että paljon syys- 
kaudenkin kirjallisuutta on vielä jäänyt tilanpuutteen ja arvostelijain kiireiden vuoksi kä- 
sittelemättä. Säästämme maisteri O. J, T:n kirjoituksen siksi, kun arvostelu prof. Koski- 
miehen kirjallisuushistoriasta tulee lehteen. Lähetämme terveisiä Karkkilaan ja odotamme 
juttua jostakin kirjoitushimoa herättävästä vapaan kansansivistystyön kysymyksestä. 
(Huhtikuun numeroon tarkoitettujen kirjoitusten on oltava täällä viimeistään keskiviik- 
kona 9. 4.) 

Tutkikaa tarkoin tämä numero, lukijat, ja kirjoittakaa toimitukselle mielipiteenne! 
Saimme ensimmäisestä kaksoisnumerosta niin paljon kiitosta, että odotamme jo haukku- 
misiakin. Niistä toimitustyössä eniten saa ideoita. 




Kansleri 

on sanonut sanansa 



Hallituksen esitys laiksi korkeimman hengenviljelyn edistämisestä tu- 
lee lähiaikoina eduskunnassa ratkaisevaan vaiheeseen. Siksi on entistäkin 
suuremmalla voimalla ryhdytty julkisuudessa ajamaan Suomen Akatemian 
välitöntä perustamista. Eduskunnan sivistysvaliokunta on kuullut asian- 
tuntijana mm. suomalaisen tieteen arvovaltaisalta edustajaa, yliopiston 
kansleri Antti Tulenheimoa, ja hän on Suomen Kuvalehden n:ossa 10 jul- 
kaistussa kirjoituksessa »Antti Tulenheimon puheenvuoro» esittänyt käsi- 
tyksensä Suomen Akatemian perustamisen ensiarvoisesta merkityksestä 
koko kulttuurielämällemme. Valtionyliopistomme korkeimpana viran- 
omaisena kansleri on edustanut yliopistoa ja hänen lausuntojensa on kat- 
sottu omaavan tieteen objektiivisuuden ja pätevyyden. Yliopiston kansle- 
rien lausuntoihin onkin sivistyselämässämme aina kiinnitetty tavallista 
enemmän huomiota, ja siihen on aihetta myös tällä kertaa, vaikka tiettä- 
västi millään taholla ei ole esitetty kielteistä käsitystä Suomen Akatemian 
perustamisen tärkeydestä. Sen ensiarvoisuudesta juuri tällä hetkellä 
on kyllä eriäviä mielipiteitä. 

Snellmaniin, Descartes'iin ja Newtoniin vedoten kansleri Tulenheimo 
lausunnossaan aluksi korostaa keskittymisen merkitystä tieteellisessä työs- 
sä ja jatkaa (harvennukset meidän) : 

»Mutta myös kirjallisuuden ja taiteen menestyksellinen harjoittaminen 
vaatii suorittajansa kokonaan. Oma kulttuurihistoriamme 
kin tarjoaa tästä lukuisia esimerkkejä. Niin suuressa puutteessa kuin Alek 
sis Kivi yleensä elikin, hän sai kuusi vuotta viettää 'mesenaattinsa' Char- 
lotta Lönnqvistin suojissa vapaana kaikesta hajoitta vasta 
työstä keskittyen yksinomaan teostensa kirjoittamiseen. Tältä kuusi 
vuotiskaudelta on peräisin jokseenkin kaikki, mitä Kivi kirjoitti. Silloin 
syntyi ennen kaikkea 'Seitsemän veljestä' ja silloin ilmestyivät katkeamat- 
tomana sarjana 'Kihlaus', 'Karkurit', 'Canzio', 'Lea', 'Yö ja päivä, 'Kaner 
vala', 'Leo ja Liina" ja monet muut. Ilman tuon 'Suomen köyhimmän ja 
menestyksellisimmän mesenaatin' tarjoamia suotuisia työolosuh- 



teitä ei Kiven tuotanto olisi voinut kohota siihen kantavuuteen, mille se 
nousi. 

Samaten on Johannes Linnankosken tuotanto syntynyt kokonaan niinä 
12 vuotena, joina hän irroittautuneena kaikesta muusta keskittyi yksin- 
omaan luomistyöhönsä. 'Ikuinen taistelu', 'Laulu tulipunaisesta kukasta', 
'Taistelu Heikkilän talosta', 'Pakolaiset', 'Kirot', 'Simson ja Delila\ 'Jeftan 
tytär' jne. seurasivat tuolloin toisiaan tiheässä tahdissa.: 

Tiedetään myös Elias Lönnrotin suorittaneen pääosan/ Kalevalan 
keruu- ja kokoonpanotyöstä niinä vuosina, jotka hän oli — erään kerran 
5 vuotta yhtäjaksoisesti — virkavapaana Kajaanin piirilääkärinvi- 
rasta. Sanakirjansa Lönnrot taas valmisti jo eläkkeelle siirryttyään. 

Mikael Agricolan Uuden Testamentin suomennostyö syntyi prof. Tar- 
kiaisen viimesten tutkimusten mukaan todennäköisesti niinä muutamina 
vuosina, jotka hän heti Wittenbergistä palattuaan oli virkavapaana Turun 
koulun rehtorin toimesta. 

Voi huoleti sanoa, että jos viime vuosisadan suurmiehillämme olisi ollut 
tilaisuus omistaa koko elämänsä aika yksinomaan luovalle työlleen, hei- 
dän suorituksensa olisivat muodostuneet moninkertaisiksi.» 

Kirjoituksen muussa osassa kansleri Tulenheimo selostaa — nimiä mai- 
nitsematta — eräitä nykyajan suomalaisten miesten saavutuksia ja huo- 
mauttaa, että Akatemia olisi viipymättä perustettava: »Ellei akatemiaa 
pian saada pystyyn, ei ole myöskään toiveita saada yliopistostamme jo läh- 
teneitä eteviä miehiä palaamaan takaisin, ehkä ei myöskään välttää yhä 
uusien lähtöä.» 

Kansleri Tulenheimon lausunto herättää ihmettelyä kahdessa suhteessa. 
Se sisältää suorastaan vääriä tietoja ja antaa eräiden suurmies- 
temme elämästä osittain päinvastaisen kuvan kuin asia todella on 
ollul. 

Professori V. Tarkiainen kirjoittaa Aleksis Kiven elämäkerrassa mm. 
seuraavaa: 

»Siuntiossa vietetyt seitsemän vuotta olivat Kivelle kuin yksi 
ainoa pitkä työviikko, eikä edes kuin tavallisen vapaan miehen 
työviikko, jolloin hän itse määrää työnsä ja lepohetkensä niin 
mielensä ja voimiensa mukaisiksi kuin tahtoo, vaan pikemmin 
kuin 'raatajan rahanalaisen', jota tyly ruoska ajaa ja uhkaa, 
ellei hän taukoamatta riennä eteenpäin. Sillä lempeämpi kuin 
ruoska ei ollut lainkaan se ainainen rahapula, mikä häntä oli 
työhön hoputtamassa. Pikemminkin hänen tuotteliaisuu- 
tensa kokonaisuudessaan pakoittaa ihmettelemään ja ihailemaan 
sitä runovoimaa, joka ikäänkuin vaikeuksia uhmaillen kehitti 
nähtäville harvinaisia rikkauksia ja loi eri aloilla sangen huo- 
mattavia saavutuksia,» 

Siuntio alkoi ajanoloon tympäistä Kiveä. Hän tunsi elävänsä kuin vie- 



raassa maassa, kuin vankilassa. Hän ei voinut saada henkistä tukea eikä 
innostusta ympäristönsä taholta. »Ja olenpa viettänyt näniät kaksi vii- 
meistä vuotta melkein kuin vanki tornissa», hän kirjoitttaa lokakuussa 
1868 K. Bergbomille. 

Kaikki kunnia ja kiitos Charlotta Lönnqvislille siitä, että hän varansa 
uhraten huolehti ihanteenaan pitämästään runoilijasta. Mutta kaukana oli- 
vat Aleksis Kivestä »suotuisat työolosuhteet», mikäli niillä tarkoitetaan 
sellaisia olosuhteita, ympäristöä ja taloudellista huolettomuutta kuin ru- 
noilija itse kaipasi! 

Professori Aarne Anttilan julkaiseman Elias Lönnrotin elämäkerran 
mukaan Lönnrot suoritti ennen Kalevalan ilmestymistä y. 1835 viisi kansan- 
runoudenkeruumatkaa. Niistä tapahtui kolme ennen hänen siirtymistään 
Kajaanin piirilääkäriksi. Neljäs matka oli virkamatka Kiannan kirkolle, 
mistä Lönnrot poikkesi Vienaan. Ei liioin ole tietoa, että hän olisi saanut 
virkavapautta viidettä, 18 päivää kestänyttä keruumatkaansa varten v. 1834. 
Kalevalan viimeisen kolmanneksen hän kirjoitti Sotkamoon ja Kuhmoon 
tekemällään tarkastusmatkalla kolmen viikon aikana. Virkavapautta hä- 
nellä sensijaan oli virkistys- ja asiamatkaa varten Helsinkiin kesällä 1834. 
Näiden tosiasiain valossa tuntuu oudolta väite, että Elias Lönnrot olisi suo- 
rittanut »pääosan Kalevalan keruu- ja kokoonpanotyöstä niinä vuosina, 
jotka hän oli — erään kerran 5 vuotta yhtäjaksoisesti — virkavapaana Ka- 
jaanin piirilääkärinvirasta». Sen jälkeen kuin Kalevala oli ilmestynyt 
ja yleensä Lönnrotin työn merkitys tajuttiin, hänelle myönnettiin matkoja 
la muita tehtäviä varten virkavapautta, joka koitui Kalevalan toisen pai- 
noksen ja monien muiden kirjallisten ja tieteellisten saavutuksien, mm. 
Kantelettaren, sananlasku- ja arvoituskokoelmien ja suurei\ sanakirjan hy- 
väksi. 

Aleksis Kivi. ja Elias Lönnrot eivät ole sopivia esimerkkejä silloin, kun 
uskotellaan akatemian avulla kuin taikasauvalla loihdittavan kansakun- 
nalle kulttuurin huippusaavutuksia. Päinvastoin. Alle 35-vuotiaina elä- 
mänsä täydessä luomisvoimassa he suuria vaikeuksia vastaan kamppaillen 
ovat saaneet aikaan kirjallisuutemme merkittävimmät teokset. Suurina esi- 
kuvina he antavat sotien jälkeen taloudellisessa ahdingossa elävälle nuorelle 
sivistyneistöllemme varmuuden siitä, että sivistyselämämme ensiarvoisena 
tekijänä on uskollisuus kutsumukselle ja uhrivalmius eikä keski-iän sivuut- 
taneiden etevien miesten pikainen »järkiperäinen hyväksikäyttö * tai ulko- 
maille menneitten nopea palauttaminen. 

Korkeamman hengenviljelyn taloudellisen perustan lujittamisesta ei ole 
erimielisyyttä. Yhtenä tärkeänä osana siinä on aikanaan myös akatemian 
perustaminen. Mutta on valitettavaa, että yliopiston kansleri, joka on yli- 
oppilasnuorison ensimmäinen henkinen tiennäyttäjä, suurmiestemme an- 
sioita halventaen, tutkimusten tuloksia väärin tulkiten ja yksipuolisesti ai- 
neellisia näkökohtia korostaen horjuttaa koko sivistyselämämme henkisiä 
perusteita. Sellaista ei liene yliopistomme historiassa aikaisemmin sattunut. 



Ahatemiavillityksestä 



vieläkin 



Pääkirjoituksessamme käsitellyn kansleri Tulenheimon esiintymisen li- 
säksi on syytä selostaa kahta huomattavaa puheenvuoroa akatemiakysy- 
myksessä: opetusministerin ja prof. Eino Saaren. 

★ * ★ 



Opetusministeri EINO KILPI 

(Suomen Kuvalehti N:o 7) 

Lueteltudan kipeitä ja kiireellisiä tarpeita kulttuurielämämme 
monilla eri aloilla samaan tapaan kuin eduskunnan budjettikäsitte- 
lyssä, opetusministeri huomauttaa: 

»Milään taikakeinoa e\ ole kaiken yhtäkkiseen korjaamiseen, saatikka 
entisten laiminlyöntien poistamiseen. Sillä maa on köyhä. Sotien edellinen 
vauraus menetettiin pitkiksi vuosiksi, kun 1941 lähdettiin soitellen sotihin. 
Jälkilaskuja saadaan nyt maksaa. Verot ovat raskaat, ihmiset alakuntoisia. 
Valtion menot on tarkoin harkittava — kulttuurielämänkin tiimalta. 

Mutta — silti on sivistystyötä tuettava. Niin ylempää kuin alempaa. Suo- 
malainen hengenviljely on pelastettava — kaikesta tästä huolimatta! 

Sen ovatkin ne hallitukset, jotka välirauhan aikana ovat saaneet selvitellä 
maan sekasortoon johdettuja asioita, alusta alkaen täysin oivaltaneet. Mutta 
kun on ollut pakko lähteä — hiukan liioitellusti sanoen — jokseenkin sa- 
masta kuin Daniel Medelplan ison vihan jälkeen, ei aivan ensimmäi- 
seksi ole voitu rientää perustamaan Suomen Akatemiaa — niin miellyttä- 
vältä kuin ajatus ensi kuulemalta on saattanut tuntuakin. Kulttuuritarpeiden 
tyydyttämisen tärkeysjärjestyksen täytyy nyt olla hiukan toinen. 
Tietysti on huolehdittava korkeammastakin tieteellisestä ja taiteellisesta 
työstä — jonka tukeminen edellisinä aikoina niin peräti on laiminlyöty. 

Siinä mielessä nykyinen hallitus onkin jättänyt eduskunnalle sangen 
merkittävän esityksen. (Selostus apurahoista varttuneille ja nuorille tieteen 
ja taiteen harjoittajille.) 



Apurahain yhteissumma on arvioitu vuodessa 37 500 000 markaksi. Asian- 
omaiset saisivat tämän ohessa tietenkin tavalliset ansiotulonsa. 

Taistelussa Suomen Akatemian puolesta ( = hallitusta vastaan) tarkoituk- 
sellisesti kuitenkin vaietaan jokseenkin tyystin tästä asiasta. Ammutaan ja 
ammutetaan vain rajusti 'minä syytän'-laukauksia tai vieläkin karkeampia 
panoksia, jotta suuri yleisö saisi tarkoitetun väärän kuvan ja muodostaisi kä- 
sityksensä sen mukaisesti. 

Edellisen selvityksen lisäksi lienevät eräät vastalaukauksetkin paikallaan. 
Ensiksikin; Miksi ne, jotka nyt puolitotuuksineen antavat salamoittensa lei- 
mahdella, kokonaan vaikenivat silloin kun maan asioita hoitelivat eräät 
toiset hallitukset paljon vauraammissa olosuhteissa? Eikö silloin olisi ollut 
paljon suurempi syy tykistökeskitykseen? — Toiseksi: Miksi ei selitetä tar- 
kemmin, mikä Suomen Akatemia todella on, s. o. että siihen tulisi kuulumaan 
vain 12 jäsentä — joiksi ajatelluista useiden tiedetään nykyisinkin olevan 
taloudellisesti jokseenkin riippumattomia ja joiksi ei siten liioin missään 
tapauksessa joutiiisi kuin muutama harva nykyisin ulkomailla työskentele- 
vistä? — Kolmanneksi: Kiihkeäksi viritetty pauhu Suomen Akatemiasta käy 
asiallisesti vielä käsittämättömämmäksi, kun Akatemia joka tapauksessa 
eduskunnan aikaisemman päätöksen perusteella aloittaa toimintansa jo v. 
1950. — Neljänneksi: Luuleeko kukaan vakavissaan, etteivätkö useat nyt suu- 
relle yleisölle esitellyistä tieteenharjoittajista — taiteilijoista puhumattakaan 
— olisi siirtyneet ulkomaiden suurempiin madollisuuksiin, vaikka meillä olisi 
täällä minkälainen akatemia tahansa? — Jonkun Eliel Saarisen — ■ hänetkin 
on jo ennätetty tuoda tässä yhteydessä näyttämölle! — hengen luomia ei 
täällä kuitenkaan millään varoilla olisi voitu toteuttaa, enempää kuin pys- 
tyttää sellaisia tieteellisiä laitoksiakaan, joita eräiden tutkijain työ vaatisi. 
Pohjoismaat tuskin yhdessä kykenisivät sellaiseen, mitä Amerikka tai Neu- 
vostoliitto voivat tarjota. Eivät sellaisen tiedemiehen kohdalta meidän, suun- 
nitellut pienet akatemiamme suurta merkitse. Mutta joillekin tietysti. 

Uskallan senvuoksi kulttuuriviholliseksi joutumisen uhallakin väittää, 
että ylisanoin äkkiä ryöpytetty vaatimus Suomen Akatemian v ä 1 i 1 1 öm ä s- 
t ä toteuttamisesta* ei perustu oikeisiin lähtökohtiin. Ei sittenkään, vaikka 
siihen on saatu eksytetyksi mukaan — varmaan itse niin tarkoittamatta — 
jokunen luovan kulttuurielämämme keskeinenkin nimi. Sillä siitä ei päästä: 
Pohja on luotava ja tuettava ensin, koska huippuja ei muuten voi pitää pys- 
tyssä. Suomen Akatemian toteutumisen viipyminen parilla vuodella ei ole 
sellainen kansallisonnettomuus, miksi se on tahdottu esitellä. Hallituksen 
esittämät huomattavat stipendit, joiden kestoaikaa voidaan ajatella pidennet- 
täväksikin, tuovat tieteen ja taiteen harjoittajillemme helpoitusta tänä väli- 
aikana, jolloin kulttuurielämämme puutteiden korjaaminen monissa muissa- 
kin suhteissa on suorastaan huutava. 

Mutta asia. muuttuu tietysti toiseksi, jos tällaistakin vipusinta tarvitaan 
eräiden piirien kovasti odottamaan poliittiseen muurinmurtoon. Sillä suoraan 
sanoen: Suomen Akatemialla pelataan nyt politiikkaa! Tosiasioita salataan 
tai kerrotaan puolitotuuksina, kuten olen esittänyt. Koko pauhu liittyy sii- 
hen muuhun poliittiseen kamppailuun, jonka tähtäyskohteina ovat maan ny- 
kyinen poliittinen suuntaus ja sitä edustava hallitus. Täsmällistettynä tässä 
tapauksessa lähemmin: Opetusministeri, josta yritetään tehdä — sivistys- 
vihollinen n:o 1. 

Ennen lopullista tuomiota olen kuitenkin kirjoittanut ylläolevan sekä tuo- 
mareita että lautamiehiä varten.» 



* * * 



Metsätaloustieteen professori EINO SAARI 

(Uusi Suomi, 11/3) 

Prof. Saaren mielestä Suomen akatemiasta käydyssä julkisessa 
keskustelussa on esiintynyt »siksi paljon liioittelua, että tieteellistä 
työtämme tuntematon on voinut saada asiasta jonkin verran har- 
hauttavan käsityksen». ! Hän pitää valitettavana poliittista sävyä 
keskustelun yhteydessä ja viittaa varoittavana esimerkkinä Euroo- 
pan viime vuosikymmenien tieteelliseen siirtolaisuuteen, mikä ei ai- 
heutunut yksinomaan taloudellisista syistä. 

» Suomen akatemia on epäilemättä positiivinen keino tieteemme kehittä- 
miseksi. Tämä ajatushan omaksuttiin meillä jo viime vuosikymmenellä, kun 
asia saatiin niin pitkälle, että akatemiasta säädettiin laki. Sen silloisista edis- 
täjistä on syytä erityisesti mainita tieteellisen organisaatiomme suurmies A. 
K. Cajander, joka aina pani erityistä painoa yksilöllisten kärkisaavutusten 
merkitykseen. ^ 

Akatemiasta käydyn keskustelun yhteydessä on tiedemiestemme ulko- 
maille meno toisinaan leimattu kokonaisuudessaan tieteemme tappioksi ja 
esitetty akatemia siinä valossa, että se tekisi kerta kaikkiaan lopun näistä 
matkoista. On kuitenkin ilmeistä, etä eräs tieteemme edistymistä hidastava 
tekijä on ollut kehitysiässä olevien tiedemiestemme liian pieni mahdollisuus 
päästä ulkomaille pitemmäksi ajaksi kuin lyhyille tilapäiskäynneille. Jos har- 
kiten tarkastelemme esim. sitä tällä hetkellä ulkomailla olevien tiedemiestem- 
me luetteloa, jonka Suomen Kuvalehti joitakin aikoja sitten julkaisi, niin eipä 
se olisi tainnut olla kovinkaan paljon toisenlainen, vaikka Suomen akatemia 
jo olisi ollut olemassa. Tahi jos sen olemassaolon varjolla olisi kaikki nämä 
maikat evätty, olisi tieteellemme tehty varmasti suurempi vahinko kuin hyöty. 
Ja vielä: jos Amerikan tiede jostakin syystä tahtoo jonkun suomalaisen mie- 
hen ostaa ja hän yleensä on ostettavissa, ei Suomen akatemia pysty huuto- 
kauppaa voittamaan. 

On valitettu — ja täysin aiheellisesti — , että tiedemiehiltämme menee 
kohtuuttomasti aikaa ja energiaa muihin toimiin kuin tutkimustyöhön. Viime 
vuosina tämä on suurelta osalta johtunut kehnoista palkoista, jotka ovat pa- 
kottaneet etsimään sivuansioita. Tältä kohdalta akatemia ei kuitenkaan voisi 
vapauttaa kuin muutaman harvan miehen työn. Asian tämä puolihan on 
yleinen palkkakysymys, joka vaatii toisenlaisia menetelmiä. On myös muis- 
tettava, että hajoittavat harrastukset eivät suinkaan ole pelkästään taloudel- 
lisista syistä aiheutuvia. Siirtyminen politiikkaan, diplomatiaan tai sellaiseen 
yliopiston hallinnolliseen tehtävään, joka ehkäsee tutkimustyön, johtuu syis- 
tä, joita akatemia ei poista. 

Etenkin kokeellisissa tieteissä monen tutkijamme toimintaa jarruttaa la- 
boratorioiden ja välineiden vaillinaisuus tai puuttuminen.. Tässä kohden aka- 
temia sellaisena kuin se nyt on suunniteltu, ei tuo mitään parannusta, se 
saattaa päinvastoin huonontaakin mahdollisuuksia. Jos yliopiston profes- 
sori nimitetään akatemiaan, on hänen tilalleen hankittava yliopistoon toinen 
mies, ja tämä tarvitsee yliopiston vähät tilat ja laitteet. 

Jos tutkimuslaitoksen vakinaisessa virassa oleva henkilö joutuisi akatee- 
mikoksi tultuaan eroamaan laitoksestaan ja hänen tilalleen sinne nimitettäi- 
siin toinen, menettäisi akateemikko laitoksensa käyttö varoineen. Uutta tutki- 
mukseen vapautuvaa voimaa hänen kohdallaan ei sitä paitsi syntyisi, koska 
tutkimus nyt jo on hänen virkatehtävänsä. 



Jos akatemialle rakennetaan omat laboratoriot ja hankitaan niihin väli- 
neet, niin asia muuttuu, mutta silloin akatemian talousarvio on vallan toinen 
kuin nyt. Akatemian jäsenyys sitä paitsi on henkilökohtainen eikä määrät- 
tyihin tieteisiin sidottu. Jäsenen kuoltua hänen tilalleen tulee ehkä vallan 
toisen tieteen mies, jolle taas on hankittava kokonaan uudet työmahdollisuu- 
det. Minusta tuntuu, että akatemia tällaisten tieteiden kannalta ei ole vielä 
loppuun ajateltu suunnitelma. 

Kokeelliset tieteet näyttävät kehittyvän yhä enemmän suurien ja hyvin 
varustettujen laitosten varassa toimiviksi ja suuret saavutukset näyttävät 
edellyttävän yhä enemmän kokonaisten tiedemiesryhmien yhteistyötä. Muit- 
tenkin tieteiden alalla on havaittavissa suunta kiinteisiin tutkimuslaitoksiin 
päin. 

Yksinäinen hyvin palkattu nero ilman tutkimuslaitosta vain muutamilla 
harvoilla feloilla enää vastaa tieteellisen organisaation nykyistä kehitysvai- 
hetta. 

En ole edellä tahtonut väittää, että akatemian suunnitelma olisi käyttö- 
kelvoton ajatus tieteemme edistämiseksi. Se on yksi ajateltavissa oleva keino 
sekin. Olen halunnut dsoittaa, ettei se kuitenkaan ole sellainen kaikki epä- 
kohdat poistava ihmelaitos, joksi se eräissä mainoskirjoituksissa on esitetty 
ja ettei sen olemattomuus suinkaan ole syynä kaikkiin niihin puutteisiin, joilla 
sitä on perusteltu. Olen tahtonut esittää, että tieteessämme on monia suu- 
rempia ja voimakkaammin vaikuttavia jarruja kuin akatemian toteuttamisen 
viivästyminen.» 

Prof . Saari mainitsee myös ylioppilastulvan professoreille tuottamasta työ- 
taakasta sekä eteviä tutkijoita rasittavasta aputyövoiman ja painatus varojen 
puutteesta. Epäilee toisaalta, olisiko tieteelle eduksi, jos kuuluisimmat pro- 
fessorit irroitettaisiin opetuksesta. Ei käsittele akatemian suhdetta taiteeseen, 
koskei katso tuntevansa sitä niin paljon, että voisi asiasta puhua. 

★ ★ * 



Kansallista ja epakansallista rintamaa? 

^Julkaistessaan »Antti Tulenheimon puheenvuoron» Suomen' Kuvalehti 
julkaisi myös valokuvan eduskunnan sivistysvaliokunnan istunnosta, jossa 
kansleri Tulenheimo oli yhtenä asiantuntijana. Kuvatekstissä sanottiin: 

»Akatemia-asiassa näyttää muodostuvan selvä rintamajako: toi- 
saalla kansallinen rintama, jossa ovat yliopiston kansleri, rehtori 
ja yksimielinen konsistori sekä edistyksen, kokoomuksen, maalais- 
liiton ja sosialidemokraattien lehdistö, toisaalla ne, joiden kulttuuri- 
ohjelmana on kulttuurielämän johdon ottaminen 'edistyksellisen* 
valtion käsiin. Kansallisen rintaman on rikkonut vain professori 
Heiskanen, mutta fiänen väitteensä kumoutuvat oheisessa kansleri 
Tulenheimon arvovaltaisessa lausunnossa,» 

Rintamanveto on tuttu temppu menneiltä taantuinusvuosilta, jolloin epä- 
kansalliseksi ja epäisänmaalliseksi leimattiin kaikki, mikä poikkesi vallassa 
olleen piirin ja sen lehdistön päämääristä. Näin akatemavillitystä vastaan aset- 
tuneeseen prof. Heiskaseen nyt on lyöty leima »epäkansallinen rintamakar- 



kuri». Saman leiman kai saa prof. Saari, kun hän ei pidä akatemiaa »kaikki 
epäkohdat poistavana ihmelaitoksena» eikä akatemiasuunnitelmaa vielä joka 
suhteessa »loppuun ajateltuna». 

Epäkansallisen leiman välttääkseen monet tiedemiehet, joilla on saman- 
tapaisia epäilyksiä, pitänevät mielipiteensä omina tietoinaan. Kuvaamatai- 
teilijain — maalareitten ja kuvanveistäjäin — ammattiliitot ja suomenruot- 
salaisten kirjailijain liitto ei aseta tärkeysjärjestyksessä ensimmäiseksi aka- 
temiaa vaan hallituksen esittämät apurahat. Epäkansallisiksi arvatenkin nä- 
mäkin luovan henkisen työn tekijät nyt julistetaan. Mainittujen taiteilija- 
piirien taholta pidetään epäonnistuneena vain kolmen taiteen edustajan 
valikoimista akatemiaan. Kun akatemiakysymys aikanaan tulee päiväjärjes- 
tykseen, kuvaamataiteilijat ja suomenruotsalaiset kirjailijat toivovat perustet- 
tavaksi erikoisen taiteen instituutin, jossa olisi neljä paikkaa kunkin taiteen- 
alan — kirjallisuuden, kuvaamataiteen, teatterin ja säveltaiteen — edustajille. 

Tieteen ja taiteen harjoittajaan tilanne on tukala. 
On edesvastuutonta pitkittää sitä. viivyttämällä hal- 
lituksen apurahaesityksen laiksi tuloa akatemia- 
jaarittelulla. Sellaista voi nimittää epäkansalli- 
seksi. 

* * * 

Villityksen kulisseilta 

Lehtemme painoon mennessä professorit Eino Saari ja V. A. He i s- 
kanen ovat kirjoituksillaan (edellineii US:ssa, jälkimmäinen HS:ssa 
16. 3.) hieman valattaneet akatemiavillityksen kulisseita, joissa hääräilee 
Suomen Kulttuurirahaston asiamies maisteli Leo S a r i o (kenen toimeksi- 
annosta?). 

Prof. Saaren kirjoitus on vastinetta maist. Sarion kiivaanlaiseen puheen- 
vuoroon professorin ensimmäisen US:ssa julkaistun kirjoituksen johdosta. 
Maist. Sario päätti juttunsa sanoihin: »Todella suuri ansio yliopistomie- 
hille: yrittänyt saada estetyksi kulttuurilaitoksen, Suomen Akatemian, syn- 
tymisen.» Tämä ja eräät muut kohdat maisterin kirjoituksessa antavat 
aihetta tyylivertailuihin, joiden perusteella tekisi mieli päätellä, että tasa- 
painosta horjahtanut sävy, millä »Suomen Kuvalehdessä» on hoideltu aka- 
temiakysymystä, on ainakin osittain maist.. Sarion sanelema. Maist. Sarion 
tekemä arvattavasti on ed. Lumpeen nimissä 1947 valtiopäiville jätetty 
aloite, jossa kysymykset apurahoista ja akatemiasta on kytketty toisiinsa, 
samoin eräät eduskunnan puhujapöntöstä luetut akatemia-aiheiset luntat. 
Avulias maisteri lienee tarjonnut apuaan useimmille asiantuntijoille, joita 
eduskunnan sivistysvaliokunta on kuullut hallituksen apurahoja koskevan 
esityksen ja ed. Lumpeen aloitteen johdosta. 

★ * ★ 

"Yksimielinen konsistori" 

Prof. Saari sanoo, että maist. Sarion luettelo »yksimielisestä konsisto- 
rista, tiedekunnan dekaaneista» jne. akatemian kiireellisyyden ja tämän- 
hetkisen välttämättömyyden todistajina kaipaa vähän selvitystä. 



Käykin selville, että lakiehdotus, johon oli yhdistetty sekä Suomen aka- 
temia että suurten apurahain järjestelmä (= ed. Lumpeen aloite, toimituk- 
sen huomautus), 

»oli lausunnon antamista varten Helsingin ytiopiston ns. pienessä konsistorissa, 
johon kuuluu runsas 1/10 yliopiston professoreista.' Se aikataulu, jonka maisteri 
Sario oli laatinut opetusministeriölle, valtioneuvostolle ja eduskunnalle tämän laki- 
ehdotuksen käsittelyä varten, oli kuitenkin niin tiukka, että pienelle konsistorille 
ei voitu antaa aikaa edes asian harkitsemista varten, vaan lausunto oli annettava 
heti. Tämä aikataulu ei mitenkään sallinut niin paljon aikaa, että asia olisi voitu 
käsitellä ns. isossa konsistorissa, johon kaikki yliopiston varsinaiset professorit 
kuuluvat. Siinä Suomen akatemiaa ei siis koskaan ole käsitelty.» 

Kummallinen aikataulu! Kunpa maist. Sario toimisi valtion rautatei- 
den aikatauluosastolla. Silloin matkustaminen tuottaisi vauhdin hurmaa 
(toimituksen toiveajattelua). 

Sekä prof. Saari että prof. Heiskanen mainitsevat vahvistetun Tieteelli- 
sen keskuslautakunnan suunnitelmasta, joka akatemiavillityksen aikana on 
unohdettu. Mietintöä olivat laatimassa mm. yliopiston rehtori Längfors, 
vararehtori Lönnroth, matemaattis-luonnontiet. os. dekaani Sauramo ja 
varadekaani Palmgren, professorit Virtanen, Tarkiainen ja Gunnar Castren. 
»Mietinnössä tehdään selkoa niistä puitteista, joita yliopistossa ja sen eri 
laitoksissa sekä tieteellisissä tutkimuslaitoksissa vallitsee ja ehdotetaan an- 
nettavaksi tutkijoille stipendejä, korotettavaksi laitosten määrärahoja ja 
perustettavaksi assistentin toimia. Mutta Suomen akatemiasta ei mietin- 
nössä . puhuta mitään.» (Prof. Heiskanen) 

★ * * 



Yksityisyrittäjät 

Professori Heiskanen: 

»Mutta nyt alkoivat vaikuttaa eräät yksityisyrittäjät, ja toivat esiin ohjelman, 
jossa apurahojen lisäksi, ehdotetaan perustettavaksi myös akatemia. Lähetti (oliko 
hän maist. Sario? — toimituksen kysymys) alkoi kulkea miehen luota miehen luo 
ja tiukata lausuntoja akatemian puolesta. Jos joku kulttuurihenkilö ei suorastaan 
vastuslanut koko ohjelmaa apurahat + akatemia, niin hänestä tehtiin julkisuu- 
dessa akatemian kannattaja. Täten muokattiin mielialaa akatemialle suopeaksi. 
Aiottiin yllättää. Ja hyvällä menestyksellä ...» 

Professori huomauttaa, miten akatemia-propaganda on nojautunut to- 
disteluihin, jotka »joko eivät pidä paikkaansa lainkaan tai vain osaksb 
(hälinä ulkomailla olevista Suomen tiedemiehistä, legenda yksimielisestä 
konsistorista, jossa asiaa koskaan ei ole käsitelty tai päätetty, esimerkit 
luonteeltaan toisenlaatuisista ulkomaisista akatemioista). Prof. Heiskanen 
toteaa myös leimasimen käytön: 

»Propagandaan kuuluu meillä vielä, että toista käsitystä omaavat lei- 
mataan »kansallisen rintaman rikkureiksi», kommunisteiksi ja milloin mik- 
sikin. Tyyli on hiukan samanlainen kuin Lapuan liikkeen parhaina päi- 
vinä.» 



* * * 



Taiteilijoita ja kirjailijoita arveluttaa 



Kirjailijaryhmä 13:nnen aloitteesta kirjailijoita ja taiteilijoita kokoontui 
16. 3. Lallukan taiteilijakotiin keskustelemaan apuraha- ja akatemiakysy- 
myksestä. Taiteilija Gösta Diehl selosti lakiehdotuksia. Taiteilijapiirejä 
koskevalta osalta akatemia-ehdotusta pidettiin liian äkkinäisenä ja katsot- 
tiin, että 

»nykyisenä ajankohtana akatemia-kysymys on vähemmän tärkeä, apurahojen jär 
jestäminen sensijaan elintärkeää. Erikoisesti painostettiin sitä, että akatemia- 
omenoja ei saa vähentää stipendimäärärahoista.» 

Kokouksessa valittiin toimikunta — puheenjoht. taiteilija Gösta Diehl 
(Suomen Taiteilijaseura), kirjailija R. R. Ekelund (Svenska Författarför- 
bundet), kirjailija J. Konkka (Suomen Kirjailijaliitto), näyttelijä Joel Rinne 
(Näyttelijäliitto), näyttelijä Runar Schauman (Ruots. Teatteri), maist. Ka- 
lervo Tuukkanen ,(Säveltait. liitto) sekä kokouksen sihteerit Lunden ja Liri 
nus. Toimikunnan tehtäväksi jäi mm. eri taiteilijapiirejä edustavan laa- 
jemman neuvottelukokouksen koollekutsuminen. 

Näyttää käyvän kuten on ollut syylä olettaa: akatemiavillitystä kulis- 
seissa lietsonut ryhmäkunta on innossaan päästä akatemian varjolla halli- 
tuksen kimppuun ampunut propagandassaan siinä määrin yli maalin, että 
painostuksesta ja masinoinnista huolimatta terve vastavaikutus nyt mur- 
tautuu näkyviin sekä tiedemiesten että taiteilijain piirissä. 

Olisikin kohtalokasta, jos kiireelliset apurahat (hallituksen esitys) ajau- 
tuisivat karille sen vuoksi, että ne kytketään puolivalmiiseen akatemia- 
suunnitelmaan (ed. Lumpeen aloite). Mikäli tällainen onnettomuus tapah 
tuu, hallitus valmistanee viipymättä uuden esityksen apurahoista. 



Maisteri Ja professori ajatuskokeissa 

Maisteri Leo Sario (Uusi Suomi, 13. 3.) : 

Ottakaamme ajatuskokeena 12 etevintä suomalaista vuoden ^860 tienoilta 
Ehkä valitsisimme seuraavasti: Snellman, Lönnrot, Kivi, Runeberg, Topelius, Cyg- 
naeus, Yrjö-Koskinen, Rein, Ahlqvist, Nordenskiöld, Holmberg, Takanen . . # Olisiko 
näiden »akatemiana merkitys vähäinen? 

Professori Eino Saari (Uusi Suomi, 16. 3.) : 

On huvittavaa leikkiä kuvitella, mitä kukin jo vainajien joukkoon siirtynyt 
suurmies olisi tehnyt, jos hänen aikanaan olisi ollut Suomen akatemia olemassa 
Voisimmehan saman tien kuvitella, mitenkä olisi käynyt, jos Väinämöisellä olisi 
ollut ilmatorjuntatykki veneessään Louhen tehdessä kuuluisan lentohyökkäyksensä. 

Kysyin Helsingin yliopiston estetiikan ja nykyiskansain kirjallisuuden professo- 
rilta Koskimieheltä, luuleeko hän, että Kivi olisi valittu Suomen akatemiaan, jos 
se hänen eläessään olisi ollut olemassa. Vastaus oli empimättä kielteinen . . . Jätän 
lukijain tehtäväksi kuvitella akatemian suhdetta Snellmaniin 



MATTI KURJENSAARI 



Tulevaisuuden 

porttia kolkutetaan 

1920-LUVULLA OLI SUOMEN POLIITTISILLA PUOLUEILLA tapana 
julkaista Iaajasanaisia esityksiä pyrkimyksistään. Jokaiselle ammatille, 
elinkeino- ja väestöryhmälle osoitettiin asianmukaista huomiota. Kaikki 
mainittiin ja jokaiselle luvattiin jotakin. Edistys- ja kokoomuspuolueen oh- 
jelmissa oli muistaakseni pari fraasia »tieteestä ja taiteestakin». Muut kai- 
keti pitivät tällaisia seikkoja yksityisasioina, joista ei ollut väliä sitäkään 
suuremmalla syyllä, kun tiedemiehiä ja taiteilijoita oli niin vähän, ettei 
heitä tarvinnut äänestäjinäkään ottaa lukuun. Mikäli ymmärsin, oli ylei- 
nen käsitys se, että tiede ja taide olivat etupäässä varakkaampien kansan- 
luokkien asioita. 

Ja kun tuli vaaliaika, paina tettaain affisheja ja tapiseerattiin plankkn- 
aidat, puhelinpylväät ja talojen seinustat. Tarvittiin vain nupeja, lankaa 
ja liimaa, ja ohjelmat olivat tuotapikaa kansakunnan tiedossa. Ja siinä 
roikkuivat tuulessa ja sateessa »kulttuuriohjelmatkin» niin kauan kuin 
kansa oli viivansa vetänyt. Sen jälkeen plakaattien päälle liimattiin muun- 
laisia ilmoituksia, armelias unohdus peitti lupaukset ja asiat sujuivat enti- 
seen malliin. Eduskunnan kokoonnuttua ja alettua budjettikäsittelyn myön 
nettiin lavanomaiset määrärahat kansanopistoille, teattereille ym., ja joku 
maalaisliittolainen puhui pari sanaa »näyttämötaiteilijain huonosta elä- 
mästä». Ja niin oli taas kulttuurista huolehdittu pitkäksi aikaa eteenpäin. 

TÄHÄN TYYLITELTYYN KUVAAN SOPII LISÄTÄ, että paljon silloin 
kin kulltuurista puhuttiin, mutta jonkinlainen toisen iuokan tunnelma sillä 
kohdalla kuitenkin oli. Parhaiten tunnettu ja alituisesti esillä oleva kult 
tuurikysymys oli ikuinen riita yliopiston oppituolien jakamisesta kielisuh- 
teiden mukaisesti. Vasta 30-IuvuIIa alettiin tajuta, että tiede ja taide ovat 
aivan olennaisia kulttuurin tekijöitä. Että ne tuottavat kansakunnalle hyö- 
tyä ja kunniaa. Että niitä on tuettava aivan toisella tavoin kuin tulo- ja 
menoarvion pölyttyneinä, pieninä sarakkeina. 



Tässä nopeasti virinneessä kulttuurin arvostamisessa olisin taipuvainen 
näkemään vaistomaisen reaktion yleisen ajattelun pitkälle vietyä militari- 
sointia kohtaan. Yhtenä osoituksena tästä on ilmeinen suopeus, jopa in- 
nostus, jolla esim. Suomen Kulttuurirahaston perustaminen otettiin vastaan. 

Kulttuuri, jolla käsitetään suurten apurahojen jakamista, meidän olois- 
samme ennennäkemättömän suurpiirteistä tieteiden ja taiteiden tukemista, 
on ollut ilmassa» kymmenkunta vuotta. Niiltä ajoilta on myös peräisin 
Cajanderin hallituksen ehdotus Suomen Akatemian perustamisesta ja apu- 
rahajärjestelmä nuorten tieteenharjoittajani tukemiseksi. 

* * * 

SODAT TOIVAT PERUSTEELLISEN MUUTOKSEN tälläkin alalla. Ne 
hävittivät kokonaan Suomen sotilaallisena tekijänä. Kulttuurityö on saanut 
aivan uuden painokkuuden. Jokainen näkee nyt, että meidän päätehtä- 
vämme on kultturellisella linjalla. Me olemme nyt kulttuurivaltio toisessa 
ja syvemmässä mielessä kuin ennen. Sen, mikä ennen oli hajanaista ja 
suunnitelmatonta, on nyt muututtava määrätietoiseksi. Se, mikä ennen oli 
epämääräistä, on nyt muuttuva selväksi ja määritellyksi. Me tarvitsemme 
kulttuuriohjelmia. Me tarvitsemme kulttuuriohjelman. 

Keskitys, suunnitelmallisuus, järjestäytyminen on ajan tunnus. 

Maailmassa on käynnissä jättiläismäinen järjestäytyminen poliittisella, 
taloudellisella ja yhteiskunnallisella alalla. Ei ole epäilystäkään siitä, ettei 
kö sama virtaus ennen pitkää, saavuta myöskin varsinaista kulttuurityötä, 
jopa kosketa sen kaikkein hienoimpia ja arimpia ilmiöitä, puhtaan luovan 
kulttuurin eri alueita. 

i 

* * * 

ENSIMMÄISENÄ ON ENNÄTTÄNYT AREENALLE modernein valtiolli- 
nen suuntamme SKDL. Sen kulttuuriohjelma on tietääkseni ensimmäinen, 
missä sama maailmankatsomus on johdonmukaisesti viety läpi koko kult- 
tuurielämän, yliopistosta tanssitaiteeseen, sanomalehdistöön, radioon, elo- 
kuvaan saakka. Siten se itsestään muodostuu myös kulttuurikritiikiksi ja 
tarjoaa pohjaa pitkäaikaiselle keskustelulle. 

Tarkoitukseni ei ole suinkaan käydä Jäpi tätä verrattain yksityiskoh- 
taista kulttuurisuunnitelmaa, joka ikään kuin kolkuttaa tulevaisuuden port- 
tia. Monien muiden ohjelmien tavoin sekin paikotellen sisältää fraseologiaa 
tai toistaa tunnettuja, hyväksyttyjä normeja. Sen sijaan se eräiltä yleisiltä 
piirteiltään on erittäin merkittävä asiakirja. 

Tärkeintä on se, että tässä nyt selvästi todetaan valtion lisääntyneet vel- 
vollisuudet tavallista ihmistä kohtaan. Valtiolle osoitetaan tehtäviä sellai- 
sillakin kulttuurin aloilla, joita tähän asti on pidetty luonnostaan yksityi- 
sille kuuluvina. Ennen kaikkea siinä todetaan valtion velvollisuudet luo- 
vaa ihmishenkeä kohtaan. Luova kulttuurityö osoitetaan koko kansakun- 
nan asiaksi. Tämä merkitsee sen periaatteen tunnustamista, että luova kult- 
tuuri ei enää voi elää pelkän yksityisen hyväntahtoisuuden varassa. Se ei 
ole pyytäjä rikkaan ovella, vaan kansallisen elämämme itsetiel öinen ja kes- 
keinen tekijä. Ihmishenki on yksi ja jakamaton. Valtiolla on velvollisuuk- 
sia kaikkia sen positiivisia ilmaisuja kohtaan. Valtio on olemassa ihmistä 
varten. Yksityinen hyväntekeväisyys, yksityiset kulttuurirahastot eivät riitä. 



KUN NYT VALTIOLLE ASETETAAN näin paljon uusia velvollisuuksia, 
kysytään varmasti, mitä oikeuksia se näissä oloissa tulee ottomaan. Missä 
suhteessa se pyrkii määräämään tukemansa hengenelämän sisältöä? Tu- 
leeko hengenelämä näissä oloissa olemaan vapaata? Tähän viittaa jo epä- 
suorasti taiteilija Yrjö Kulovesi SKDL n kulttuuriohjelmaa arvostellessaan. 
Ja sitten itse vapaus — käsitys on muuttuvainen ja kehitvksenalairien niin- 
kuin kaikki inhimilliset käsitykset. Porvarillinen vapaus-käsitys, jota kult- 
tuuriliberalismi parhaimmillaan edustaa ja joka kerran on hallinnut maaiL 
maa, on suuressa määrin hämärä ja epäselvä, mutta sille 011 ominaista juuri 
määrittelemätön vapaus. Todellisuudessa silläkin on omat rajoituksensa; 
esim. kirjallisuudessa se sietää, jopa suosii älyllistä laiskuutta ja vaisto T 
elämää. Se ei millään tavoin edistä ihmisen kehittymistä täysi-ikäiseksi, 
yhteiskunnallisesti tietoiseksi kansalaiseksi. Se pyrkii pitämään häntä luon- 
nottomiin venyneessä puberteetissa, hämärien tuntojen ja kuvitelmien val- 
lassa. 

Kenties tuskallistenkin välivaiheiden jälkeen tuntuu lopulta yhtä luon- 
nolliselta, että yhteiskunta antaa virikkeitä hengenelämälle kuin tähän asti 
on tuntunut luonnolliselta, että sitä ovat määränneet yksityisten hallussa 
olevat suurkustantamot, yksityisten hallussa olevat sanoinaLehdet, yksityis- 
ten hallussa olevat rahastot. Vaikka näiltä kaikilta onkin puuttunut suun- 
nitelmallisuutta ja usein tietoista yhteistoimintaa, ei kukaan voi väittää, 
etteivätkö ne olisi edustaneet suuressa määrin yhdensuuntaistettua kult- 
tuurilinjaa. Niillä on ollut työnjako saman pääsuunnan puitteissa. Ja vain 
harvoissa tapauksissa ovat esiin, yliopistot, koululaitoksesta puhumatta- 
kaan, olleet vapaiden henkisten pyrkimysten ahjoja. Ne ovat palvelleet kuu- 
liaisesti maallista auktoriteettia, kuten ruotsalainen tri Tage Lindbom 
»Sosialistisessa Aikakauslehdessä» julkaistussa artikkelis- 
saan huomauttaa. 

KANSAKUNTA, JONKA KESKUUDESSA EI OLE SISÄISTÄ KÄYMISTÄ, 
kiistaa ja taistelua, ei ole eurooppalaisen kansojenyhteisön toivottava jäsen, 
ön englantilainen runoilija T. S. Eliot sanonut. — Asianlaita on tietysti si- 
ten, mutta ejnme voi väittää, etteivätkö ne kansakunnat, jotka nyt järjestä- 
vät koko elämänsä uudelle pohjalle, esim. Ranska, Puola, Tshekkoslovakia 
ja Jugoslavia, oJisi elinvoimaisia, eteenpäin pyrkiviä kansoja. Siitä huoli- 
matta ne ovat valinneet taloutensa kansallistamisen ja kulttuurinsa saatta- 
misen entistä enemmän valtiojohtoiseksi siksi tieksi, jolla ne näkevät uusia 
voimia ja mahdollisuuksia avautuvan. Valtion entistä suurempi määräys- 
valta kulttuurielämässä ei suinkaan poista keskustelua, kiistaa ja henkisiä 
virtauksia, vaan päinvastoin lisää niitä. 

Niinkuin talouselämän kansallistamisen perinnäinen tarkoitus on mah- 
dollisimman suurten joukkojen vapauttaminen toinieentulohuolista, niin 
myöskin yhteiskunnan tekeminen vastuulliseksi hengenelämän ylläpidosta 
tarkoittaa perimmältään kulttuurityöntekijäin, luovan hengen vapauttamista 
aineen kahlefsta. Kipeän, määrättömän monimutkaisen poliittisen ja kult- 
tuuripoliittisen taistelun lopullisena ytimenä on muunmuassa näin yksin- 
kertainen ja itsestään selvä asia. 

Pyrkimystä tällaiseen tilaan minä nimittäisin erittäin demokraattiseksi 
pyrkimykseksi. 



SKDL,n KULTTUURIOHJELMASSA ON PIIRRETTY MERIKORTIT 
varsin kaukaisia tavoitteita varten. On helppo nähdä, että väylä kulkee ka- 
rikkojen ja tyrskyjen kautta. Edellyttää valtavaa käsityskantojen ja yhteis- 
kuntamoraalin muutosta, että eturistiriitojen ja eri suuntiin vetiivien voi- 
mien täyttämä valtiokoneisto pystyisi täydellä teholla täyttämään tehtä- 
vänsä korkeimman henkisen kulttuurin tukena ja »konealustana». 

Ihmisille on saatava selväksi esim. vapausltäsitteen suhteellisuus ja 
muuttuvaisuus ja se, että uusi vapaus-käsitys edellyttää ankarampaa älyl- 
lisin, ja moraalista kuria. On selvitettävä sen vapaus käsityksen mataluus, 
jonka nimessä nykyisin avoimesti saatetaan puolustaa roskalehtien ja -kir- 
jallisuuden julkaisemisen oikeutta, (Muuten roskakirjallisuuden käsite 
olisi syytä jossakin yhteydessä tarkemmin määritellä,) Jokseenkin samoilla 
perusteilla saatettaisiin puolustaa ihmisen oikeutta olla oppimatta lukemaan, 
olla käymättä kouluja, menemättä työväenopistoihin, teattereihin, olla op- 
pimatta kieliä. Vapaus julkaista ala-arvoista kirjallisuutta ja roskalehtiä 
merkitsee vapautta ja oikeutta käyttää toisen tietämättömyyttä ja alhaista 
kehitystasoa taloudelliseksi hyödykseen. 

On selvitettävä, että aina kun nousevat yhteiskuntaluokat vaativat ja ot- 
tavat itselleen oikeuksia ja vapauksia, esim, vapauden ja oikeuden sivistyk- 
seen, ja sen eri ilmenemismuotoihin, ne samalla ottavat kannettavakseen 
entistä enemmän velvollisuuksia. Edistyksellisen yhteiskuntamoraalin mu- 
kaan entistä suurempi vapaus merkitsee entistä enemmän velvollisuuksia, 
vapaaehtoista alistumista kuriin, vastuuntuntoa ja työtä. Tällä seikalla on 
merkitystä myös haluttaessa ymmärtää sitä yhteiskunta- ja kultuurimuotoa» 
joka on Neuvostoliitossa syntymässä. 

Yhteiskunnallinen vapauspyrkimys ei todellakaan tähtää siihen vapau- 
teen, josta mustalaisen laulussa lauletaan, 

* * * 

TÄMÄN KULTTUURISUUNNITELMAN ENNAKOLTA MÄÄRÄTTY 
KOHTALO on joutua poliittisen taistelun kohteeksi ja välikappaleeksi. En 
voi olla tuntematta tiettyä haikeutta sen johdosta, nimenomaan siksi, että 
poliittista taistelua yleensä käydään armottomin, ruhjovin asein, säälimät- 
tömästä Ja nimenomaan siksi, että suurin osa niistä, jotka sitä vastaan 
armottomimmin hyökkäävät, tuskin tietävät, että kysymyksessä on meidän 
oloihimme sovellettu kulttuurihistoriallinen synteesi, jonka juuret ulottuvat 
vuosisatojen taakse, valistusfilosofiaan. Siihen ovat osansa antaneet libe- 
raalit, sosialidemokraatit, marxilaiset, kaikki, jotka' ovat eurooppalaista 
henkeä ja yhteiskuntaa Ranskan vallankumouksesta saakka muovailleet. 

Melkein paradoksaalista on, että yhä edelleenkin, toisen maailmansodan 
jälkeen voidaan sovelluttaa periaatteita> joiden olemassaolon Jean-Jacques 
Rousseau valtavana näkynä aavisti luettuaan Vincennesin metsässä »Mer 
cure de Frances ta» Di jonin Akatemian kilpakysymykseen Onko tieteiden ja 
taiteiden edistyminen ollut omansa turmelemaan vai puhdistamaan tapoja» 

»Heti sen luettuani näin edessäni toisen maailman ja minusta tuli toinen 
ihminen», kirjoittaa Rousseau »Tunnustuksissaan», »Vincennesiin saapues 
sani olin niin kiihdyksissä, että melkein hourailin, Kaikki pienet into- 
himoni tukahdutti innostuminen totuuteen, vapauteen, hyveeseen, 

Rousseau aavisti silloin eurooppalaisen kulttuurin edistyksellisen pää- 
linjan. Kahden vuoden kuluttua siitä historiallisesta, harvinaisen kuumasta 
kesäpäivästä tulee kuluneeksi kaksisataa vuotta. Näin kauan kestäneen vai- 



misteliin jälkeen historiallinen kehitys on saapumassa toteuttamisen aika- 
kauteen. Valistusfilosofian lähdettä ei ole vielä lä- 
heskään loppuun ammennettu. 

* * 

EDELLÄ JO VIITATTIIN RUOTSALAISEN TRI TAGE LINOBOMIN 
artikkeliin työväenliikkeen ja kulttuurin välisistä suhteista. Tri Lindbom 
osoittaa, miten porvallinen kulttuuriradikalismi ja työväenliike ovat yh- 
teistoiminnassa raivanneet tietä uudelle kulttuurille. 80-luvun suuret aatteet, 
darwinismi, positivismi, luonnontieteelliset keksinnöt ja sosiaalinen kysy- 
mys olivat kulttuuriradikalismin dynaamiset käyteaineet. Yhdessä työväen- 
liikkeen kanssa ne syövyttivät vanhan yhteiskunnan perusteita, niin että 
Ruotsi suhteellisen kivuttomasti siirtyi lähemmäksi nykyaikaista demokra- 
tiaa, Työväenliike ja kulttuuriradikalismi ovat vanhat liittolaiset, joiden 
yhteistyö merkitsee peloitta vaa voimaa. 

* * * 

SUOMESSAKIN OVAT PORVARILLINEN VAPAAMIELISYYS, kult- 
tuuriradikalismi ja työväenliike joskus tavattu rinta rinnan samassa taiste- 
lussa. Arvid Järnefelt ja Eino Leino ovat siinä suhteessa kuuluisimpia nimiä. 
Minna Canthin aikoina ei Vielä ollut työväenliikettä. Samaan luokkaan on 
ehkä luettava ns. »marraskuun sosialistit» etunenässä Kuusinen, Sirolas 
Voionmaa, Wuolijoet. Tämän kirjoituksen puitteisiin ei kuulu selvittää, 
miksi työväenpuolueet itsenäisyyden ajalla ovat osoittaneet suhteellisen vä- 
häistä mielenkiintoa yhteiskunanllisia kulttuurikysymyksiä kohtaan. 30-1 u- 
vulla oli kuitenkin jälleen havaittavissa työväenliikkeen ja kulttuuriradika- 
lismin välistä yhteistyötä. 

Kun nyt työväenliikkeen piirissä neuvotellaan poliittisesta yhteistoimin- 
nasta, niin mikään ei käsittääkseni estäisi ulottamasta neuvotteluja myöskin 
kulttuurikysymysten alueelle, Olisi asetettava neuvottelukunta ja annettava 
tämän tehtäväksi laatia minimiohjelma, joka eräiden yhdistävää laatua ole- 
vien yleisten toteamusten lisäksi sisältäisi kaikki sivistyselämämme kansan- 
valtaistamista tarkoittavat lähitavoitteet. 



Ihminen 



ja isänmaa 

Meillä ilmestyy useita mielenkiintoisia ammattilehtiä, jotka suurelle 
yleisölle ovat jokseenkin tuntemattomia. Yksi näistä on »Suomen Lää- 
kärilehti», toinen »Yhteiskunnallis-psykiatrinen vuosikirja» . Viimemai- 
nittua julkaisevat Hermo- ja mielitautien vastustamisyhdistys, Suomen 
psykiatris-neurologinen yhdistys ja Ylioppilaiden psykologiseura. Vuo- 
den 1946 vuosikirjassa on julkaisun päätoimittajan, ylilääkäri Ilmari 
Kalvan tutkielma »Kansan henkisestä kestämiskyvystä» . Lainaamme 
kirjoituksesta seuraavan: 



Ylilääkäri Ilmari Kalpa 



»Isänmaa ja isänmaanrakkaus ovat monivivahteisia ja vaihtelevia kä- 
sitteitä. Meidän suomalaisten isänmaanrakkaus on toisenlainen kuin ruot- 
salaisten, venäläisten toisenlainen kuin englantilaisten. Mutta perin tärkeätä 
on muistaa, että isänmaa-käsite ja siihen kohdistuva tunne on kaikkialla si- 
vistyneessä maailmassa yhtä luonnollinen ja oikeutettu. Samoin kuin mies 
rakastaa vaimoaan huolimatta siitä, että hän tietää löytyvän toisia, ehkä pal- 
jonkin kauniimpia ja älykkäämpiä naisia, tulee ihmisen rakastaa isänmaa- 
taan. Mutta aina on muistettava, että isänmaanrakkaus on suuressa määrin 
omakohtaisista tekijöistä riippuva tunne, ja että jonkin toisen kansan jäsen 
on siihen yhtä oikeutettu kuin asianomainen itsekin. 

Kaikki rakkaus velvoittaa työhön ja toimintaan. Mutta kohtalokasta on, 
että isänmaanrakkauden velvoitus on niin useasti käsitetty väärin. Siitä on 
meillä nykypolven jäsenillä suorastaan järkyttäviä kokemuksia. Olemme 
nähneet suuren, sivistyskansana pidetyn Saksan kansan syöksyvän suoras- 
taan tuhoon sen vuoksi, että se korosti ainoastaan oman käsityksensä ja tun- 
teensa oikeutusta, toiset kansat ja niiden tunteet jätettiin kokonaan huomiot- 
ta. Saksan kansan paras korotettiin koko inhimillisen siveysopin korkeim- 



maksi ojcnnusnuoraksi, ja tämän ohjeen järkähtämätön noudattaminen 
syöksi Saksan kansan sen historian kaikkein suurimpaan onnettomuuteen. 

Meilläkin on isänmaanrakkaus ja sen velvoitukset niin useasti käsitetty 
väärin. Meilläkin on kiihkokansallinen ajatustapa johtanut tekoihin, jotka 
ovat merkinneet toisin tuntevien ja ajattelevien tunteiden loukkaamista ja 
väheksymistä, ja täten on lopulta tuotettu vaikeuksa ja onnettomuuksia omal- 
le kansalle. Itse isänmaa-käsite on tällaisella menettelyllä saatettu huonoon 
huutoon. Oikein käsitettynä isänmaanrakkaus on kansakunnalle perin tärkeä 
positiivinen tunne, jota vailla kansakunta tuskin voi pysyä koossa. Mutta 
tärkeätä on myöskin, että siitä poistetaan se agressiivisuus, jota siinä on usein 
todettu, ja että se ennenkaikkea suunnataan toimintaan, jonka tarkoituk- 
sena on kohottaa kansa yhä korkeammalle sivistystasolle.» 

* 



Toimittaja: 

Tuntuu hyvältä lukea yksityisen ihmisen ja koko kansan henkistä ter- 
veydenhoitoa tajuavan lääkärin tasapainoisia sanoja. On vasta niin vähän 
aikaa siitä, kun kerrottiin opettajasta, joka piirsi kansakoululuokassaan tau- 
lulle R-kirjaimen ja kysyi: »Mitä tämä tarkoittaa?» 

»Se on R», lapset sanoivat. 

»Mitä muuta?» opettaja kysyi. 

Kukaan ei osannut vastata. 

Opettaja selitti, että sillä kirjaimella alkavat sanat »ruotsalainen» ja 
»ryssä» — kaksi sanaa, joita jokaisen isänmaataan rakastavan lapsen on sy- 
dämestään vihattava. 

Miltei päivittäin joutuu edelleenkin sanomalehtiä lukiessaan ja ihmisten 
kanssa keskustellessaan toteamaan vuosikymmeninä syntyneiden kansallis- 
ten neuroosien olemassaoloa. Ahdas ja vääristynyt käsitys isänmaallisuudesta 
on monien pohjalla. Valistuneilla psykiatreilla ja opettajilla on laaja työkenttä 
isänmaassamme. 



ATOS WIRTANEN 



KULTTUURIMME TALOUDELLINEN 

PERUSTA ' 

ja valtiovalta 



Suomi uhrasi itsenäisyytensä kahtena ensimmäisenä vuosikymmenenä 
melkoisia summia sotilaallisia, maataloudellisia, teollisia ja kasvatuksellisia 
tarkoitusperiä varten. Tämä johtui ainakin osaksi aivan luonnollisista 
syistä: oli saatu itsenäisyys, oli käyty kansalaissotaa, oli luotu uusi maan- 
omistajaluokka, oli löydetty tie maailmanmarkkinoille, oli ryhdytty to- 
teuttamaan yleistä oppivelvollisuutta. Oli myöskin luotu oma ulkomaan- 
edustus, suomalaiset olivat ryhtyneet metsästämään urheilun maailman- 
ennätyksiä, olimme löytäneet metsämme ja aloimme kehittää vesivoima- 
taloutta. Kaiken tämän kehityksen rinnalla ja ohella voi kuitenkin sanoa, 
että 

vapaa kulttuurityö sai osakseen verrattain vaatimatonta huo- 
miota valtiovallan taholta. Se eli ja kehittyi pääasiallisesti yksi- 
tyisten ansiosta ja tuella. 

Yleiset stipendit ja rahastot olivat ensimmäisen maailmansodan yhtey- 
dessä sattuneen inflation vaikutuksesta huvenneet melkein olemattomiin ja 
sen jälkeen oli jälleen ryhdyttävä keräämään uusia rahastoja, luomaan 
uutta taloudellista tukea vapaan kulttiirityön hyväksi. Tässä olemmekin 
kehittymässä hyvää vauhtia eteenpäin, kun toinen maailmansota ja meidän 
kohtalomme sen yhteydessä jälleen keskeyttivät lupaavan kehityksen. 

Nyt elämme monessa suhteessa syvällekäyvää murrosaikaa. Tässä yh- 
teydessä voimme jättää yleispoliittiset suuntaviivat käsittelemättä. Nehän 
ovat useimmille harkintakykyisille kansalaisille selviöitä. Mutta on selvää, 
että myöskin kulttuuripolitiikka on osa yleistä politiikkaa. Ja näissä 
uusissa oloissa voidaan perustellusti tehdä eräs kysymys: 

eivätkö kokemuksemme puhu sen puolesta, että valtiomme olisi 
entistä enemmän ja määrätietoisemmin ohjattava toimintaansa 
tukemaan vapaata kultuurityötä? Eikö meidän olisi määrätie- 
toisesti pyrittävä muuttamaan valtiotamme todelliseksi kulttuu- 
rivaltioksi? 



Eikö kansamme lahjakkuuden laatu ja. suuntaus anna meille selviä 
viitteitä siitä, että meille voisi avautua hedelmällinen työkenttä juuri ja 
nimenomaan inhimillisen kulttuurin vainioilla? 

Jos tarkastamme tämän hetken tilannetta tällaista laajemman perspek- 
tiivin taustaa vasten, huomaamme helposti, miten vaikea, ettemme sanoisi 
epätoivoinen, tilanne todella on nimenomaan vapaan kulttuurityön kan- 
nalta. Toinen inflatio on huventanut jo ennestäänkin heikot kulttuurityön 
taloudelliset voimavarat melkeinpä merkityksettömiksi. Mutta tämän lisäksi 
tulee eräs toinen, yhtä paljon merkitsevä tosiasia: sota ja sen jälkilaskut 
ovat siinä määrin uuvuttaneet kansamme taloudellista kantokykyä, että 
kansalaisten oma-alotteinen uhrautuvaisuus kulttuurin hyväksi pakostakin 
muodostuu hyvin vaatimattomaksi. Yhteiskunta on köyhtynyt, sen tarpeet 
ovat suurentuneet, huutava puute pakoittaa laajennettuun sosiaaliseen huol- 
toon. Mitä jää kulttuuria ja kulttuurityöntekijöitä varten? 

Eräät kansanedustajat ovat kiinnittäneet näihin seikkoihin huomiota 
eduskunta-alotteissa sekä edellisillä että nykyisillä valtiopäivillä. Näistä 
alotteista jo näkyy, miten kriitillinen on tilanne. Väinö Aaltosen hieman 
korostettu purkaus oli todellinen hätähuuto eikä vain mielenosoitus. Kult- 
tuurityöntekijäin omat järjestöt ovat kirjelmillä kääntyneet valtiovallan 
puoleen ja todella järkyttävillä tosiasioilla osoittaneet tilanteen kestämättö- 
myyden. Kannattaa jo yksistään sen vuoksi tutustua siihen alotteeseen, jossa 
kymmenen edustajaa useimmista eduskuntaryhmistä ehdottaa todella te- 
hostettua valtioapua vapaalle kulttuurityölle. 

Mutta tuntuu siltä, etteivät vapaan kulttuurityön omat järjes- 
töt ole riittävällä voimalla saaneet ääntään ja hätäänsä kuulu- 
viin. 

Niiden jäsenmäärä on pakostakin pieni. Suurempien ammattikuntien 
järjestöt ovat tietysti jo tästä syystä voimakkaammat ja voivat toimia etu- 
jensa ajajina paljon tehokkaammin. Kirjailijoita ja taiteilijoita kaunistaa 
usein liiankin suuri vaatimattomuus. Ja tässä tulemme nykyhetken avain- 
kysymykseen: kriisi voidaan kyllä todeta, lääkkeiden määrä ja laatu määri- 
tellä, mutta onnistutaanko myöskin kiinnittämään valtiovallan väkavaa 
huomiota asiaan? 

Se on tuskin mahdollista, elleivät asianomaiset itse ja heidän järjestönsä 
tee kaikkeaan asiansa hyväksi. Eduskunta on valittu poliittisia ja ammatti- 
kuntanäkökohtia silmälläpitäen. Kirjailijat ja taiteilijat eivät merkitse pal- 
jonkaan äänestäjinä. He merkitsevät jotakin vain laatunsa eikä määränsä 
ansiosta. Mutta jotta tilanne todella selvitettäisiin, heidän olisi toimittava 
asiansa puolesta yhteistyössä ja määrätietoisesti. Kirjoitustaitoiset taiteili- 
jat — puhumattakaan kirjailijoista: sellaisia on! — voivat itse ja järjestö 
jensä avulla tehdä paljon kulttuurityöntekijäin tukalan tilanteen selvittä- 
miseksi suurelle yleisölle ja valtiovallan edustajille. Ja varmasti he voivat 
siinä saada aulista apua maamme sanomalehtimieskunnalta. 

Erästä merkittävää tosiasiaa on voimakkaasti korostettava: 

ei ole kysymys mistään suurista summista valtion kokonaisbud- 
jetin kaunalta katsoen. Jo sotilasmäärärahojen mitättömällä vä- 
hennyksellä voitaisiin luoda aivan uusi perusta vapaata kulttuuri- 
työtä varten. 



Kuitenkin, jos ja kun valtiovalta vihdoinkin vakavasti puuttuu näihin 
asioihin, sen tulee tapahtua riittävällä ponnella ja perusteellisuudella. Mu- 
ruset eivät auta, ne varo pitkittävät kriisiä. On myöskin korostettava, ellä 
kulttuurityöntekijäin omille järjestöille on suotava riittävä edustus ja vai 
kutusvalta. kun on kysymys valtiontuen muodoista, jaosta ja muusta jär- 
jestelystä. 

Suomen nuorta kulttuuria ja sen jo kunniakkaita traditioita kannattaa 
ja kehittää verrattain pieni kansalaisryhmä. Varsinaiset kirjailijat ja lai- 
teilijat on laskettava vain kaksinumeroisilla luvuilla, heidän yhteinen luku 
määränsä nousee muutamaan sataan. Kaikkien näiden alojen järjestöjen 
yhteinen jäsenmäärä kohoaa jonkin verran kolmannelle tuhannelle, yli 
puolet näistä on ammattimuusikoita. Säveltäjät, kansamme ylpeys, muodos- 
tavat vain vajaa 40-jäsenisen ammattikunnan, kuvanveistäjien lukumäärä 
on tuskin suurempi. Jonkin verran enemmän on maalareita, kirjailijoita, 
laulajia, näyttelijöitä. Näiden tehokas avustaminen ei millään tavoin edistä 
inflaatiota. Mutta — ja tässä on ehkä asian ydin maan ja kansan kannalta 

näiden ammattikuntien käsissä on kansamme maine, kunto ja 
tulevaisuus kulttuurikansana, valtiomme merkitys sivistysval- 
tiona, suomalaisen nimen loisto ja kaiku maailman tietoisuu- 
dessa. Kansakunnan tie inhimillisyyteen kulkee yhä syventyvän 
kulttuurityön kautta: vain sitä tietä kulkemalla voi kansa muo- 
dostua osaksi yleisinhimillisestä sivistyksestä. Todellisen sivis- 
tysvaltion ensimmäisiä tehtäviä on tukea ja auttaa kansakuntaa 
taivaltamaan sitä tietä. 



KAISU-MIRJAMI RYDBERG 



TYÖVÄENTALO, 

Suomi 

Selostin kerran ulkomaalaiselle vapaata kansansivistystyötämme: erilaisia 
sivistysjärjestöjä, työväenopistoja, kansanopistoja, kirjeopistoja, opinto- 
kerhoja. Hän kirjoitti muistiin nimiä ja osoitteita. 

— Onko vielä muita? ulkomaalainen kysyi. 

— On yksi, mutta se on kollektiivinen osoite: Työväentalo, Suo- 
ni i, minä sanoin. 

Työväentalo — kansan talo sananmukaisesti hänen kielellään — kiin- 
nosti kovin ulkomaalaista. Hän oli englantilainen, sellaisia taloja ei ollut 
hänen maassaan. Oli vain työväen poliittisten ja ammatillisten järjestöjen 
"suuria toimitaloja muutamissa keskuksissa. Kokouksensa ja juhlansa työ- 
läiset pitivät milloin missäkin — elokuvateattereissa, ravintoloissa, urheilu- 
halleissa, yleisissä kokoussaleissa.. 

— Tuollaiset kansan omat talot, ulkomaalainen sanoi, niidenhän täytyy 
olla kuin koteja työläisille — myöskin sivistysasioissa. 

Hän halusi työväentaloja koskevaa kirjallisuutta, . tieteellisiä tutkiel- 
mia. 

Eikö sellaisia ollut olemassa? Kulttuurihistoriallisia ja sosiologisia? Mi- 
ten se oli mahdollista, kun työväentaloja oli perustettu vuosisadan alusta 
asti? 



Tämä keskustelu tapahtui 30-luvulla. En kehdannut sanoa ulkomaalai- 
selle, mitä työväentaloista olisivat kirjoittaneet varsin monet nuorem- 
man polven suomalaisen sivistyneistön jäsenet (ja vanhemmatkin), jos oli- 
sivat aiheeseen tarttuneet. Se oli sitä aikaa, jolloin kivisade särki ikkunat 
eräistä työväentaloista, eräitä paloi, talojen vahtimestarit saivat kestää mil- 
loin minkinlaista piiritystä, koulupoika voi saada käytöksenalennuksen, jos 
kävi voimisteluharjoituksissa työväen urheiluseurassa työväentalolla, ase- 
velvollisuusikäisestä saatettiin samasta syystä merkitä kortistoon suojelus- 
kunlakansliassa: »Tunnetaan paikkakunnalla epäisänmaalliseksi. Aktiivi- 
nen toimihenkilö TUL:n alaisessa seurassa, samoin työväenyhdistyksessä.» 



Säilytin pitkän aikaa erästä poikia varten kirjoitettua nuorisoromaania, 
jossa oli kuvauksia työväentalosta ja toiminnasta talolla. Nyt en enää sitä 
löydä. Sitaatit muutamista kohdista olisivat hupaisia. Ta to esiteltiin jonkin- 
laisena rosvoluolan ja salakapakan välimuotona, kokouksissa kävijät vas- 
taavanlaisina. 

Vallilan työväentalossa herättivät kerran suurta hilpeyttä pomminheit- 
toon saapuneet koulupojat: he olivat pukeutuneet amerikkalaisen seikkailu- 
filmin huligaanityypeiksi, mikä heti paljasti heidän aikeensa talon vakinai- 
sille kokouksissa kävijöille. 



Yhtä vanhoja kuin ovat suomalaiset työväentalot, on niissä suoritettu 
kansansivistystyö. Kun ensimmäisiä rakennettiin, kansakoulusivistys ei 
vielä ollut läheskään jokaisen suomalaisen ulottuvilla — ei varsinkaan maa- 
seudulla. Monien varttuneempien työläisten sivistyspohjana oli kiertokou- 
lussa tai omin päin hankittu luku- ja kirjoitustaito. Kunnallinen kirjasto- 
toimi ei myöskään ollut nykyisen kaltainen. 

Työväentalojen lainakirjastot ja lukutuvat antoivat siksi monille ensim- 
mäiset herätteet itseopiskeluun. Opintokerhoissa tietoja syvennettiin. Kaik- 
ki oli tehtävä omin päin. Ei siihen /aikaan ollut opinto-ohjelmia ja ohjaa- 
jia. Työpäivät olivat pitkät. Maalaispojan kehitysromaanissa » Pojalla ei 
ollut kotia» (Kansankulttuuri, 1946) Matti Lahdenmäki esittää mielenkiin- 
toisia muistikuvia siitä, miten kirjojen maailma alkoi avautua nuorelle ren- 
kipojalle työväentalon piirissä vuosisadan alkupuolella. 

Työväenyhdistyksen käsin kirjoitettu seuralehti antoi monille alkusy- 
säykse#%:irjoittelerniseen ja kaunokirjallisuuden harrastamiseen. Työväen- 
juhlissa esitetyt seuranäytelmät ja muu samantapainen ohjelma oli etenkin 
syrjäseuduilla kansanihmisten ainoana taiteellisena hengenruokana. Työ- 
väentalojen näyttämöillä eräät huomattavat näyttelijämme ovat lausuneet 
ensimmäiset vuorosanansa. 

Vuosien kuluessa työväen laulukuorot, orkesterit, soittokunnat ja lau- 
suntakuorot ovat kehittyneet huomattaviksi sivisty steki joiksi. Työväen 
raittiusliikkeellä ja urheiluliikkeellä on ollut oma tärkeä tehtävänsä henki- 
sen ja ruumiillisen ryhdin kohottajana kansamme keskuudessa. 



Kaikki edistykselliset sosiaaliset ja kulttuuriharrastukset ovat maassam- 
me löytäneet kodin työväentaloista. Ei niin, että jokainen talolla kävijä 
olisi istunut opintokerhoissa tai viljellyt aktiivisesti henkeään jonkin muun 
harrastusalan piirissä. Mutta useimpia työväentalojen yleisöstä — siitäkin, 
joka tulee vain tanssin tai ravintolan takia — talon kulttuuriharrastukset 
jollakin tavoin ovat koskettaneet. 

Ne ovat päältä ja sisältä usein kovin vaatimattomia, nuo suomalaiset 
työväentalot. On joukossa komeitakin, multa monet on rakennettu talkoilla 
omin käsin muun päivätyön lomassa. Ei ole aina ollut varaa vuorilautoi- 
hin, maaliin, viihtyisään sisustukseen. Näytlämön esirippua on toisinaan 
tienattu vuosikaupalla. Lämmityslaitteiden laita on saattanut olla niin ja 
näin. Qn edelleenkin taloja, joissa talvisin on istuttava opintokerhoissa ja 
kokouksissa talvitakit yllä ja kintaat kädessä. Kerran minulle kirjoitettiin 
pienestä työväenyhdistyksestä ja pyydettiin seuranäytelmää, jossa kaikki 
tapahtuisi talvella ja ulkona pihamaalla. Taloa ei voitu lämmittää, kesä- 



näytelmistä oli ikäviä kokemuksia: edellisenä talvena pääosan esittäjiä oli 
vähällä kuolla vilustumiseensa, kun joutui hytisemään näyttämöllä kesä- 
tamineissa. 



Ehkä ennakkoluulot työväentaloja ja niiden maailmaa kohtaan jo hieman 
ovat vähentyneet. Istuvat ne silti lujassa monen suomalaisen sisuksissa 
yhä edelleenkin. Ei ole pilkää aikaa siitä, kun yhtäällä kuulin opettajasta, 
toisaalla kanttorista, joilla ei sinänsä ollut mitään työväen laulukuoron oh- 
jaamista vastaan. Ajanpuutekaan ei haitannut. Mutta molemmat ilmoittivat, 
että eivät he voi tulla harjoituksiin työväentalolle. 

— Minkä takia? molemmilta oli kysytty. 

Kumpikaan ei antanut suoraa vastausta kysyjille. Tuttavalleen opettaja 
sanoi, että pitäjän talolliset voisivat tuottaa hänelle vaikeuksia kansakou- 
lun johtokunnassa. Kanttori sanoi — myöskin tuttavalle — että pappilassa 
tuskin oltaisiin hyvillään, jos hän alkaisi käydä työväentalolla. Lisäksi hä- 
nen vaimonsa paheksuisi asiaa ja se aiheuttaisi suhteiden kylmenemistä 
tuttavapiirissä yleensä. Sinänsä kanttorilla ei ollut mitään työväentaloa ja 
sen yleisöä vastaan. Hän oli itse työläiskodista, oli lapsena usein käynyt 
vanhempiensa kanssa työväenjuhlissa kotikaupungissaan. 

— Miten työväenjuhlat sittemmin jäivät? tuttava kysyi. 

Niin . kai se koulunkäynnistä johtui ja uudesta toveripiiristä oppi- 
koulussa. Työväentalolla juoksemista olisi kovin paheksuttu siinä kou- 
lussa. Hän oli koettanut pitää salassa senkin, että vanhemmat edelleen 
liikkuivat työväentalon piirissä. 



Työväentalo, Suomi, ei saisi enää olla suljettu maailma sillekään kansan- 
osalle, joka ei ole koskaan astunut yli työväentalon kynnyksen. Suoma- 
laisen on mahdotonta tuntea kansaansa, ellei hän ajattele tätä elämänpiiriä 
muuten kuin ennakkoluulojen värisävyissä. 

Kuinka kauan kestää, ennenkuin työväentalo alkaa kiinnostaa suoma- 
laisia tutkijoita kulttuurihistoriallisena kohteena tai erään sosiaalisen pii- 
rin kehyksenä? Olisi hienoa, jos meilläkin joskus voitaisiin puhua uuden- 
aikaisesta sosiologiasta, joka selittäisi suomalaiselle suomalaista ihmistä 
suomalaisen yhteiskunnan kentässä. 



Carl Sandburg: 



Isä näkee pojan 



Isä näkee pojan lähestyvän miehuutta. 

Mitä on hänen sanottava pojalle? 

»Elämä on kova. Ole terästä. Ole kallio.» 

Da tämä saattaa pitää pojan jaloillaan myrskyssä 

ja auttaa häntä arkipäiväin tympeässä jonossa 

ja ohjata odottamattomain petosten ohi 

ja antaa ryhtiä velttouden hetkinä. 

»Elämä on pehmeä savi. Ole lempeä. Astu varoen.» 

Da tämäkin voi poikaa palvella. 

Hyvyys on pehmittänyt petoja, kun ruoska oli voimaton. 
Hauras kukka, joka kasvoi rinnepolulle, 
on joskus murtanut ja hajoittanut kallion. 
Luja tahto o.n arvokas. Niin on kiihkeä halu 
ja rikas. pehmeä kaipaus. 

Mitään ei saavu luokse ilman rikasta pehmeätä kaipausta. 
Sano hänelle, että liian paljon rahaa on tappariut ihmisiä 
ja jättänyt heidät vainajiksi vuosia ennen hautajaisia: 
tavoittaessaan rikkautta yli ihraisen harvojen tarpeiden 
hyvätkin miehet kipristyivät joskus kuiviksi madoiksi. 



Sano hänelle, että aikaa voi tuhlata kuin ainetta. 

Sano, että hullu hän voi olla monta kertaa 

älköönkä hävetkö, että oli hullu, 

mutta jotakin on opittava jokaisesta hulluudesta. 

Toivokoon mies, ettei toistaisi yhtään halpaa hupsuuttaan 

vaan etenisi syvästi käsittämään maailmaa, 

jossa hulluja on paljon. 

Käske hänen olla usein yksin ja kääntyä sisäänpäin 

ja ennen kaikkea varoita häntä valehtelemasta itselleen — 

mitä valkoisia valheita ja suojelevia rintamia 

käyttääkin turvanaan toisia ihmisia vastaan. 

Sano, että yksinäisyys on luovaa, jos hän on voimakas, 

ja lopulliset ratkaisut tehdään hiljaisissa huoneissa. 

Pyydä häntä olemaan erilainen kuin muut, 

jos hänen on luonnollista ja helppoa olla erilainen. 

Anna hänen olla jouten etsiessään sisimpiä syitään. 

Syvälle salli hänen kaivautua löytääkseen luontonsa pohjan. 
Sitten saattaa hän tajuta Shakespearea 
ja Wrightin veljeksiä/ Pasteuria, Pavlovia, 
Michael Faradayta ja mielen vapaita kuvitelmia, 

jotka muuttavat muutosta vastustavaa maailmaa. 
Hän on oleva kyllin yksinäinen 
saadakseen aikaa työlle, 
minkä tietää omakseen. 



Kokoelmasta The people, yes (1936) suom. KARIN ALM 



UNTO KUPIAINEN 



TEUVO PAKKALA 

sosiaalisena humoristina 



# # # Sekä huumorista että yhteiskunnallisista tendensseistä rikkaan 
1880-luvun kirjailijoiden joukossa on eräs, jolla nämä molemmat puolet oma- 
peräisellä tavalla yhtyvät. Hän on oululainen Teuvo Pakkala, joka on run- 
saasti valottanut viime vuosisadan kaupunkiköyhälistön elämää samoinkuin 
eräitä yleisiä sosiaalisia ilmiöitä ja tehnyt sen myös humoristisesti. 

Teuvo Pakkalan kuvaukset liikkuvat suurimmalta osaltaan Oulun köyhäs- 
sä laitakaupungissa, »Vaaralla», mikä on hänen erään teoksensa nimenäkin. 
Vaaran oikea nimi oli vanhassa Oulussa Kakaravaara, mikä viittaa tuolle kau- 
punginosalle ominaiseen piirteeseen: lapsirunsauteen. Pakkala on sijoittanut 
kuvauksensa oman lapsuutensa aikaan, 1860-luvulle, jolloin tuo kaupungin- 
laita oli vielä puolittain maaseutua. Vaaran köyhät asumukset ovat hänen 
teoksissaan, niinkuin ne arvattavasti olivat todellisuudessakin, saunoja ja tal- 
leja myöten täyteen sullotut ihmisiä, jotka ovat keskinäisessä riippuvaisuus- 
suhteessa ja joita liittää toisiinsa voimakas yhteenkuuluvaisuudentunto. Tätä 
tehostaa se jyrkkä ero, mikä vallitsee heidän ja keskikaupungin varakkaan 
porvariston välillä. 

Pakkalan Vaaran-epiikan valtasävy ei ole suinkaan humoristinen. Alitui- 
nen puute puristaa elämän väkisinkin harmaaksi, varjopuolet vievät voiton 
valopuolista, sortuminen ja kohtalon kovuuteen tukehtuminen jäävät useim- 
pien kuvattujen ihmisten kohdalla kirjailijan viimeiseksi sanaksi. Myötätun- 
toisen surumielisesti on hän piirtänyt joukon erilaisia laitakaupungin tyyp- 
pejä, jotka elävät puutteen »nikarasta» toiseen auttaen ja tukien toisiaan. 
Useille henkilöilleen on Pakkala antanut uskonnollisia piirteitä, hän kuvaa 
heidän yksinkertaista lapsenuskoaan, pieniä epäilyjään, sielunhätäänsä ja 
alistuvaa luottamustaan. Korkeimman apuun ja varjelukseen. Mutta juuri 
uskonnolliselta pohjalta lähtevät monesti myös ne tuomiot ja syytökset, joita 
vaaralaiset langettavat toisistaan, jolloin kirjailija pääsee kuvaamaan ulko- 
kultaisuutta ja osoittamaan ivaansa. Meren läheisyys ja merimieshenki tun- 
tuvat teoksessa erikoisesti eräiden henkilöiden luonteensävynä: »suruttomuu- 
tena, kirpeytenä, liikkuvaisuutena», niinkuin Juhani Siljo sitä luonnehtii. Se 
antaa Pakkalan pohjavireeltään sentimentaalisvoittoiseen kerrontaan tiettyä 
raikkautta, ja juuri noihin ominaisuuksiin vetoaa Vaaran kertomusten huu- 
mori, silloin kun se valoraketin tavoin välähtää hetkittäin kaiken inhimill- 
sen surkeuden ja alennuksen yläpuolelle. Huumorin mukanaan tuoma vapau- 
tuminen elämänpainosta on varsinaisissa Vaaran teoksissa (»Lapsuuteni 



muistoja», 1885, »Vaaralla», 1891 ja »Elsa» 1894) hetkellistä, joistakin vuoro- 
sanoista esille kimmahtanutta tai joidenkin tyyppien olemuksensa mukana 
kuljettamaa. Vasta myöhemmin, kuvausten irroittuessa ahdistavasta taustas- 
taan itsenäiseksi novellistiikaksi (»Lapsia, 1895 ja »Pikku ihmisiä», 1913), 
määrää vapautunut humoristinen tunnelina parhaissa kertomuksissa pää- 
sävyn. 

# Pakkalan huumorin voima on alusta alkaen lapsikuvauksissa. Omaelä- 
mäkerrallinen »Lapsuuteni muistoja» on sijoitettu 1860-luvun suuriin nälkä- 
vuosiin. Siinä lapset kulkevat kerjuulla. Heissä on usein oraallaan humoristin 
alku, joka leikinlaskulla kuittaa elämän vajavaisuudet ja kohtalon kolaukset. 
Suorastaan hieman hirtehisesti iloitellen kuvailee seitsenvuotias pikku mie- 
rolainen kerjuulle valmistautumistaan: »Pujottelin sukanrääsyt jalkoihini, 
jotka kylmästä olivat turvoksissa ja punaisina, ja sioskelin hajanaiset ken- 
käni parhaan taitoni mukaan narunpalalla nilkasta estääkseni niitä siten luo- 
pumasta nykyisestä hallitsijastaan, joka jo olin — kolmas luvulta. Ensimmäi- 
nen hallitsijansa, tahi oikeammin hallitsijattarensa, oli kuvernöörin neiti, joka 
hallittuaan niitä lyhykäisen ajan näki ne armossa arvolleen kelpaamatto- 
miksi, luopui vallastaan ja antoi omistusoikeutensa joululahjana piialle, ja 
hän taas puolestaan käytettyään niitä hyödykseen, kunnes ne tulivat hänelle 
hyödyttömiksi, siirsi hyväntahtoisuudessaan käyttövallan minulle. — Jo olin 
tavallani vyötetty kuin matkaan kiiruhta vainen. Otin vakkasen kainalooni ja 
läksin vaeltamaan. Tepastelin ja tepastelinpa siis samoissa kengissä, joissa 
kuvernöörin neiti ennen hipsutteli, vaan kaikitenkin eri retkillä: kuleksin jou- 
tavien palojen keruussa, anoskelemassa niitä muruja, jotka rikkaitten pöy- 
diltä putosivat». Muuan toinen pikkumies lausuu lähtiessään ostoksille köy- 
häintalosta, joka on hänen kotinsa: »Ei ole niin rahaista rahaa, vaan onpa 
vankka koli». Saatuaan kutsun syntymäpäiville tuumii sama poju huonoa 
takkiaan katsellen: »Eipä ilkiäisi mokomaa selkäänsä vetää, vaan eihän auta, 
tarpeessa täytyy tätikin naida, kun ei muuta muijaa satu», mikä kuulostaa 
varsin koomilliselta koulupojan suusta. 

Väaran kerjäläispojissa on alullaan myös humoristinen kiertolaistyyppi, 
jollaisia kirjallisuudessamme on useita (viimeksi esim. eräässä vaiheessaan 
Elvi Sinervon Viljami Vaihdokas). Samalla kun kerjuulla kulkemisessa on 
katkerat puolensa — siitä on viiltävänä osoituksena esim. Kallen käynti rik- 
kaiden, mutta tylyjen sukulaisten luona — , viehättää laukku selässä kiertä- 
minen lasten mieltä monin tavoin. Kulkija »näkee maailmaa» pienen kaupun- 
gin puitteissa, solmitsee uusia tuttavuus- ja toveruussuhteita, saapa pienissä 
erissä elämänkokemustakin ja oppii »ammatteja», esim. paitsi kerjuuta it- 
seään, luiden keräämistä, kadun kiveämistä jne., ja onhan ovilla kulkemi- 
sessa aina panos »pelin jännittävyyttä», vivahdus seikkailun romantiikkaa, 
joka lumoaa varsinkin pojanmieltä. Ei siis ihme, että esim. Vimparin lapset 
»vesi suussa» ahdistelevat äitiään laskemaan heidät kerjuulle: »Niin paistoi- 
vat he kaikki yhdestä suustaan haluaan äidille, etteivät suinkaan kipeimmässä 
nälässäänkään sen kiivaammin leipää kärttäneet. Isommasta pienempään 
mankuivat hätäisinä kuin kissanpenikat lihan hajuun päästyään». Tällaisissa 
kohtauksissa lähenevät komiikka ja tragiikka toisiaan, ja arkisen kurjuuden 
keskelle syntyy huumorin kajastusta. Ainakin eräisiin Vaaran lapsiin pitävät 
henkisestikin paikkansa Vimparin sanat: »Se tuo jätkän lapsi niin pian voi- 
mistuu, herrasväen lapset pysyvät honteloina elämän ikänsä». Lasten romant- 
tisissa leikeissä ja keventävässä ilomielessä tulee tuoretta, elinkykyistä kasvu- 
voimaa kurjuuden pessimistiseen kuvaukseen, niinkuin kiertäisi punainen 
elämänlanka noita laitakaupungin lahoja hökkeleitä. Lapsilla syntyy ilo it- 



sesiään, siitä »leikin ja tiimellyksen vimmassa unohtuu ieipäaate kerrassaan 
kaikkine kiusauksineen». Kokkapuhein ja kevein kääntein surkeudesta va- 
pautuminen on Vaaran iapsimaaiimassa yleisenä tapana, se kuuluu vakitui- 
sena muotona elämän menoon; vuosien mittaan se sitten joutuu koetukselle 
ymmärryksen kasvaessa havaitsemaan elämän puutteita ja vaikeuksia, ja 
vain harvat Vaaran lapsista saavat iloisen mielensä viedyksi aikuisiksi asti 
mukanaan. 

Yksi niistä, jotka säilyttävät lapsuutensa reippauden läpi elämän on La- 
tun Liisa. Hänessä on Pakkala luonut kerrassaan oivan »poikatyttö» -tyypin. 
Tuntuu aivan siitä kuin raitis meren myrsky olisi heittänyt tuon kesyttömän 
ja voimaa pursuvan tytön Vaaralle uskovaisten akkojen ihmeeksi, lasten leik- 
kien johtajaksi ja kelvottomien ieikkitoverien kurittajaksi. Kun Liisa ansaitse- 
mattaan saa selkäänsä, ei hänen sisukas pystypäisyytensä ole vain lapsen 
uhmaiän ilmaus, vaan kuva hänen luonteestaan. Kun hän tuossa piinallisessa 
kohtauksessa noitaisee »saatanan» pieksättä jälleen Lapin emännälle vasten 
kasvoja, on tämä varma, »että pahahenki todellakin oli asettunut Liisan si- 
sälle», ja ajattelee, »eitä kastevesi ei varmaankaan ole ollut puhdasta, tahi 
joku muu vajavaisuus ollut kasteessa, tahi että kun jostakin pahahenki on 
manattu ulos, on se pujahtanut lapseen siiloin, kun se e vielä ole ollut kas- 
tettu». Ja kun Liisaa ties monennenko piiskauksen jälkeen yhä kehoitetaan 
pyytämään anteeksi haipamieiiseitä Mikolta, sinkauttaa hän yhden osuvim- 
pia vaistomaisia vuorosanojaan: »Nokan alustakin märkänä, turjakkeeiia», 
joihin sanoihin sisältyy kokonainen pojan luonnekuva Liisan halveksivilla 
silmillä nähtynä. Vanhempiensa ja naapuriensa pahoista aavistuksista huoli- 
matta Liisa kasvaa kunnon ihmiseksi, ja hänestä tulee suoraviivainen, oi- 
keudentuntoinen ja älykäs nainen, joka selviytyy elämästä reippaalla huumo- 
rillaan, mikä säteilee hänestä toisiinkin. 

Vaaran aikaihmisistä ansaitsee huumorin kannalta maininnan ennen kaik- 
kea Vimpari. Hän on kertomuksen täydellisin proletaari, joka lukuisan lapsi- 
joukkonsa kanssa asustaa ihmisten nurkissa. Me näemme hänet mitä suu- 
rimman epätoivon ja suurimman riemun hetkenä, näemme hänessä kurjuu- 
den ja katkeruuden synnyttämää raakuutta ja kyyneliin valmista mielen 
herkkyyttä, lapsellista tulevaisuudenuskoa ja kyyniiiistä ironiaa. Tuon rai- 
teilta suistuneen uneksijaiuonteen kuvauksessa ei huumori kuitenkaan mo- 
nesti säteile täysin vapautuneena, ja on tyypillistä, että hän kuolee elämänsä 
ensimmäiseen riemun humalaan teipäpinkka selässä. 

Vaaran epiikan humoristisiin kuvauksiin on osittaip laskettava myös esitys 
Nikkilän avioparista, niin vakavuuden varjostamasi ja totista kuin se pää- 
sävyltään onkin. He elävät aina Nikkilän kuolemaan asti taloudellisesti 
»luokkaa ylempänä» kuin Vimparin perhe, mutta puute on heitäkin koko 
ajan vaanimassa. Vuoteeseen kahlittu, raihnainen Nikkilä on henkisesti kas- 
vanut tyyneen kohtalonsuhteeseen ja pusertaa puheeseensa tummia huumo- 
rin pisaroita. Hänen vaimonsa taas on yksinkertaisin kaikista Vaaran henki- 
löistä, ja herättää turhalta touhuttaan ja lapsellisuudeltaan hyvänsuopaista 
myhäityä miehessäänkin. Hänen naiiville uskonnollisuudelleen kirjailija hy- 
myilee hellävaraisesti, mutta saattaa sivaltaa sen kovemmin kuvatessaan 
keskikaupungin porvarisrouvien uskonnollista muodollisuutta tai jotakin 
saarnaaja Korhosta. 

Pakkalan lapsinovellien henkilöt ovat samoja laitakaupungin lapsia kuin 
Vaaran romaaneissa, osittain sellaisinaan näistä otettuja. Hänen huumorinsa 
näyttää täysin vapautuakseen vaativan vaiopiiriinsä^ kokonaisen lapsijoukon, 



ja juuri huumorin kannalta ovat merkittävimpiä eräät sellaiset novellit, joissa 
kirjailija kuvaa lapsimaailmaan sovitettuina sosiaalisia joukkoilmiöitä. Niissä 
tulee samalla esille hänen yksilöitä luova humoristinen sielunkuvaustaitonsa. 

Novellissa »Mahtisana» kehuu Teliinin Ville kilpajuoksun voitettuaan ole- 
vansa »stiiknafuulia», joka sana salaperäisyydellään hämmästyttää leikki- 
toverit. »Jos Ville olisi sanonut, että hän oli paras koko kaupungissa, niin 
olisi voitu väittää vastaan ja kumota Villen väite. Mutta mitä kykeni kukaan 
panemaan tuollaista sanaa vastaan, jota ei oltu koskaan kuultu. Ville huo- 
masi, että jokaisella meni suu umpeen, ja entistä ylpeämpänä pyörähti hän 
poikajoukossa, pää pystyssä ja rinta kohona lausui toistamiseen: Stiikna- 
fuulia)» Teliinin Ville ei kuitenkaan saa kauan kantaa uutta arvonimeä, vaan 
Maija voittaa hänet juoksussa ja omaksuu nimityksen oitis itselleen. Vaikka 
Ville nyt koettaa selittää, että »stiiknafuulia» ei ole mitään kieltä, »ei venäjää 
eikä amerikkaa», ovat hänen selityksensä ja vakuutuksensa aivan turhia. 
»Stiiknafuulian ei tarvinnut olla mitään kieltä, mutta nyt se merkitsi jotain 
ja merkitsi paljon». Verrattoman humoristisesti on tässä joukkopsykologisesta 
näkökulmasta kuvattu uuden sanan, uuden käsitteen ja uuden myytin synty. 
Iskusanan vuoksi innostuu koko lapsilauma ja iskusanan «vuoksi käyvät sen 
voimakkaimmat yksilöt kiivaan taistelun vallasta. Samalla piirtää Pakkala 
humoristisen luonnekuvan kummastakin vallantavoittelijasta: Maija on rehti, 
suoraviivainen luonne, Teliinin Ville kekseliäämpi, viekkaampi ja häikäile 
mättömämpi, hän pystyy sytyttämään lauman keksimällään iskusanalla, 
mutta ei pysty enää riistämään tältä sanalta merkitystä kärsittyään tappion, 
vaan kukistuu omiin aseihinsa. 

Samansukuinen kuin »Mahtisana» on kertomus »Piispantikku». Tiuran 
Santeri on oppinut lukemaan siten, että puikko kädessä on seurannut kirjain : 
merkkejä järjestyksessä sen mukaan kuin hänen sokea äitinsä on ne lausu- 
nut. Hänestä onkin tullut paras lukija koko laitakaupungin poikajoukossa. 
Sensijaan Starkin Aukusti, jota sanotaan »Ruunankummiksi», ei ole oppinut 
ollenkaan lukemaan, vaikka on vanhin seudun pojista. Vihdoin Aukusti läh- 
tee hakemaan apua Santerilta, ja tämä vuolaisee hänelle tikun sekä opastaa 
häntä tavatessa osoittelemaan sillä kirjaimia. Aukusti oppiikin lukemisen 
tuossa tuokiossa. Nyt leviää Santerin maine. Häneltä ruvetaan kilvan tilaa- 
maan lukupuikkoja. Mutta hänelle ilmestyy pian kilpailija. Eräs toinen poika 
alkaa valmistaa puikkoja huokeammalla. Santeri keksii kuitenkin keinon 
tämän kilpailijan kukistamiseksi: hän selittää, että puikon teho riippuu te- 
kijän lukutaidosta ja on lukevinaan pojille »engelskaa». Ostajat palaavatkin 
Santerin luo. Santeri merkitsee nyt tikkunsa kahdella ristillä, jonka vuoksi 
niitä aletaan kutsua »piispantikuiksi». Kalliimpia ovat kolmen ristin tikut, 
ja niitä käyvät ostamassa keskikaupungin herraspojat. Joukkopsykologisesti 
katsoen merkitsevät tässä humoristisessa novellssa »piispantikut» saman- 
laista massoihin vaikuttavaa taikavoimaa kuin »Mahtisanassa» salaperäinen 
»stiiknafuulia». Aatteen keksijä Santeri kohoaa valtaan, mutta pian on hänen 
ryhdyttävä puolustamaan asemaansa. Päinvastoin kuin Teliinin Ville, kyke- 
neekin Santeri pitämään puolensa ja lujittamaan valta-asemansa, jopa laa- 
jentamaan sitä. 

Kolmantena liittyy näiden novellien sarjaan »Jumalan marjat», jossa hu- 
mori on kätketympää ja pääsee vain paikoin esille. Siinä kerrotaan, kuinka 
Ulla saa toisiin lapsiin uskon,- että hän yksin löytää oikeat mariapaikat. Hän 
nimittäin uhraa joka marjumatkalla Jumalalle marjoja ja toiset hänen mu- 
kanaan. Kun Ulla huomaa, ettei Jumala syökään heidän marjojaan, ottaa hän 
ne kerran uhripaikalta salaa itselleen. Seuraavilla kerroilla hän jatkaa tätä 
petostaan. Mutta kun hänen johtamansa joukko kerran eksyy metsässä, valtaa 



Ullan hätä ja hän tunnustaa asian toisille. Siitä hetkestä tuo itsekäs tyttö 
muuttuu ystävälliseksi ja palvelevaksi toisia kohtaan. Laajentaessaan tässä 
novellissa Ullan valtapyrkimykset petokseen asti on Pakkala tehnyt »Mahti- 
sanassa» ja »Piispantikussa» käsittelemästään probleemasta eetillisen kysy- 
myksen, jonka ratkaisu on vaatinut sisäisen virityksen puristumisen syylli- 
syydentuntoon, jolloin tunnelman humoristinen puoli on joutunut väisty- 
mään, samalla kun painopiste on siirtynyt niin sanoaksemme sosiaaliselta 
puolelta yksilölliselle. 

Saman tyypin novelleihin kuuluu vielä verraton »Arka kohta». Mylly- 
Pekalla on arka kohta: punainen tukka, toisella Pekalla taas liikanimi: 
»Paljas-Pekka», jota hän ei siedä. Eräällä onkimatkalla joutuvat molemmat 
Pekat törmäämään vastakkain. Heille tulee riita onkimispaikasta, ja Paljas- 
Pekka alkaa pilkata kaimansa punaista tukkaa hokemalla, että »mylly palaa» 
ja ollen ongenvavalla ruiskuttavinaan siihen vettä. Mylly-Pekka vastaa pilk- 
kaan nostamalla kesken toisen »ruiskutusta» pystyyn peukalonsa. »Se oli niin 
merkillisesti pystyssä tuo peukalo, että Paljas-Pekka heti hölmistyneenä lo- 
petti ruiskutuksensa ja ruiskunletku putosi maahan kuin herpoutuneista kä- 
sistä. Vaikka miten ärsyttävällä äänellä olisi hokenut 'Paljas Pekka kuin 
peukalo, ei housuja, ei paitaa', niin se ei olisi Paljas-Pekkaa niin suututta- 
nut kuin tuo Mylly-Pekan äänetön peukalo». Tappelua ei voi välttää, inuttä 
se päättyy lyhyesti Mylly-Pekan viskatessa vastustajansa sillalta mereen. 
»Vieläkö, pojat, mylly palaa, vai joko sammui?» tiedustaa hän toisilta po- 
jilta. Poikia kauhistuttaa Mylly-Pekan voima, jota tämä ei ole aikaisemmin 
koskaan näyttänyt. Mutta Paljas-Pekka ui rantaan ja »sillä äänellä kuin olisi 
kehunut omaa urotyötään hän huutaa: 'Näittekö te, pojat, miten hän minut 
viskasi?», ja kohottaen oikean kätensä »kuin valan vannoakseen» julistaa 
hän: »Pojat! Tuo Mylly-Pekka on jumala!» Niin tulee Pekoista parhaat ystä- 
vykset eliniäkseen. Tässäkin novellissa on kysymyksessä taistelu ensimmäi- 
sestä sijasta joukossa, joskin hieman toiselta kannalta valotettuna kuin edel- 
lisissä. Tappion kärsinyt tunnustaa rehdisti voittajansa etevämmyyden ja kas- 
vaa siten hävinneenäkin lukijan silmissä. Molemmat Pekat ovat sitä poika- 
tyyppiä, jota Pakkala tuntuu ihailevan, miehekkäitä ja ritarillisia." Mutta 
humoristina hän lähestyy näitä ominaisuuksia heidän heikkouksistaan käsin. 

Juhani Siljo on loisteliaasti luonnehtinut selostettujen novellien vertaus- 
kuvallisuutta. Hän lausuu, että Teliinin Villen mahtisanalla »stiikuafuulia» 
on symbolisesti ottaen suuri uskonnollis-poliittinen menneisyys. »Käyhän 
suurten ja suurimpien ihmisten elämässä juuri samalla tavoin kuin tässä las- 
ten kilpailussa: Taistelu vallasta ihmismielten yli on aina mielellään muo- 
dostunut taisteluksi jostakin tuollaisesta oudosta, salaperäisyydellään herpai- 
sevasta arvonimestä. Asian nimi on usein tärkeämpi kuin itse asia. Eikö 
nuori prelaatti niin pakanallisessa kuin kristillisessäkin maailmassa, moni 
kansojen käskijä ja muu päivänsankari ole yksinomaan tuontapaisella 
'stiiknafuulia'-valtilla noussut kukoksi tunkiolle? Ja ansiokkaampikin huo- 
maa olevan parasta käyttää hyväkseen voitetun edeltäjänsä keksintöä pääs- 
täkseen täysiin oikeuksiinsa». »Piispantikussa» kuvatuesta f etisistä Siljo sanoo: 
»Eikö sillä ole tuhannet vastineensa kaikkien kansojen lääkitystaidossa, ri- 
tuaalisissa menoissa, poliittisten älypäitten keksinnöissä? Mitä ovat kaiken- 
laiset ihmelääkkeet, taikakalut, haaveelliset aatteet muuta kuin 'piispan tik- 
kuja' — aluksi ristittömiä, sitten, kun keksijä saa kilpailijoita, yhdellä, kah- 
della, kolmella ristillä varustettuja. — Tiuran Santeri taistelee ylivallastaan 
yhtä suurpiirteisesti kuin siitä konsanaan taistellaan kaupan ja hengen aloilla 
maailmassa». Samantapaisesti on vertauskuvallisuutta »Jumalan marjoissa» 
ja Pekkojen »aroissa kohdissa», josta jälkimmäisestä kirjailija itsekin huo- 



muuttaa: »Se on heillä niinkuin se on kaikilla. Eikä siitä kukaan pääse ennen- 
kuin kuolee — silloin pääsee.» 

# Näissä lapsisosiaalisissa novelleissa ilmenee selvemmin kuin missään 
muussa teoksessa Pakkalan huumorin älyllinen kirkkaus, joka erottaa hänet 
muista aikansa suomalaisista humoristeista. Ilmiöiden takaa hän tavoittaa 
niiden »alkusyyn» ja nostaa sen näkösälle paljastaen samalla sen koomillisuu 
den. Aikuisten maailmassa, »oikeassa» yhteiskunassa, jossa ilmiöt ovat komp- 
lisoituneempia, tällainen yksinkertaisuus saattaa usein tuntua muodottomalta, 
groteskilta ja johtaa helposti liioittelevaan ivaan, Niin käy esim. Pakkalan 
näytelmässä »Kauppaneuvoksen härkä», josta suora linja johtaa näihin Japsi- 
novelleihin: pikkukaupunkia terrorisoiva sonni, piispantikku ja *stiiknafuu- 
lia» symbolisoivat kaikki samanlaista mahtia, joka milloin missäkin muo- 
dossa pitää vallassaan yhteiskunnassa eläviä ihmisiä ja joka älyn silmillä 
katsottuna näyttää koomilliselta. 

Tuomalla pikkukaupungin laitapuolen miljöön humoristiseen kirjallisuu- 
teemme Pakkala valloitti tälle aikoinaan kokonaan uuden alueen. Vaikka 
hänen köyhälistönkuvauksensa tavallaan liittyvät koko suomalaisen kirjalli- 
suuden lävitse kulkevaan »luokkataisteluun», jos niin voisi sanoa antamalla 
tuolle käsitteelle sovinnaista laajemman, epäpoliittisen merkityksen, kiintyy 
huomio siihen, miten hänen huumorinsa varsinaisissa Vaaran teoksissa on, 
joskin älyllisesti iloittelevaa ja paikoin satiirisesti puraisevaa, sittenkin kovin 
kesyä. Tämä on sitäkin kummastuttavampaa, kun ei jää epäilystä siitä, millä 
suunnalla kirjailijan sympatiat olivat, ja kun tiedetään hänen harrastaneen 
esim. norjalaisen Kiellandin viiltävän yhteiskuntasatiirin täyttämiä teoksia, 
joissa (esim. »Garman & Worse» -romaanissa) kuvataan aivan samanlaista 
vastakohtaa köyhien ja rikkaiden kaupunginosien välillä, mitä Pakkalakin 
esittää. Huumorihan kyllä ei juuri monestikaan ole taistelijan ase, vaan ym- 
märtäjän ja mukautujan sekä tyynen tarkastelijan, jollainen Pakkala lähinnä 
oli. Vasta vuosikymmeniä myöhemmin osoittaa Ilmari Kianto, erikoisesti 
»Ryysyrannan Joosepilla», tuolla kurjuudessa elävän korpiköyhälistön puo- 
lesta kohottamallaan »huutavan äänellä», että huumorikin, vieläpä mitä rie- 
mukkain, suostuu tarvittaessa sulautumaan yhteen julistuksenkin kanssa. 
Taiteilijana samoinkuin humoristina Pakkala saavuttikin suurimmat voit- 
tonsa lapsipsykologiari alueella, ja sillä taholla hän myös on eräs sosiaalisen 
huumorin merkittävimpiä mestareita suomalaisessa kirjallisuudessa. 



BETTY KAARISOLA 



\ 



Kevät 



Taivas oli niin kovin sininen, 
sinun silmäsi niin lempeät 
ja minmi sydämeni 
pehmyt ja lämmin 
kuin kevätpäivän sade. 



Keväällä herää elämä 
ja minä luulen, 
että kohtuni 
ei ole enää kuollut. 



Kauniisti 

kuin valkosiipiset linngt 
leijailee riemuni korkeuksissa: 
Nyt on kevät, 
Suomeni kevät. 



Ihmisten valta 



Sekalais-palstalta 
oletko lukenut: 
»Syntymätön lapsi 
annetaan omaksi» 
ja ajatellut: 
sydämetön äitil 

Kun minun 

isätön lapseni syntyi, 
ihmiset kivittivät 
minut katseellaan. 

Kun minun 
papinkirjassani 
oli merkintä: 
äiti ja naimaton, 
vaikeutti se 

\ 

työnsaantiani. 
Silloin ajattelin: 
kauanko vielä kestää 
kunnes isätön lapsi 
saa pitää äitinsä? 



Oikeutta 

Lapseni 

tulivat pyytämättä 
maailmaan. 

Antakaa leipää 
on nälkä. 
Antakaa vaatetta 
on vilu. 

Enemmän oikeutta, 
enemmän rakkautta 
maailmaan 
antakaa, antakaa. 
Maaemo, 
minulle annettiin 
siemen, 

minä annoin lapset, 
anna sinä 
LEIPÄÄ! 



PENTTI HAANPÄÄ 




Aurinko laski haikeamielisen kauniisti. Sillä se näytti ihmissilmästä. 
Viimeiset punertavat säteet skivat teräaseet välkkymään ikäänkuin ne oli- 
sivat hyvinkin kirkkaita. Sata körttiläistä oli ryhtynyt rynnäkköön. 

Se oli vaikuttava näky, iäksi ihmismieleen uppoutuva. Maankulkijan 
oli melkein pakko pysähtyä katselemaan: sata mustansyukeää körttiläistä 
pienen aukeaman takana välkkävin asein . . 

Mutta ei se niin vaarallista ollut kuin miltä se voi kuulostaa. Aseet oli- 
vat enimmäkseen kuokkia, noita vähäpätöisen näköisiä välineitä, jotka kui- 
tenkin ovat korvesta ja rämeestä muovailleet kaikki Suomenmaan vihreät 
pellot. Ei ole ollut muuta keinoa, kuokka korkealle ja jälleen alas, ähkäisy, 
repäisy, ja niin kolea on tullut sileäksi . . Ja välähti siellä kirveskin tui- 
masti, pisti lapio, iski rautakanki, hankasi saha. Aseet olivat rauhanaseita. 
Mutta Suomenmaa, sen kamara, siinä kuitenkin oli hätää kärsimässä tämän 
körttiläisrynnäkön edessä . 

Siis talkoot, kökkä. Herännyt kansa oli tullut auttamaan köyhää uskon- 
veljeä laventamalla uutta peltomaata. Köyhää epäilemättä. Sillä kukapa 
se muukaan täällä laidalla asui. Maaperäkin näytti karulta ja kiviseltä. Pa- 
hasti parakoi ja rytisi petäjä, joka oli tunkenut juurenpuran syvälle kama- 
raan, kaatuessaan tantereeseen, körttiläisäijien halkeimien helmojen lie- 
huessa ympärillä. Kouravoimia he nyt viljelivät. 

Maaukulkijalle tämä työaseita välkyttelevä toimelias körttiläisjoukko 
oli jotakin uutta. Hän tunsi heidät vain sanan ääressä pitkillä lautapen- 
keillä pitkään istuskelevana ja virsiä mönkyvänä laumana. Ja sellainen 
näky oli hänelle jostakin syystä vastenmielinen. Taivasta kohti kurkotte- 
levat kätöset olivat hänelle vallan vieraat. Kukaan ei ole vastaava. Tähti 
vain iskee silmää pakkastaivaalla ja ihmisen uskonnolliset menot kutistu- 
vat sen valossa tökeröksi taikuudeksi . Körttiläisukko kuvasteli hänen 
mielessään tuollaisena nuoruudessaan remseänä poikana, ryyppäävänä, 
tappelevana, oriina hönkyvänä, sellaisena, joka mielellään teki synniksi 
sanottavaa, mutta vanhemmuuteen siihen kyllästyi, sai herätyksen, oli huo- 



lissaan maailman synneistä ja inisi virsiä. Ja oli myöskin toisellainen 
ukko, joka pystöili, että jo neljännessä polvessa tämä suku on uskoa tun- 
nustamassa, satayksi toista helmassa, eikä asia ole vielä vähääkään kulu- 
nut, siinä on uskoa vielä pojallekin . . 

Niin he sitten istuivat pitkillä penkeillä ja ylös ij^hoihin uhosi saarna ja 
veisuun hyminä 1 

Mutta nyt körttiuskovaisten tumma suku oli kääntynyt maan puoleen, 
eikä ainoastaan omassa asiassaan, kootakseen sitä katoavaa, jolle hekin 
loppujen lopuksi antoivat melkoisen arvon, vaan auttaakseen huonompi- 
osaista uskon veljeä, että hänkin saisi laviammalta sen lajista isänmaata, 
josta suurus nousee. Ja kävikin ilmi, että nuo taivasta kohti kurkottele- 
vat kätöset olivat ikäänkuin halvaksi tuleva huvitus keskellä arkipäiviä. 
Tavallisesti on körttiläinenkin ollut ja on kallellaan maan puoleen . . 

Sadalla körttiläisellä oli maanraatajan kourat ja nivuset, monien työn- 
tekijäsukupolvien sitkistämä selkä. Maanraivaus kävi heiltä kuin luomisen 
työ. Kannot nousivat, kivet katosivat, kamara kääntyi, ja musta kuokos 
levisi heidän jäljessään julistaen jotakin suurta kääntymystä . 

Sen maanknlkijan mielestä mahtavammin kuin mikään saarna tahi 
virsi. Hänen maallisesta mielestään tuollainen talkoo olisi sopinut loppu- 
maan hanurin repimiseen ja jalan nousuun . 

Mutta tuolla körttikarisalla on muuta mielessä. Heidän tumma nais- 
väkensä hääri tuolla torpan pihamaalla ruokapuuhissa. Pitkiä pöytiä, syön- 
tiä, saarnoja, ja veisuun hyminää . . . 

Tuo musta kuokos. siementä odottava, todistaa kuitenkin parhaiten. Se 
puhuu paremmin kuin sanat ja virren jyrinä. Tummat, halkihelniaiset 
körttiläishahmot, joiden kuokat nousivat ja laskivat, jotka ähkäisivät ja 
repäisivät, olivat näyttäneet maankulkijalle uuden puolen itsestään. 

Tuollainen sadan körttiläisen saarna pienen aukeaman takana tiepuo- 
lessa oli vähällä vähimittäin tehdä hänestä körttiuskovaisen. 



SYLVI-KYLLIKKI KILPI 



Evakkomatkalle jääneitä 
LAPSIA 

Käynti Rossolinon laitoksessa Moskovassa 

Sodan jälkeinen rakennustyö ei koske ainoastaan taloja, jotka nousevat 
pommitettujen raunioiden keskeltä, sotilaita^ jotka jäsenen menetettyään 
tai vaikean vamman saatuaan opettelevat uutta ammattia, leskien ja orpo- 
jen huoltamista, rikottujen, kansojen välisten suhteiden solmiamista ja 
muita sellaisia asioita, joista joka päivä mainitaan sanomalehdissä, vaan 
monenlaista henkistä ja ruumiillista ponnistelua, josta vain harvalla on 
aavistustakaan. Suomenlahdelta Mustaanmereen käytiin Neuvostoliiton 
alueella raakaa ja väkivaltaista sotaa, miljoonia ihmisiä joutui pakenemaan 
hävityksen tieltä. Silloin tällöin sattui, että sotilaat ja huoltoviranomaiset 
joutuivat korjaamaan tielle jääneitä tai jätettyjä lapsia. 

Äiti ei hevillä jätä pienokaistaan suuressakaan hädässä. Mieluimmin hän 
uhraa oman henkensä suojellakseen lastaan viimeiseen saakka. Täytyy ta- 
pahtua jotain aivan erikoista, jos tieltä löydetään äidin hylkäämä lapsi. So 
dan kauhut ,oyat erikoisia, mutta niidenkin vallitessa vaikuttavat ihmisissä 
määrätyt psykologiset lait. Lapsista ja äideistä turvattomimat ja heikoim- 
mat sortuivat, eikä heikkous aina ollut ruumiillista vaan usein henkistä 
laatua. 

Siksi turvattomien lasten vastaanottolaitoksissa sota-aikana todettiin, 
että 

monet tielle jääneistä pienokaisista olivat vajaakykyisiä, 

hermojärkytyksen saaneita, jollakin lailla epänormaaleja lapsia. Niinhän 
on rauhan aikanakin. Elämän tavallisilta valtateiltä syrjään joutuvat ovat 
epäonnistuneet koulussa, omaavat taipumuksia rikollisuuteen, eivät tule toi- 
meen leikkitoverien kanssa, karkailevat kotoa. 

Olin sotavuosina joutunut työskentelemään valtion komiteassa, joka vai- 



misti suunnitelmaa vajaakykyisten lasten kasvatuksen ja huollon tehosta- 
miseksi maassamme ja siksi Neuvostoliiton matkan aikana tiedusteltaessa 
aina ilmoitin eräänä toivomuksena tutustumisen vajaakykyisten lasten 
huoltolaitoksiin. Tällaiset laitokset tosin ovat harvoin asutuskeskuksissa, ne 
on sijoitettava maaseudun rauhallisiin oloihin, mutta suuressa miljoona- 
kaupungissa täytyy kuitenkin olla levottomien, epäsosiaalisten, turvatto- 
mien vajaamielisten vastaanottolaitoksia ja muutamia lastenkoteja heitä 
varten. 

Käynti eräässä vajaamieiisten tyttöjen laitoksessa Moskovassa 

on jäänyt voimakkaasti mieleeni. Siellä oli 80 sellaista hoidokkia, jotka oli 
korjattu sodan jäljiltä täysin turvattomina yhteiskunnan haltuun ja jotka 
määrä-aikansa jonkin vastaanottokodin valvonnan ja tarkkailun alaisina 
oltuaan oli lähetetty Rossolinon laitokseen kyvyttöminä seuraamaan nor- 
maalikoulujen opetusta ja oleskelemaan normaaliälyisten lasten parissa. 
Laitoksen perustaja, professori Grigori Ivanovits Rossolino oli kuollut jo 
v. 1920, ja sen nykyinen johtajatar Knjasha Valentina Petrova oli v. 1914 
tullut nuorena opettajana laitoksen palvelukseen professorin vielä johtaessa 
sitä. 

Rakennukset olivat vanhoja ja hiukan rappeutuneita. Ne olivat koko so- 
dan ajan seisseet autioina ja tyhjinä. Sitäpaitsi lähiympäristön pommitukset 
olivat aiheuttaneet niille sirpalevaurioita. Keskellä hiljaista esikaupunkia, 
jonne Moskovan valtava modernisoiminen, repiminen ja rakentaminen ei 
vielä ollut ennättänyt, tämä rakennusryhmä valkoisine tiilikattoineen, ra- 
pattuine kaksikerroksisine tiheään sullottuine pikkurakennuksineen, puu- 
tarhoineen ja ahtaine pihoineen vaikutti romanttiselta, puolittain eteläeu- 
rooppalaiselta, puolittain itämaalaiselta. Siitä huolimatta, että älykäsilmei- 
nen, tupakalta tuoksuva, kirkasväriseen jumpperiin puettu johtajatar oli 
elävä nykyajan ihminen, ei voinut ollä ajattelematta luostaria. Luokka- ja 
työhuoneet olivat eri rakennuksissa, makuuhuoneet toisissa. 

Hoidokit olivat sievissä, yhdenmukaisissa puvuissa, ruskeat villaleningit, 
mustat esiliinat ja punertavat kaulukset. »Vormut» hämmästyttivät minua, 
koska missään lastenkodissa en aikaisemmin ollut nähnyt lapsilla saman- 
laisia vaatteita. Mutta vastaus oli valaiseva. 

Heikkolahjainen, arka lapsi saa ryhtiä yhdenmukaisesta vaate- 
tuksesta, 

muuten on lastenkodeissa tehostettava hoidokkien persoonallisuutta ja hen- 
kilökohtaista vapautta pukemalla heidät eri tavoin. Ja lisäksi, koska on ky- 
symys epänormaalisista lapsista, on heille annettava itsetuntoa erikoisen 
hyvillä ja sievillä vaatteilla. Koulu- ja työpukujen lisäksi tytöillä oli kulla- 
kin oma juhlaleninkinsä. 

Hoidokit olivat kouluikäisiä, nuorimmat 7-vuotisia ja vanhemmat 14- 
vuotisia. He saavat täällä älynsä ja henkisen vastaanottokykynsä mukaisen 
kouluopetuksen, opetetaan lukemaan, kirjoittamaan, piirustamaan, laske- 
maan, annetaan alkeistietoja yhteiskunnasta, luonnontieteistä, terveyden- 
hoidosta. Tällä kertaa oli laitoksen koulu 5-luokkainen, mutta tarkoituksena 
on kehittää se 7-luokkaiseksi, yhdenmukaisesti muun Neuvostoliitossa ta- 
pahtuvan koulu-uudistuksen kanssa. Opiskelun ohella suuremmille tytöille 
opetetaan käsitöitä, heitä ohjataan laitoksen jokapäiväisissä askareissa. 



Ilmeiltään ja eleiltään tytöt ovat tyyppeinä tuttuja mistä apukoulusta 
tahansa. On niitä, joilta luonto on ruhjonut näön älyn mukana, mutta 
myöskin niitä, joiden hiukan hajamielinen ja poissaoleva ilme sopii nuken 
somiin kasvoihin ja joiden hiljaista apaattisuutta voisi pitää vaikka pienenä 
prinsessamaisena keikailuna. Toiset touhottavat näyttämään innostuneina 
työtään ja hymyilevät leveästi kiitokselle, toiset kääntävät jurottaen kas- 
vonsa vieraista. Johtajattarella tuntuu olevan persoonallinen suhde jokai- 
seen. Hän kertoo, kuka piirtää hyvin, kuka ompelee kaunista saumaa, kuk^ 
osaa lukea niinkuin paras lausuntataiteilija. 

Erikoiskoulutuksen saaneita opettajia on viisi, lisäksi on laitoksessa 
lääkäri niinkuin kaikissa tällaisissa neuvostolaitoksissa ja runsaasti henki- 
lökuntaa. Kaksi ammattiopettajaa ohjaa tyttöjen käsitöitä työsaleissa. Hoi- 
dokkien kehityksestä pidetään tarkkaa kirjaa, joitakin siirretään kesken 
lukukaudenkin norniaalilasten koteihin ja kouluihin. Puhumattomuus, 

henkinen välinpitämättömyys, tylsyys ei ollutkaan synnynnäistä, 

se oli jonkun kaamean sotakokemuksen aikaansaamaa. Evakkomatkalta 
korjatusta nälkiintyneestä, vauhkosta, tai yksikseen oudosti olevasta kehit- 
tyy vähitellen aktiivinen, virkeäkatseinen, opetusta seuraava, myötämieli- 
syydelle avoin, iloinen tyttölapsi. 

Neuvostolaiselle pedagogiselle ja psykologiselle harrastukselle on omi- 
naista, että tällaisen 

laitoksen toiminta on tieteellisen tutkimuksen kohteena, 

viranomaisen erikoisen huolenpidon alaisena. Poiketaan ennakkoluulotto- 
masti voimassa olevista teorioista ja kaavoista, jos ne eivät sovi käytäntöön. 
Meillä on Suomen apukouluissa kohta koko tämän vuosisadan alun itsepin- 
taisesti koetettu ajaa heikkolahjaisten mieleen määrätty kurssi teoreettista 
tieloa, luku- ja kirjoitustaitoa, usein oppilaiden piinaksi ja opettajien vai- 
vaksi. Täällä otetaan asia luonnollisemmin. Ei ole syytä kantaa kauhalla 
vettä kaivoon, opetettakoon lapsi työkykyiseksi ja yhteiskuntakelpoiseksi 
muuten, ilman liikoja kirjaviisauksia. 

Koulun päätyttyä tytöt siirretään ammattikouluinternaatteihin tai 
maalle kolhooseihin jonkin perheen valvonnan alaisiksi. Heidän kehitys 
tään seurataan pitkään aikuisiksi kunnes heidän elämänsä on vakiintunut, 
sillä Rossolinon laitoksen koulun käytyään he eivät ole suinkaan valmiit 
elämää varten. Suomalaisissa oloissa puuttuva jälkihoito- ja valvonta on te- 
hokkaasti järjestetty. 

Mitä näistä tytöistä tulee? 

Yksinkertaisen koneellisen työn suorittajia tehtaissa, kolhoosien työnte- 
kijöitä, kotiapulaisia, museoitten vartijoita j.m.s. Jos he eivät viihdy työ- 
paikassaan, tutkitaan, miten paljon on syytä tytössä ja miten paljon työn- 
johdossa ja -tovereissa. Epäonnistumisen jälkeen siirretään heidät uuteen 
ympäristöön ja uuteen työhön. 

Laitoksen tytöistä ei viimeisten vuosien aikana ketään ole ilmoi- 
tettu joutuneen rikoksen tielle. 

Heidän vaiheitaan seurataan tieteellisesti nyt jatkuvasti, aikaisemmin 
sitä ei ole tehty. Seurataan heidän avioliittojaankin. 



Johtaja olisi valmis selostamaan laitostaan vaikka kuinka kauan ja ker- 
tomaan havainnoistaan, yleisistä ja yksityisiin elämänkohtaloihin liittyvistä, 
mutta vieraan vastaanottokyky ei ole yhtä kimmoisa monen monien lasten 
kotikäyntien jälkeen. Luokkahuoneet ovat pieniä ja kodikkaita, oppilaita 
luokilla kymmenkunta, makuuhuoneet suuria ja valoisia, valvonnan vuoksi 
tytöt nukkuvat suurissa yhteisissä saleissa. Sairaita varten on eristyshuo- 
neensa ja kaksi hiljaista potilasta ponnistelee eräässä sellaisessa kuumeen 
kourissa. 

Aikaisemmin, ennen sotaa, olivat laitokseen tuodut miltei kaikki synnyn- 
näisesti heikkolahjaisia, jotka oli lähetetty muista lastenkodeista tänne. Sodan 
jälkeen on tuotu paljon sellaisia, joilla on hermojärkytyksen aikaansaamia 

Lapset ovat kiltimpiä nykyään kuin aikaisemmin 

ja kiitollisempia saamastaan ystävällisyydestä, sodan järkyttävät kokemukset 
eivät ole vielä unohtuneet. Hämärä tajunta muistaa vielä yksinjäämisen kau- 
hut evakkotiellä, hyljätyn kärsimykset nälkäisenä ja viluisena. Kaikki ovat 
ystävällisiä turvatonta, viehättävää, ja älykästä lasta kohtaan, mutta jokainen 
yksityinen ei~ota vaivoikseen epänormaalia, omituista lasta. 

Rossolinon kodin 80 opin tiellä ahertavan ja elämään niukoin lahjoin va- 
rustautuvan tyttölapsen näkeminen jätti erikoislaatuisen tunnelman. Olin 
kotimaassa käynyt miltei kaikissa vajaakykyisten lasten hoitoloissa ja ver- 
tailut olivat mielenkiintoisia. Ulkoisesti katsoen neuvostolaisissa laitoksissa 
oli järjestys huolettomampaa kuin meillä, mutta laitoksen hengessä oli jotain 
niin välittömän sydämellistä ja hellää, että sellaisesta olisi paljon meillä opit- 
tavaa. Sekä lapset että henkilökunta esiintyivät vapaammin ja välittömämmin. 

Kysyin, käykö laitoksessa usein ulkomaalaisia. Harvoin, vastattiin ja etu- 
päässä amerikkalaisia, joiden tietoon laitoksen olemassaolo on eräässä jteda- 
gogisessa julkaisussa olleen kirjoituksen johdosta tullut. Suomalaiset apu- 
koulujen opettajat ja vajaakykyisten laitosten työntekijäin olisi syytä muistaa 
laitos, jos sattuvat Moskovassa käymään. 



Nuoria 
ri koksen teki jöitä 



Nuorisorikollisuus on monissa maissa sodanjälkeisen ajan vaikeita ky- 
symyksiä. Aineellinen puute, epäsuotuisat asunto-olot ja kasvatuksen lai- 
minlyöminen ovat tekijöitä, jotka aina sysäävät vastustuskyvyltään heik- 
koja yksilöitä rikoksen suuntaan. Poikkeuksellisina aikoma nämä tekijät 
tehostavat. 

Viime marraskuussa väitteli tohtoriksi vankilapsykiatri tri Martti 
Kaila, jonka väitöskirjan aiheena on .»Nuorisorikollisuuden syyt yksilö- 
tutkimuksen valossa». Tohtori Kailan väitöskirjassa on joukko esimerk- 
kejä hänen tutkimistaan nuorista rikollisista. Ne ovat samalla elämäntari- 
noita sinänsä ja antavat monenlaista ajattelemisen aihetta. Julkaisemme 
näytteinä muutamia. 



7 laatikkoa tupakkaa 

N:o 323 38 V. P. 

Tutk. on synt. 5/5 19 maaseudulla. Hänet on ensi kerran tuomittu 23/9 
35 näpistyksestä ja 4 varkaudesta yht. 1 v. 1 kk. vank. Sen jälkeen hän kuusi 
eri kertaa on ollut vankilassa varkauksista, jotka hän on tehnyt kotipitä- 
jässään ja lähimmissä naapuripitäjissä. Jälkitutkimuksen päättyessä hän 
jälleen oli Turun keskusvankilassa useista eri varkauksista. 

P. on syntynyt avioliiton ulkopuolella. Äidillä, joka kirkkoherran ilmoi- 
tuksen mukaan oli »heikkotajuinen», oli lisäksi kaksi muuta aviotonta 
lasta. Äiti on kuollut 1929. P. on kasvanut kunnan hoidokkina 16-vno- 
tiaaksi. Hänen silloinen huoltajansa ilmoittaa P:n käyneen kansakoulun, 
mutta menestyneen koulussa perin heikosti. Itse P. väittää selviytyneensä 
koulusta luokalle jäämättä. Jo kouluaikana P:a pidettiin parantumattomana 
näpistelijänä. Työssään hän ei ollut pystyvä, mutta ahkera vähä-älyisyy- 
destään huolimatta. 

P. on useamman kerran ollut Keravan nuorisovankilassa. Siellä hän 
joka kerta on ollut nöyrä ja hyväkäytöksinen, helposti johdettava, mutta 



vaikuttanut aina yksinkertaiselta. Tutkittavakseni P. joutui marraskuussa 
1938. Hän oli 12/3 38 vapautunut vankilasta ja sijoitettu kunnalliskotiin. 
Tupakanpuntteessa hän yritti illalla murtautua erääseen kahvilaan, mutta 
sai lyödyksi vain ulkolasin rikki. Hän ei tohtinut lyödä uudelleen, kun 
paikalla syntyi liikettä. Hän meni nyt toisen kahvilan luo, pääsi ikkunan 
kautta sisään ja vei 7 laatikkoa tupakkaa ja makeisia. Tuomioistuin 
määräsi P:n mielentilansa vuoksi tutkittavaksi. Mustasaaren sairaalassa, 
missä P. viihtyi hyvin ja oli palveleva ja kaikenlaisiin askareihin halukas, 
hänen älykkyysiäkseen saatiin 11 vuotta. 

P:n rikollisuus on ilmauksena yksinomaan hänen vajaamielisyydestään 
ja huollon puutteestaan. 



»Röhö-Villen« tyttärenpoiko 

N:o 352/38 E. L 

Tutk. on synt. 15/2 21 maaseudulla. Rikosrekisterin mukaan isää on v~ 
1905 rangaistu varkaudesta ja v. 1914 tapon yrityksestä. Isä ollut myös nuo- 
rena kasvatuslaitoksessa. Saatu jen tietojen mukaan isä on helposti kiivastuva 
ja ärtyvä, ei varsinaisesti suurjuoppo, mutta juo ajoittain runsaasti. Työssään 
hän on ahkera ja tarmokas, omistaa oman pientilan. Äiti on ilkeä ja eriskum- 
mallinen. Isän veli on tuomittu murhasta ja äidin isä oli kaikkien pelkäämä 
»Röhö- Ville», äidin äiti oli »mitä älykkäin kerjääjä». Vanhemmalla vel- 
jellä oli kouluaikana näpistelijän maine. — Opettajan tiedonannon mukaan 
L. kävi vain 3 lukukautta koulua. H&n oli iisein aiheetta pois koulusta, le- 
voton ja valmis kujeisiin. Hän veti mm. piikkilankaa pellolle saadakseen 
hevosen siinä loukkaantumaan. Kun opettaja tästä muistu tl i, tuli hänen 
äitinsä kouluun ja »huusi ainakin 1 km.n säteellä kuuluvalla äänellä, ettei 
opettaja tarvitse muuta kuin nuoran kurkkuun ja vetää suohon». Isän 
poissaollessa L. varasteli kaikenlaista tavaraa kotoaan saadakseen tasku- 
rahaa. 15-vuotiaasta lähtien hän milloin on ollut kotona, milloin taas ly- 
hyitä aikoja vieraan palveluksessa, mihin on ollut syynä riitaantuminen 
isän kanssa. L. on 7/12 37 ensi kerran tuomittu vankeuteen näpistyksestä. 
Sen jälkeen hän on 4 eri kertaa ollut vankilassa yksinkertaisista ja törkeistä 
varkauksista ja oli jälkitutkimuksen aikana jälleen vankilassa. Viimeksi 
olen hänet tutkinut v. 1941. L. oli syksyllä 1940 mennyt kihloihin ja tyttö 
oli jo asunutkin L:n kotona, mutta hän riitaantui tytön kanssa oman väit- 
teensä mukaan sen takia, että tyttö kulki toisen kanssa. Isä oli avioliittoa 
varten antanut 5.000 mk rahaa. Rahat L., joka vuodesta 1937 lähtien on 
käyttänyt runsaasti väkijuomia, käytti muutaman viikon yhtämittaiseen 
juopotteluun. Jouduttuaan isän kanssa tämän takia riitaan, L. lähti pois 
koloa. Tällä matkalla L. yksinään teki 4 polkupyörävarkautta ja Porissa 
syyllistyi kaupan murtoon vanhan rikollisen kanssa. 

Jo v. 1935, siis L:n ollessa 14-vuotias, isä oli toimittanut hänet Harja- 
vallan piirimielisairaalaan tutkittavaksi. Siellä isä oli kertonut L:n lapsesta 
saakka olleen toisenlainen kuin muut, tottelematon, levoton ja vilkas ja aina 
pienessä^ pahanteossa. Kouluun hän kieltäytyi menemästä, kuljeskeli 13- 
vuotiaana koko kesän metsissä. Sairaalan diagnoosi »Imbeeillitas». 

Ollessaan ensi kerran tutkittavanani v. 1938 L. oli käytökseltään välitön 
ja luonnollinen. Älytutkimus osoitti hänet imbesilliksi. Toisella kerralla 



v. 1941 hän oli toisinaan hyväntuulinen, toisinaan myrtynyt ja vastahakoi- 
nen. V. 1940 hän oli saanut syfilistartunnan. Vankilassa hän yleensä on 
selviytynyt verrattain hyvin. 

L:n tapauksessa on ilmeistä, että vajaamielisyys on hänen rikollisuudes- 
saan vain osatekijänä. Pääsyinä ovat hänen poikkeava luonteenlaatunsa 
ja kasvatuksellisesti perin epäedullinen kotiympäristö. 

N:o 92/38 K. H. 

Tutk. on synt. 9/1 20 Pielisensuussa. Isä kuoli 1924. H. joutui isän kuoltua 
kunnan kasvatiksi, kunnes äiti otti hänet luokseen. Äiti oli Viipurissa mennyt 
uudelleen naimisiin. Äitiä on kaikkiaan 15 kertaa rangaistu etupäässä väki- 
juomarikoksista, mutta myös kahdesti parituksesta kuritushuoneeseen. V. 
1938 äiti määrättiin ammattimaisesta väkijuomien myynnistä pakkotyöhön. 
Äidillä lienee lisäksi kaatumatauti. Isäpuoli tuomittu myös vankeuteen väki- 
juomien myynnistä. Lastenvalvojan ilmoituksen mukaan kotiympäristö on 
mahdollisimman huono. Kotona kaikki perheenjäsenet juopottelevat ja koti 
on viinanmyynnin pesäpaikka. Koulussa H. oli siivo oppilas ja vaikutti kes- 
kinkertaista lahjakkaammalta, varsinkin käsitöissä hän oli kätevä, missä 
arvosana oli 10. Koulun jälkeen H. huonon kodin ja kaduilla kuljeskelun 
takia joutui Ronkaan poikakotiin, missä hän oli 1934 — 36. Sieltä päästyään 
hän toimi ensin kadulla makkaranmyyjänä, mutta joutui pois paikastaan, 
kun kuljetti viinaa mukanaan. Vuodesta 1936 lähtien H:n elämä on ollut 
irtolaisuutta muistuttavaa. Hän on karttanut kunnollista työtä, liikkunut 
salaperäisissä puuhissa ja kerrankin sutkauttanut, kun hänelle pyrittiin 
työtä toimittamaan: »Hullu työtä tekee, viisas pääsee vähemmällä.» 

H. tuomittiin ensi kerran vapausrangaistukseen 21/3 38 murtovarkau- 
desta. Hän oli neljän toverin kanssa murtautunut erääseen osto- ja myynti- 
liikkeeseen. Hän oli jättänyt työpaikkansa ja oli ollut kaksi viikkoa työttö- 
mänä seurustellen kaduilla ja kahviloissa tapaamiensa poikien kanssa. Ran- 
gaistukseen yhdistettiin myös kahdet sakot, jotka hän oli saanut väkijuo- 
mien myymisestä. 

Tutkittaessa H. on ruumiillisesti terve. Älyltään hän on tavallinen. Käy- 
tökseltään hän on kulmikas, hiukan pahatuulinen. katkera perhettään ja 
yhteiskuntaa kohtaan. Keravan nuoriso vankilassa H:n käytös oli huono. 
Hän oli töissään laiska, oli vastahakoinen ja ilkeämielinen, mutta ei ran- 
gaistu kurinpidollisesta 

Vapauduttuaan 27/10 38 vankilasta H :11a ei ollut kunnollista asuinpaik- 
kaa. Hänen äitinsä ja isäpuolensa olivat vankilassa. Hänet toimitettiin Vii- 
purin kaupungin huoltotyömaalle. Hän piti palkkaa kuitenkin liian pie- 
nenä, ei voinut tulla sillä toimeen, minkä takia hän jäi kokonaan pois 
työstä, alkoi juopotella ja jälleen poikajoukossa syyllistyi murtovarkauteen. 
Hänet pidätettiin huhtikuussa 1939. Ollessaan jälleen tutkittavanani hän 
oli pahatuulinen, myrtynyt ja vaikutti hermostuneen levottomalta. 

H. n elämänkulku, kykenemättömyys pysyä työpaikoissa, hänen helposti 
katkera ja pahantuuliseen alakuloisuuteen taipuva mielensä ja huono so- 
peutumisensa vankilassa viittaavat psykopaattiseen rakenteeseen. Toisaalta 



hänen käytöksensä koulussa on ollut siivoa ja huomiota herättämätöntä 
ja hänen kotiympäristönsä on ollut mahdollisimman huono. Nämä seikat 
aiheuttavatkin sen, etten H:ta vielä ole pitänyt psykopaattina. 



Poika, joko meni "lukkoon" 

N:o 288/38 T. K. 

Tutk. on sy*it. 13/1 19 tehdasyhdyskunnassa. Hän on aviotojn lapsi. Äiti on 
tehtaantyöläinen, elämäntavoiltaan kunnollinen ja on pojastaan huolehtinut 
hyvin. Enot olleet huonomaineisia. K:n joutuessa vankilaan äiti oli kunnallis- 
kodissa ruumiillisen sairauden takia. Äidin sisarentytär on sairastunut nuore- 
na parantumattomaan mielisairauteen, ilmeisesti skitsofreniaan, ja on hoi- 
dettavana Mikkelin piirimielisairaalassa. — Kotiolot olleet köyhät ja äidin sai- 
rauden takia perhe on saanut avustusta. K. oli koulussa keskitasoa lahjak- 
kaampi, kävi mielellään koulussa ja luki paljon. Koulussa hän oli pidetty ja 
tahtoi aina selviytyä omin päin. Hän ei esim. mitenkään halunnut ottaa vas- 
taan-apua laskujensa laskemisessa, koska halusi selviytyä niistä itse. Koulun 
jälkeen K. kävi tehdasyhdyskuntansa nuoriso-opiston, osti paljon kirjoja 
harjoitellen itseopiskelua. Suhde äitiin on aina ollut hyvä ja K. antoi ta- 
vallisesti koko tilinsä äidilleen. Huoltotarkkaajan ilmoituksen mukaan K. 
on luonteeltaan kärsivällinen ja tasainen, mutta hyvin sulkeutunut. Opetta- 
jan tiedonannon mukaan hän oli koulun parhaita oppilaita, mutta esiintyi 
helposti uhkamielisenä. K. on ollut parissa eri tehtaassa työssä ja ollut 
työssään ahkera ja huolellinen. 

K. on ensi kerran tuomittu 23/11 35 näpistyksestä sakkoihin. 29/9 38 
hänet tuomittiin lukuisista törkeistä varkauksista, joita hän oli tehnyt koti- 
pitäjässään ja lähiympäristössä, osaksi dynamiittia käyttäen 4 v. 6 kk. ku- 
rith. Hän oli anastanut omaisuutta kaikkiaan yli 50.000 mk:n arvosta. K :11a 
oli varkauksissa mukana toveri. 

K. on ruumiinrakenteeltaan tyypillinen leptosoomi, pitkä ja hontelo, lä- 
hinnä Kretschmerin eunukoidista tyyppiä. Ruumiillisesti hän qn terve. 
Älyltään hän on huomattavasti keskitason yläpuolella ja tekee toisaalta 
kypsyneen ja toisaalta keskenkasvuisen vaikutuksen. Käytökseltään hän 
on sulkeutunut ja kireä ja suhtautuu tutkijaan vaivautuneesti. Ollessaan 
Keravan nuorisovankilassa K. osoittautui itsetietoiseksi ja ylimieliseksi. 
Elokuussa 1939 hän karkasi vankilasta, mutta pidätettiin jo samana päi- 
vänä. Hän pyrki nuorisovankilassa olemaan johtajana ja yllytti toverei- 
taan vastarintaan laitoksen virkailijoita kohtaan, minkä takia hänet 4/4 41 
palautettiin Helsingin kv.aan. Pian tämän jälkeen hänet rangaistiin kurin- 
pitorikkomuksesta, minkä jälkeen hän tuli vähäpuheiseksi ja ärtyisäksi ja 
oli vastahakoinen ja puhumaton. 23/7 41 tutkin hänet. Hän oli päivää en- 
nen repinyt vaatteensa siekaleiksi ja oli tutkimuksessa jäykkä ja puhuma- 
ton. Kasvoilla oli jännittynyt, alakuloinen ja' kärsivä ilme. K. oli vanki- 
mielisairaalassa 11/8 41 — 24/3 41 välisenä aikana ja palasi sieltä tervehty- 
neenä. 

Tutkin K:n jälleen 11/4 42. Hän kertoi tilastaan ennen vankimielisai- 
raalaan joutumistaan, että hän vähitellen meni kuin »lukkoon». Jos hän 
esim. pani kätensä ristiin rinnalleen, niin hän ei niitä mitenkään tahtonut 
enää saada irti toisistaan. Lopulta hän ei enää saanut puhutuksi. Itse hän 



ei kykene selittämään, mistä tämä sulkutila olisi johtunut. Koko tutkimuk- 
sen ajan K. oli täysin asiallinen, mutta läheinen kosketus hänen kanssaan 
ei ollut mahdollinen; hän oli muodollisen kohtelias,- mietteliäs ja sisään- 
päinkääntynyt. Mitään skitsofreniaan viittaavia oireita hänellä ei ollut. 
Loppuajan hän vankilassa käyttäytyi hyvin ja huomiota herättämättä. 

K:n tapauksessa skitsoidiselle psykopaatille omalaatuinen luonteenpiir- 
teiden vastakohtaisuus tulee kauniisti näkyviin. Hän poikkeaa samalla har- 
vinaisella tavalla muista nuorista rikoksentekijöistä siinä, että hänellä on 
ollut runsaasti harrastuksia ja aivan erityinen halu pyrkiä eteenpäin. K:n 
toiminnan laskemattomuus ja ristiriitaisuus ovatkin tyypillisiä skitsoidisille 
psykopaateille. 



»Rapu-Tukku Oy» jo »Messulehti» 

N:o 257/37 J. K. 

Synt. 2/6 17 Helsingissä. Isä oli puolalainen, joka vuoden 1917 vallanku- 
mouksen aikana jäi Suomeen ja piti täällä sekatavaraliikettä. V. 1923 isä pa- 
lasi Puolaan. Äiti on modisti ja on voinut hyvin huolehtia pojastaan. K. on 
käynyt kansakoulun selviytyen hyvin. Senjälkeen hän kävi vuoden kauppa- 
koulua. Lukeminen ei häntä miellyttänyt ja koulu jäi kesken ensimmäisen 
vuosikurssin aikana. K. oli nyt rahastajana eräässä vaatetusliikkeessä, mutta 
joutui pois, kun kavalsi liikkeen rahoja. Hänet tuomittiin tästä rikoksesta 27/4 
34 ehd. 2 kk. vankeutta. Senjälkeen K. on lyhyitä aikoja ollut eräässä kus- 
tannusliikkeessä varastomiehenä ja kahteen otteeseen maalla erään teknilli- 
sen tehtaan varastossa. Kaikista paikoista hän ori pian omasta halustaan läh- 
tenyt pois. Ensi kerran K. joutui vankilaan 1935. Hän oli tullut pois paikas- 
taan maaseudulla, missä ei viihtynyt, ja oli Helsingissä pari kk. toimetto- 
mana. Täällä hän parin muun pojan kanssa perusti »Rapu-Tukku Oy»- 
nimisen liikkeen, jota ei rekisteröity. Hän ilmoitti sanomalehdissä osta- 
vansa hyvään hintaan rapuja maaseudulta ja ne saatuaan myi ravut hotel- 
leihin ja torille, mutta jätti ne hankkijoilleen maksamatta. Hänet tuomit- 
tiin petoksesta ja 2 kavalluksesta 8 kk. vank. K. kärsi rangaistuksensa Mik- 
kelin lv.ssa, missä hänen käytöksensä oli erittäin hyvä. 

Vapauduttuaan 4/8 36 K. oli parissa liikkeessä kauppamatkustajana, 
matkustellen maaseudulla ja asuen suurellisesti hotelleissa. 3/6 37 hänet 
tuomittiin uudesta huijausyrityksestä. Hän soitti puhelimella pariin kirjoi- 
tuskoneliikkeeseen ilmoittaen olevansa »Messulehti» -nimisen ilmoitusleh- 
den palveluksessa ja tilasi lehteä varten kirjoituskoneita, jotka tuotiin hä- 
nelle kotiin. Senjälkeen hän soitti osto- ja myyntiliikkeisiin ilmoittaen, että 
hänellä on myytävänä kirjoituskone, joka voidaan noutaa häneltä kotoa. 
Neljästä eri petoksesta hänet tuomittiin 3/6 37 1 v. 1 kk. kurith. Tällä ran- 
gaistusajalla hän oli tutkittavanani. 

K. on ruumiillisesti terve. Hän on älyltään selvästi keskitasoa ylem- 
pänä. Hänen ulkoasunsa on huoliteltu, tukka hyvin kammattu ja hän 
pyrkii esiintymään arvokkaasti. Hänen puhe- ja käytöstapansa ovat vä- 
hän itsetärkeitä ja hän koettaa antaa itsestään edullisen kuvan. Rikoksis- 
taan hän kertoo ^vahvasti totuudesta poiketen. Hän kertoo seurustelcvansa 
taiteilijoiden kanssa ja sanoo joka päivä istuvansa taiteili jakahvilassa. Il- 
meisesti hän on lukenut varsin paljon hyvääkin kirjallisuutta. Hän tekee 



varhaiskypsän ja kokeneen vaikutuksen ja ilmoittaa olleensa ensi kerran 
sukupuoliyhteydessä 14-vuotiaana. 

K:n tekemät rikokset ovat hyvin luonteenomaisia hänen poikkeavalle 
luonteelleen. Niissä tulee näkyviin se sama suurellisuus ja tärkeyden tavoit- 
telu, mikä ilmenee koko hänen käytöksestään ja joka toisissa olosuhteissa 
kuin vankilassa olisi ehkä omiaan antamaan hänestä sen käsityksen, että 
hän on kohteliaasti käyttäytyvä, eteenpäinpyrkivä nuori mies. 

^ * * * 

Tohtori Kaila huomauttaa, että kriminologeja aina on askarruttanut 
kysymys siitä, missä määrin ympäristöolosuhteet ja missä määrin yksilölli- 
set, nimenomaan rakenteelliset tekijät, ovat rikollisuuden syynä. Saksalaiset 
tutkijat väittävät, että vaikeana uusintarikollisuutena ilmenevä rikollisuus 
aina »perustuu rikoksentekijässä itsessään löydettäviin vajavuuksiin». Osa 
amerikkalaisista tutkijoista taas katsoo »vahingollisten ympäristötekijäin 
olevan, etenkin nuorisokirjallisuutta silmälläpitäen, pääasiallisina rikolli- 
suuden syinä». 

Tri Kaila vertaa ympäristöolosuhteita seulaan, jonka silniukkain suu- 
ruudesta riippuu, kuinka suurijyväiset kokkareet siihen jäävät. »Taloudelli- 
sen tai muun yhteiskuntaa kohtaavan kriisin aikana silmukkojen koko tulee 
pienemmäksi ja seulaan jäävien lukumäärä kasvaa, koska siihen nyt py- 
sähtyvät suhteellisen pieni jyväisetkin kokkareet.» Näin ollen pitäisi rikok- 
senuusijain joukossa hyvinä ja rauhallisina aikoina olla suhteellisesti enem- 
män heikkoja ja vastus tuskyvyttömiä yksilöitä kuin levottomina tai talou- 
dellisesti vaikeina yhteiskunnan kriisikausina. 

Väitöskirja, johon sisältyy joukko mielenkiintoisia taulukoita tutkimus- 
aihetta eri puolilta valaisevista kysymyksistä, päättyy toteamukseen, että 
»nuorisorikollisuuskin on lainalainen ilmiö, joka riippuu monista yhteis- 
kunnallisista ja yksilöllisistä seikoista. Sen juuret ovat toisaalta löydettä- 
vissä puutteellisissa ja epäedullisissa kasvatuksellisissa oloissa, toisaalta 
siinä vaihtelevaisuudessa, joka jokaiselle lajille on ominainen, ja joka tekee 
toiset voimakkaiksi ja vastukset voittaviksi, toiset heikoiksi ja olosuhteiden 
heiteltäviksi. 



Ihmisellä on oikeus 
TERVEYTEEN 



# Terveys on täydellisen rnnmiillisen, henkisen ja sosiaalisen hyvin- 
voinnin tila eikä vain tandin tai raihnaisnnden puuttuminen. 

Parhaan mahdollisen terveydentilan nanttiminen on rotnnn, us- 
kontoon, poliittiseen katsantokantaan ja talondelliseen tai sosiaaliseen 
tilaan katsomatta yksi jokaisen ihmisen pernsoikenksista. 

Kaikkien kansojen terveys on olennainen ranhan ja tnrvallisnnden 
saavnttamiseksi ja riippnu puolestaan yksilöitten ja valtioitten täy- 
dellisestä yhteistoiminnasta. 

Jokaisen valtion saavntnksilla terveyden edistämisessä ja snojele- 
misessa on merkitystä kaikille. 

Eri maiden erilainen kehitystaso terveyden edistämisessä ja tau- 
tien, varsinkin knlkntantien torjumisessa on yhteinen vaara. 

Lasten terve kehittyminen on perustavan tärkeätä; kyky elää so- 
pnisasti mnuttnvassa ympäristössä on tällaisen kehittymisen ehto. 

Lääketieteen, sielntieteen ja niiden lähitieteiden tarjoamien etnjen 
ulottaminen kaikkia kansoja käsittäviksi on välttämätöntä terveyden 
täydelliselle saavnttamiselle. 

Valistnneella yleisellä mielipiteellä ja yleisön aktiivisella yhteistoi- 
minnalla on mitä snnrin merkitys kansanterveyden kohottamisessa. 

Hallitnkset ovat vastnnssa kansojen terveydestä, ja tämä voidaan 
saavuttaa vain riittävin terveydenhoidollisin ja sosiaalisin toimenpi- 
tein. 



Teesit ovat Maailman Terveysjärjestön peruskirjasta. Kaikki peruskir- 
jan allekirjoittajavaltiot julistavat hyväksyvänsä niihin sisältyvät periaat 
teet — olennaisina maailman kansojen onnellisuudelle, sopuisille suhteille 
ja turvallisuudelle. 

YK:n alainen Maailman Terveysjärjestö perustettiin New Yorkissa vii- 
me heinäkuussa. Peruskirjan allekirjoittivat kaikki YK:n silloiset 51 jäsen- 
valtiota ja 10 valtiota, jotka vielä eivät olleet YK:n jäseniä, vaan olivat 
saaneet kutsun lähettää huomioitsijansa. Suomi, oli yksi viimemainituista 
valtioista. 

Maatamme edusti tässä kansainvälisessä terveyskonferenssissa lääket. 
lis. Osmo Turpeinen, joka »Suomen Lääkärilehden» tämän vuoden 
toisessa numerossa selostaa konferenssin kulkua sekä Maailman Terveys- 
järjestön peruskirjaa ja organisatiota. 

Kansainvälinen yhteistyö terveydenhoidon alalla oli jo vanhan Kansain- 
liiton ohjelmassa. Kansainliiton terveysjärjestö mm. ylläpiti laajaa kulku- 
tauteja koskevaa tiedoitustoimintaa, »joka uuden sodan alkaessa oli jo kas- 
vanut käsittämään 80 °/o koko maapallon väestöstä. Se standardoi eräitä 
tärkeitä rohdoksia ja biologisia valmisteita. Se suoritti arvokasta työtä kan- 
sanravitsemuksen tutkimiseksi ja parantamiseksi eri tahoilla maapalloa, 
erikoiskomiteain välityksellä se tutki mm. asuntohygieniaa ja malariakysy- 
mystä». Vielä toisen maailmansodan alettuakin järjestö koetti jatkaa toi- 
mintaansa, mutta Kansainliiton romahtamisen ja purkamisen jälkeen kan 
sainvälistä terveystyötä ryhdyttiin järjestämään uudella tavalla. 

New Yorkissa perustetun Maailman Terveysjärjestön laaja peruskirja 
määrittelee järjestön tehtävät, toimintamuodot ja organisation. Peruskirja 
ei tullut voimaan vielä perustamistilaisuudessa, koska vasta kaksi valtiota 
(Kiina ja Iso-Britannia) saattoivat allekirjoittaa asiakirjan varauksitta. 

Järjestön tärkeitä ja kiireellisiä tehtäviä hoitamaan valittiin Väliaikai- 
nen komissio, jossa ovat edustettuina Ranska, Hollanti, Iso-Britannia, Norja, 
Jugoslavia, Neuvostoliitto, Ukraina, Intia, Kiina, Egypti, Liberia, Kanada, 
USA, Meksiko, Venezuela, Peru, Brasilia ja Australia. 

Tri Turpeinen sanoo kirjoituksessaan, että muutaman vuoden kuluttua 
vasta voidaan arvioida New Yorkin terveyskonferenssin työn todellista mer- 
kitystä. Mutta hyväksytyssä peruskirjassa on nyt kuitenkin olemassa maa- 
ilman terveydenhoidon Magna Charta. »Se tarjoaa epäilemättä erinomai- 
set mahdollisuudet tehokkaalle, välittömälle, tavalliset diplomaattiset kier- 
totiet väistävälle kansainväliselle yhteistyölle koko maailman terveydenti- 
lan kohottamiseksi.» 



TOIVO KARVONEN 



Kansallistaminen 
ja kulttuuri 

Elävä kulUuuripyrkimys ei voi rajoittua vain us. henkisen kulttuurin 
ilmiöiden tarkasteluun ja tutkimiseen. Sen täytyy ulottua kaikille inhimilli- 
sen elämän aloille, kyetä ennakkoluulottomasti lähestymään ja tarkkaile- 
maan kaikkia inhimillisen elämän ilmiöitä. Sellainen kulttuurin harrastaja, 
taiteentuntija tai sen harjoittaja, joka ei tähän pysty, jää välttämättömästi 
näkemykseltään ahtaaksi ja rajoittuneeksi. 

Kulttuurielämässämme on valitettavan paljon tällaista rajoittuneisuutta 
ja ahdasnäköisyyttä. 

On ollut merkille pantavaa, että meidän kulttuuripiireissämme oi ole 
mitään niin suuressa määrin kartettu ja väheksytty kuin yhteiskunnallisen 
ja taloudellisen elämän ilmiöitä. Edellisen puute johti, kuten tunnettua, 
huomattavan osan kulttuuripiireistämme fasismin ja natsismin kaikkea 
elävää kulttuuria vihaavaan ja halveksivaan rintamaan ja oli varsin vaiku- 
tusvaltaisella tavalla johtamassa kansaamme onnettomaan sotaan kansan- 
valtaa ja inhimillistä kulttuuria vastaan. Taloudellisen elämän ilmiöiden 
tuntemattomuus on yhä edelleen kaiken knlttuuriarviomine huutavin puute. 
Taloudellisten kysymysten käsittelyä kulttuurilehden palstoilla on pidetty 
miltei sopimattomana. 

Jokin aika sitten tapahtuneessa kulttuuriväittelyssä työväen lehtien 
palstoilla ehdotettiin eräältä taholta, että kulttuuririntamamme olisi autet- 
tava työväestöä m. hinta- ja palkkakysymysten yms. työväestömme välittö- 
mään elämään ja toimeentuloon vaikuttavien kysymysten käsittelyssä ja 
voittamisessa. Tällainen ehdotus torjuttiin radikaalisimpienkin kulttuuri- 
piiriemme taholta kauhistuksella. Ja kuitenkin juuri näiden kysymysten 
ratkeaminen määrätyllä tavalla ei voi olla varsin oleellisesti vaikuttamatta 
kulttuurikysymyksiimmekin. Valittelemme esim. kaunokirjallisuuden ja 
kulttuurilehtiemme viimeaikoina tavattomasti pienentynyttä menekkiä, 
emmekä tahdo ymmärtää tämän ilmiön yhteyttä esim. edellä mainittuihin 
seikkoihin. Tai ehkä ymmärrämme sen teoriassa, periaatteessa, mutta emme 



voi mitenkään astua knlttunrikorkeuksistamme mukaan näiden kysymysten 
käytännölliseen ratkaisuun. 

Tällä seikalla saattaa olla kohtalokas merkitys, sillä ajankohtamme 
tärkeimmät ratkaisut tapahtuvat juuri nyt taloudellisten kysymysten puit- 
teissa. Kulttuuripyrkimys, joka ei edesauta kehityksen pohjaliikuntaa, joka 
ei myötävaikuta aikansa suuriin ratkaisuihin niiden yksityiskohdissakin, 
vaikka näkee ja ymmärtää ne, jää yhtä toivottomasti riippumaan ilmaan 
kuin sellainenkin kulttuuripyrkimys, joka ei näe niitä 

Sodanjälkeisen maailman taloudellinen valtavirtaus on kansallis- 
taminen. Euroopassa on kahden sodanjälkeisen viime vuoden kuluessa 
tapahtunut ja yhä tapahtumassa mullistnksenomainen muutos yhteiskun- 
nallisissa omistussuhteissa. Miltei kaikissa Euroopan maissa on yhteiskun- 
nallinen tuotanto siirtynyt ja siirtymässä porvarillisen demokratian puit- 
teissa yksityisten käsistä valtion hallintaan. Euroopan maissa ei ole vielä 
milloinkaan ennen nähty niin valtavaa joukkojen innostusta tuotannollisiin 
kysymyksiin, oma-alotteista, uhrauksista piittaamatonta halua ponnistella 
tuotannon lisäämiseksi ja asetettujen taloudellisten tavotteiden saavuttami- 
seksi. 

Tällainen pohjaliikunta ei voi olla vaikuttamatta pintakerroksiin. Se on 
jo muuttanut yhteiskunnallisia rakenteita. Se ei jätä koskemattomaksi kult- 
tuuria, tieteitä ja taiteita, niiden sisältöä ja muotoa. 

Maamme ei voi jäädä tässä taloudellisten ja yhteiskunnallisten suhteiden 
muutoksessa sivustakatselijaksi vaikka haluaisikin. Me joudumme siihen 
mukaan, tosiasiassa jo olemme siinä mukana kahdestakin syystä. Ensiksi, 
siksi, ettemme voi olla erillämme kehityksen yleisestä suunnasta ja siksi, 
että oma taloudellinen välttämättömyytemme on ajanut meidät kiertämättö- 
mästi siihen. Se mistä täällä vielä voimme kiistellä, ovat ne muodot, joihin 
tämä välttämättömyys larkoituksenmnkaisimmin meillä olisi puettava his- 
toriallista kellitystämme ja omia kansallisia erikoisuuksiamme silmällä pi- 
täen. 

Käsitelkäämme niitä erilaisia vaihtoehtoja, joita on olemassa erikseen 
(ja varmaan tulemme sen myös tekemään lehtemme palstoilla), mutta se, 
mitä nimenomaan tässä halutaan kysyä on se, onko välttämätöntä, että 
kulttuuri kulkee taloudellisen ja yhteiskunnallisen kehityksen perässä. 
Tunnustetaanko täten oikeaksi vulgäärimaterialistinen väittämä, että kehi- 
tys tässä suhteessa on yksipuolinen, että kaikkea työntää eteenpäin, ei lop- 
pukädessä vaan yksinomaan, taloudellinen liikunta Niin kam.n kuin kult- 
tuuri, myöskin taiteen kohdalta, ei vie, johda, näytä tietä tässä kehityksessä, 
on tällä väittämällä ainakin näennäinen perusta. Tiedämme, että näin ei ole 
asianlaita. Pystymme periaatteellisesti osoittamaan tämän käsityksen vää- 
räksi, näemme siis tapausten kulun ja ymmärrämme liikunnan. Mutta kehi- 
tyksen dialektiikka on omaksuttu loppuun asti vasta silloin, kun se johtaa 
aktiiviseen osallistumiseen tähän muutokseen. 

Tärkeimpien yhteiskunnallisten tuotantolaitosten kansallistaminen 
maassamme vaikuttaa varsin syvälti elämänolosuhteisiimme ja sen mukana 
myöskin kulttuurimme. Kansallistaminen avaa ovet joukkojen keskuudessa 
piilevälle persoonalliselle yritteliäisyydelle, antaa teknilliselle kyvylle ennen 
näkemättömiä mahdollisuuksia, luo aivan uuden tuotannollisen hengen. 
Kansallistaminen avaa taloudelliselle kehityksellemme jälleen siltä nyt snl- 
Yeutuneen normaalisen kehitystien. On aivan luonnollista, että tältä pofr 
^alta nousee aivan uusia kulttuurivaatimuksiakin T Mutia onko kulttu» r, n 
lähinnä taiteen vuoro sitten vasta, kun tämä pohja on jo saavutettu. Eikö 
myöskin taide voisi olla mukana jo tasoittamassa tätä pohjaa? 



ARMAND LOHIKOSK 



Uskonto 
ja 

NYKYAJAN IHMINEN 

Erään radiokeskustelun johdosta 

Yleisradion kuuluisaksi tulleen kuusikulmaisen pöydän ympärillä keskus- 
teltiin helmikuun puolivälissä ja uusintalähetyksenä (oliko syytä?) kuluvan 
kuun toisena päivänä ylläolevasta aiheesta tavalla, joka ansaitsee muutaman 
huomautuksen. Keskustelutilaisuuden puheenjohtaja pastori Rantamaa lupasi 
alkusanoissaan ennakkoluulotonta ja vapaata ajatuksenvaihtoa, mutta siitä- 
pä ei tullut kerrassaan mitään. Suurimpana esteenä tähän oli puheenjohtaja 
itse, jolla oli harmillisen vahva taipumus esittää omia uskomuksiaan aksio- 
meina, joista ei voida väitellä. Liian pyhiä alistettaviksi mielipiteitten vaih- 
toon! Kuullun keskustelun perusteella voisi pastori Rantamaasta hyvällä 
syyllä olettaa, että hän on niitä uskossaan väkeviä, jotka näkevät toisin 
ajattelevissa » jumalan/c/e/fä/Vä» . 



* 



Kuulijaan jäi pakostakin vaikutelma määrätyssä mielessä mobilisoidusta 
radiokeskustelusta. Erikoisen voimakkaana tämä tuntui silloin kun työväestön 
syvistä riveistä alettiin puhua parta tärähdellen ja varsinkin kun puheenjoh- 
taja intoutui voitonvarmana kehasemaan, että työväestö on in corpore kir- 
konkirjojen paksujen kansien välissä hyvässä tallessa (pro: hyvässä puris- 
tuksessa) . Tässä yhteydessä on paikallaan huomauttaa, että kuusikulmaisen 
pöydän neljä »kanttia» oli varattu uskonnollisen elämänkäsityksen edustajille 
ja vain kaksi vapaa-ajattelulle, jota olivat edustamassa keskustelutilaisuuden 
ainoat työväestön edustajat. Pastori Rantamaan puheenjohdolla keskuste- 
lusta tuli siinä määrin yksipuolinen, että hän itse vihdoin lankesi kiusauk- 



seen loppusanoissaan puhua oppositiossa olevan kansanedustaja Sylvi- 
Kyllikki Kilven ja maisteri Reino Oittisen oinaan pussiinsa, jolloin Kilven 
kuultiin mikrofoonin sulkeutuessa huokaisevan: »Voi, voi sentään!» Muistui 
silloin elävästi mieleen inkvisiittorien edessä poskiinsa mutiseva Galileo 
Galilei! 



Hengeniniehillä on oma tapansa »väitellä» uskonasioista. Sitä älköön luet- 
tako heille viaksi, sillä heidän ammattinaanhan ei olekaan järkeen vedoten 
todistaa, vaan siinä niissä järki käy lyhyeksi ja ihminen säikkyy, hengen- 
miehet ovat istuttamassa uskoa. Toisin on asiaan suhtauduttava, kun tunnettu 
kirjailija tai vielä enemmän kuin tunnettu luonnontutkija käy o.t.o. taittamaan 
peistä uskon puolesta. Kyseisessä keskustelussa eritoten professori V A. Heis- 
kasen esiintyminen antaa ehtymätöntä aihetta mielipiteitten vaihtoon. Luon- 
nollisestikaan ei ollut mikään sattuma, että Heiskasen tapainen tiedemies- 
anktoriteetti oli mukana hallitsemassa yhtä pöydän kulmaa. Puhtaasti pro- 
pagandistisessa mielessä hän oli alistanut arvoasemansa tieteellisessä maail- 
massa palvelemaan erästä hänen oikeaksi katsomaansa uskonnollista vakau- 
musta. Hänen tehtävänään mainitussa keskustelutilaisuudessa oli sellaisten 
epäilyksien torjuminen, että tiede ja usonnollinen vakaumus olisivat miten- 
kään ristiriidassa keskenään. Hänen tiedemies-henkilöllisyytensä piti olla 
ikäänkuin graniittiin hakattu todistuskappale luonnontieteen harjoittamisen ja 
uskonnollisen vakaumuksen sulasta harmoniasta. Professori Heiskanen suo- 
ritti oman osuutensa uskonmiehen hartaudella rapsien epäuskoisia kuulijoita 
päälakeen historian kuuluisilla fyysikoilla ja luonnontutkijoilla. Hyvällä tah- 
dolla hän kuitenkin olisi voinut löytää luontoa tutkineitten kaartista paljon 
vapaa-ajattelijoitakin, jolloin hänen olisi sopinut myöntää, että on paljon 
ihmisiä, jotka eivät tarvitse tukea uskosta. Ja johdonmukaisuuden lakeja 
seuraten hänen edelleen olisi pitänyt myöntää, ettei ihminen honjo sapien- 
sina ole näinollen luotu minkään jumalan yhteyteen. Näin menetellen hän 
olisi esiintynyt mikrofonin ääressä paljon enemmän edukseen nimenomaan 
tiedemiehenä. 



On oma mielenkiintonsa saada kuulla, niitä tietä kuuluisa tähtitieteilijä 
on hillut uskon ajatuksiin. Hänen omien sanojensa mukaan: luulon tietä! 
Yhdessä eräitten toisten keskustelluin osallistuneitten kanssa professori sanoi 
luulevansa, että ihmisjärjelle jää ikuisiksi ajoiksi selvittämättömiä kysymyk- 
siä, jää tyhjiöitä, joitten täyttämiseksi tarvitaan uskonnollista vakaumusta. Ja 
entä mihin pohjautuu puolestaan tämä luulo? Kärsimättömyyteen ja maltta- 
mattomuuteen. Vastauksia lopullisiin kysymyksiin odotellessa ummistetaan 
silmät siltä tosiasialta, että ihmisolennolta meni joltinenkin määrä vuositu- 
hansia, ennenkuin hän riisti salamalta ja ukkoselta sen jumaluuden antaen 
sen monien vaiheitten jälkeen Jeesus Nazarealaiseile. Ja kosolti hupeni aikaa 
siinäkin, ennenkuin ihminen oppi hämärästi tajuamaan, mikä on se kappale, 
minkä pinnalla hän öykkäröi luomakunnan kruununa. Sensijaan, ihmeellistä 
kyllä, ihminen oppi suhteellisen lyhyessä ajassa oivaltamaan sen, että hänen 
koiransa ei elä kuolemantakaista elämää niinkuin hän itse. Professori Heis- 



kanen tai tämän kirjoittaja eivät ole viimeinen sana ihmismäisen olennon ke- 
hityksessä, ja kun meitä aikansa katselee, on syytä olettaa, että se ihminen,, 
joka on meistä saman matkan päässä edessä kuin on esimerkiksi Homo Pe- 
kinensis meistä takana, on jo selvittänyt monta »ikuista hämärää kysymys- 
tä» ja vastaavasti kaventanut uskonnollisen vakaumuksen tarvetta. Ihmisjär- 
jelle vaikeita kysymyksiä on loputtoman paljon ja niitten määrä kasvaa alati 
ihmisen kehityksen mukana, mutta läpipääsemätöntä seinää ei tule vastaan 
missään suunnassa: ei pienuuden maailmassa enempää kuin suuruuden maa- 
ilmassa. Vertauksilla puhuen: ihmislapsi on kuin pieni piste hyperbelin 
asymptootilla. Ikiliikkuja jää ihmisolennolle ajasta aikaan ainoaksi ratkaise» 
mattomaksi »arvoitukseksi»! 



Niinkuin kriminaalioikeuden puheenjohtaja saattaa myös hiljaisina het- 
kinä suunnitella täydellistä rikosta, miten paljon suuremmalla syyllä voi- 
kaan tiedemies uskonnollisesta vakaumuksestaan huolimatta harrastaa hy- 
vällä menestyksellä luonnontieteitä. Hän tutkii tähtien ratoja ja aurinkokun- 
tien liikkeitä ja pitää kokonaisuuden käsissään uskonsa voimalla. Hänen rau- 
hansa on järkkymätön ja hän on valmis todistamaan, etteivät tiede ja uskon- 
nollinen vakaumus ole vain sopusoinnussa keskenään, ne tukevat toistaan. 
Mutta niinkuin kriminaalioikeuden puheenjohtaja voi joutua kiinni täydelli- 
sestä rikoksestaan, niin myös uskonnollisen vakaumuksen omaava tiedemies 
voi joutua kiinni epätieteellisestä työstä. Uskonnollisen vakaumuksen omaa- 
valla tiedemiehellä on vaara joutua kiinni silloin, kun hän vuoria siirtävässä 
vakaumuksessaan luo tutkimuksensa objektille valmiin sanokaamme kolmi- 
yhteisen jumaluuden pohjalle rakentuvan järjestelmän, jossa Qn sekä tarua 
e;tä totta, ja sitten käy tutkimustyössään löytämään konkreettisia todistuksia 
palvelemaan tätä vakaumustaan. Karkeasti ottaen, maapallomme olisi jatku- 
vasti litteä kuin pannukakku ja Jerusalem olisi yhä kaikkeuden napa, jollei 
uskonvakaitten tiedemiesten väliin olisi päässyt kiilautumaan toisia uskos- 
saan vähemmän vakaita! Sillä niinpian kuin hyväksytään uskonnollisen va- 
kaumuksen oikeutus, kysytään, niissä kulkevat sitä ympäröivät raja-aidat, 
vai onko niitä ensinkään? 

* 



Totisesti! Professori Heiskanen voi uskostaan huolimatta vallan hyvin tä- 
hystellä kaukoputkellaan taivaalle, laskea tähtiratoja ja löytää jumalan ni- 
men ylistykseksi uuden tähdenkin. Vastaansanomattomasti tiede voittaa hä- 
n ei tutkimustyöstään; uuden taivaankappaleen keksiminen on merkittävä 
tieteellinen tapaus olipa kaukoputken päässä evankeelinen, muhamettilainen, 
panteisti tai mikä muu vakaumuksellinen tahansa. Mutta oletetaanpa, että 
professori Heiskanen tieteellisessä tutkimustyössään joutuu sen väistämättö- 
män tosiasian eteen, että inhimillistä elämää on olemassa muuallakin kaik- 
keudessa. Jos hän silloin rientää elävää tieteellistä mielenkiintoa edelle va- 
kuuttaen maapallolla eläneen ja ristinpuussa kuolleen jumalan ainokaisen 
pojan kärsineen sovituskuoleman myös noitten muualla kaikkeudessa elävien 
inhimillisten olentojen puolesta, hän on kiinnittänyt uskonnolliselle vakau- 
mukselle siivet selkään syyllistyen epätieteelliseen työhön. 



* * * 



Kunkin ihmisen uskonnollinen vakaumus on hänen henkilökohtainen 
vastauksensa käsittämättömiin ja ainiaaksi sellaisiksi jääviin viimeisiin kysy- 
myksiin. Mutta ei sillä hyvä. Muhamettilainen tai kristitty, samantekevä, 
katsoo oman vakaumuksensa olevan yleispätevää lääkettä kaikille ja vaatii 
sen opettamisen välttämättömyyttä samoin kaikille. Näin Suomessa ihmiset 
on ohjattava kristillisen vakaumuksen ja nimenomaan sen evankeelis-luteri- 
laisen haaran karsinaan, ja mitä aikaisemmin se tehdään, sitä parempi. Sitä 
vähemmän on pelkoa, että ihmisiä harhautuu vääriin uskonvakaumuksiin tai 
peräti panteismiin ja vihdoin vapaa-ajatteluun. Kun muistaa professori Heis- 
kasen määritelmän uskonnollisesta vakaumuksesta erään ihmisen rajoittu- 
neisuudesta johtuvan tyhjiön täyttäjänä, niin hän jättää kriitillisen kuunteli- 
jan peräti ristiriitaisiin ajatuksiin allekirjoittaessaan julkiselta paikalta uskon- 
nonopetuksenkin sellaisena kuin se ylimalkaan meidän kouluissamme tapah- 
tuu. Muistammehan omalta koulua ja Itämme, että kristittyjen jumalan ole- 
massaolo oli uskottava muitta mutkitta ainoana »järjellisenä» vastauksena 
kysymykseen, inistä kaikki on lähtöisin. Sensijaan jo tieteellisesti ja todis- 
tuskappaleisiin nojautuen vaivauduttiin selvittämään Jeesuksen taivaisiin 
astuminen isän oikealle puolelle. Jospa uskonnollinen vakaumus ihmisessä 
pysyttelisi jonakin panteismiä lähentelevänä sanoinkuvaamattomana alistu- 
misena kaikkeuden mittaamattomuutta kohtaan, mutta niin onnellisesti ei 
toki ole. Sensijaan ihminen luo uskollaan kolmiyhteisen jumalapremissin ja 
voi oikein hyvin, vaikka vastaus kysymykseen, mistä jumala sitten on lähtöi- 
sin, on täsmälleen yhtä saavuttamattomissa kuin mikä niin sanottu viimeisin 
kysymys tahansa! 



Ennenkuin sanon professori Heiskaselle että kuulemiin, niin haluan lo- 
puksi varoittaa häntä uskonnollisessa vakaumuksessaan ainakin olemaan lan- 
keamatta ulkokultaisuuden syntiin. Siihen suuntaan hänellä ainakin on tai- 
pumusta kertoessaan ottawalaisesta virkaveljestä, jonka pöydällä oli Uusi 
Testamentti. Ihmisen on iloittava jokaisen hyvin päivätyönsä tehneen, ihmi- 
sen tapaamisesta, riippumatta siitä esittääkö hän käyntikorttinaan tai henki- 
löllisyyspaperinaan Uuden Testamentin tai Ingersollin kootut kirjoitukset. 
Me tunnemme liian monta tapausta ihmisen vaelluksen varrelta, jolloin työ- 
pöydällä oleva Testamentti on kätkenyt alleen väärennetyn vekselin. Varo 
siis, oi ihminen ja tiedemies, lankeamasta ulkokultaisuuteen! 




Taiteilijatempperamentti- 
na hän on meillä ainoalaa- 
tuinen. hän valloittaa 

kuin lapsi tai ihme, hänen 
parissaan täytyy tuntea ja 
ajatella niinkuin hän tuntee 
ja ajattelee, ja samalla kuin 
hänen välittömyytensä suo- 
rastaan ryöstää mukaansa, 
hänen räyskyvää, vaiston- 
varmaa älyään täytyy py- 
sähtyä ihailemaan.» 

(Toini Havu Helsingin Sanomissa) 

PARATIISILINTU 

132 siv. Hinta 110:—, sid. 140:—. 

OTAVAN kirja 



KAISU MIRJAMI RYDBERG: 

Katselin Amerikkaa 

Ainutlaatuista reportaasia Lännen 
suuresta demokratiasta. Asiasisältönsä, 
loistavan kuvituksensa ja kekseliään 
tyylinsä ansiosta teos kuuluu eloisim- 
piin ja monipuolisiinpiin matka- 
kuvauksiin, mitä meillä Amerikasta on 
kirjoitettu. 

300 siv. Hinla 195:—, sid. 265:—: 

ARVO TURTIAINEN: 

Ihminen N:o 503 42 

Erään kokeen päiväkirja — olois- 
samme harvinaisen määrätietoisen ru- 
noilijapersoonallisuuden sekä tarkan 
havainnoitsijan ja psykologin rehtiä ja 
rehellistä tililyslä ristikon takaa. 

421 siv. Hinta 180:—, sid. 260:—. 

ELVI SINERVO: 

Viljami Vaihdokas 

saanut sadunomaisen lumoava ro- 
Erinomaisen arvostelumenestyksen 
maani. 

»Viljami Vaihdokas on kerta kaik- 
kiaan merkkiteos meillä ja muualla. 
Sen lämpö, syvyys ja kuulakkuus ta- 
kaavat sille pysyväisen paikan kirjal- 
lisuudessamme — . Tekijättärel- 

leen se on suuri voitto.» 

Elmer Diktonius. 

Kuvittanut Tapio Tapiovaara. 422 
siv. Hinla 220:—, sid. 310:—. 

A. SERAF1MOVITS: 

Rautavyöry 

Kuuluisan nykyvenäläisen kirjailijan 
eloisa, värikäs ja voimakkaasti vai- 
kuttava teos — Venäjän kansalais- 
sotien todellinen sankarieepos. 

256 siv. Hinta 130: — , sid. 175:—. 



M U I S T AKAA 

S A R J A M Y Y N T I M M E 

jossa saatte 10 kirjaa 8:n hinnalla ja 
6 kirjaa 5:n hinnalla! Tutustukaa esit- 
telyvihkoseemme ja tehkää tilauksenne 
lähimmässä kirjakaupassa! 

— Wmi — 



KIRJALLISUUTTA 



Kiilan runoilijoita 



Voi kumpa voisin laulaa niin 
kuin kerran oppinut ma Iien, 
sen sävelmän, min kuulla saa 
mies, käynyt köyhän karjatien. 

Pentti Lahden »Junttalaulut» ovat 
sisällöltään katkeria, hyökkääviä, pisteliäitä, 
karmean humoristisia, täynnä hammasta pu- 
revaa tahtoa eteenpäin. Ja muoto on sen 
mukainen, rytmi moukaroiva, tahallisen jan- 
kuttava, joskus pilkallisesti kansanrunou- 
temme loruja tai karkeita rekiviisuja lähe- 
nevä, runokuvat arkisia, irvokkaita tai yht- 
äkkiä puhtaan lyyrillisiä. 

Tämä ei ole leikittelyä, pilan päiten kai- 
ken sovinnaisen säevuodattelun pirstoiksi 
lyömistä. Tämä on totisinta totta, ehdotonta 
kieltäytymistä sovinnaisilta runontekopoluil- 
ta, intohimoista etsintää. Pentti Lahdelle sa- 
nottavan suljauttaminen runon muotoon 
olisi liiankin helppoa, jollei hän olisi niin 
tietoinen tuon helppouden vaarasta, että 
kieltäytyy siitä — on löydettävä oma tie 
ja oma muoto, ja ne on etsittävä sieltä, inis- 
tä runojen sanottavakin kohoaa: alkuperäi- 
sestä kansasta. Ja niin hän palaa Kalevalan, 
kansanlaulun, rekilaulun muotoon. 

Mutta kysymyksessä ei ole suinkaan vain 
runoilijan muotokokeilu. Junttalaulut kum- 
puavat elämästä, yhteiskunnallisista taiste- 
luista, elämänkatsomuksellisesta etsinnästä 
ja nimenomaan luovan ihmisen sisäisestä 
kamppailusta. Pentti Lahden suhde runoon 
cn kuin tuskallinen ja vaikea rakkaus. Hän 
kieltää sen, tekee siitä pilkkaa, rikkoo kar- 
keasti sitä vastaan, mutta rakastaa sitä into- 
himoisesti. Todellisen runoilijan suhde. 

Junttalaulut ovat uuden tien alku, kar- 
maiseva vastalause elämän vaikeutta vas- 
taan ja sovinnaista runoilua vastaan. Tätä 
yksinkulkijan kamppailua seuraa niin luot- 
tavin odotuksin siksi, ettei se ole päämäärä- 
töntä oikukasta harhailua, vaan totista va- 



kaumuksellista kamppailua, jossa kompro- 
missi on mahdoton. Mahdoton sittenkin, 
ikka runoilija on varsin hyvin selvillä 
väärinymmärretyksi tulemisen mahdollisuu- 
desta. Se ilmenee alakuloisesta ja totisesta 
epilogista: 

»Ynimärsitkö ystävääsi, 
vaiko Ieikiks luulit vain? 
Rakastin sun elämääsi — 
siitä karut sanat sain. 

Ymmärtäisit vain.» 

Yhtä epäsovinnaisia teitä kuin Pentti 
Lahti kulkee Juho Mäkelä esikoiskokoelmas- 
saan »I Ii in i s I a i v a». Muutakin yhteistä 
heillä on, kriitillinen suhde yhteiskuntaan 
ja taakkana painavat läheisen menneisyyden 
elämykset, jotka molemmat tuntevat senlaa- 
tuisina, ettei niitä voi kuvata sovinnaisin 
runokuvin ja niitoin. Molemmat lähenevät 
kansanrunoutta, Lahti kansanlaulun rytmiä 
ja tummaa tunnelmaa, Mäkelä, joka ei ole 
lyyrillinen, vaan älyllinen, luo kansansadun 
kuvia, hupsahtaapa siitä, juuri kansanru- 
nouden alitajuisten kuva-assosiaatioiden 
kautta, surrealismiin asti. Siinä missä Lahti 
lyö pirstoiksi moukarilla, niin että korvat 
ovat mennä lukkoon, Mäkelä vinguttaa niin 
ylimaallisen ohutta säiettä, että korvat — 
tai aivot — eivät sitä enää tajua. Jos juntta- 
laulujen yhteydessä voi puhua etsinnän al- 
kutaipaleesta, on »Ihmislaivassa» eräs ilmai- 
sutapa siinä määrin toteutettu, ettei tee mieli 
sanoa: jalka samaan suuntaan! vaan pikem- 
minkin tulee ajatelleeksi: tuo tie vie umpi- 
kujaan. Mäkelällä on taipumus viehättyä 
omalaatuisiin — alunperin 



epäilemättä tahattomasti syntyneisiin — ku- 
viinsa, että hän eksyy niitä tahallisestikin 
etsimään. Tien päässä häämöttää älyllinen 
dekadenssi — vai miksikä sitä sanoisi. 

Se tietämisen riemu, minkä kokonaisuu- 
den ja lainalaisuuden tajuaminen .synnyttää 
osastossa Avaruuden laulu, on viiltävän kir- 
kasta ja kylmää. Objektiivisessa tiedossa — 
jonka vain runoilija ja tiedemies saavutta- 
vat — toteutuu ja kuolee ihminen — jää 
jnlelle vain jumalallinen kaikennäkevä sil- 
mä. Mäkelän Avaruuden laulu synnytti mi- 
nussa huikaisevan älyllisen nautinnon — ja 
kaipuun maan pinnalle, missä elämä sykkii 
suonissa näennäisesti ristiriitaisena, mutta 
lämpimänä. Syntymisen ja häviämisen vir- 
rassa viehättää Mäkelää enemmän häviämi- 
nen. Syksyn ja talven maisemat innoittavat 
häntä useammin kuin kevät ja kesä, ja ko- 
vin monen runon yllä leijailee kalman haju. 
Vain tietoisuus elämän voittoisuudesta kyke- 
nee hänellä hälventämään t^tä kuoleman 
tunnelmaa. 

Mäkelä kai on probleema: miten jatkun 
tie? 



Vieno Hamara on uusin tulokas. Edellis- 
ten kokoelmien jälkeen hänen runonsa ovat 
helpompia lukea ja ymmärtää. Kun edellis- 
ten jälkeen siirtyi »Pukin jalkatan s- 
sin» ilmapiiriin, pääsi helpotuksen huo- 
kaus. Problematiikka, joka on ne synnyttä- 
nyt, ei ole niin raskas kuin Pentti Lahden 
eikä niin aivoissa siivilöityä ja ohennettua 
kuin Mäkelän. Vastuuntunne yli oman itsen 
ei myöskään ole niin suuri. Vieno Hamara 
tanssii riehakasta, mutta hallittua pukin- 
jalkatanssiaan omalla alueellaan, näkee it- 



sensä ja elämänpiirinsä selvästi , ja kirkkaasti 
ja vapautuu kivuistaan huumorin avulla. 
Milloin kysymykset ylittävät tämän piirin, 
runoilijan hymy muuttuu hiljaiseksi oman 
voimattomuuden vaikeroinniksi. Ajattelen 
runoja sikermässä Sodan päiviä. 

Lyyrillisesti laulavia eivät Vieno Hamaran 
runot ole. Ne ovat tiukkaa proosarunoa, 
säkeet ikäänkuin napsahtelevat maahan ly- 
hyinä ja sattuvan kuvan sisältävinä ja ker- 
tovat erään Juurakon Huldan kehitystien, 
sellaisen Huldan, jonka luomisen tahto on 
huutava, mutta jonka on kipeästi ja vai- 
keasti valloitettava ilmaisukeinot puhuak- 
seen omasta ja muitten kaltaistensa puolesta. 
Se ilmenee esim. runossa Syntyminen, joka 
suinkaan ei ole parasta Hamaraa, mutta ku- 
vaava: 



Ne suihkivat minulle kaikki, 
pellot, mäet, aitat, 
puut, hämäryys, 
piikatytön nauru, 
lampun kalina pöydällä, 
lyhdyn tuikahdus 
pimeässä yössä: 
»Puhu, puhu, 
synnytä meidät.» 



Mutta iso tuska 

istui sänkyni laidalla. 

Minä tunsin rajoitukseni. 

Olisin tarvinnut 

jättiläiskynän, 

sillä leiviskäni 

oli liian suuri. 

Elvi Sinervo 



KUVAAMATAIDETTA 



Valokuvia venäläisestä kuvanveistosta 




Vera Muhi n a: Maksim Gorki. 



Hörhainmerin taidesalongissa oli äskettäin 
näyttely, jossa esitettiin valokuvina uyky- 
venäläisen kuvanveiston saavutuksia. Vaik- 
kakin tämn näyttely pystyi antamaan vain 
verettömän heijastuksen alkuperäisistä veis- 
toksista, oli siitä kuitenkin sama etu kuin 
jonkin näitä käsittelevän taidekirjaa kuvi- 
tuksen tarkastelusta: siitä sai tosin puut- 
teellisen, mutta sittenkin jossakin määrin 
yhtenäisen käsityksen Venäjällä vallitse- 
vasta taidesuuntauksesta. Tämä on viime 
vuosisadalta lähtien läpikäynyt samat muu- 
tokset kuvanveistossa kuin maalauksessakin 
— »vaeltajien» koulukunnan kylmä natura- 
lismi on ensin vaihtunut pintojen maalauk- 
sellisuuteen perustuvaksi, edellistä suuntaa 
tunnepitoisemmaksi impressionismiksi, jota 
sitten ovat seuranneet vallankumouksen 
ajan hurjat kokeilevat » ismit» mielikuvi- 
tuksellisille teräs- ja lasirakennehuineen ja 
vihdoin näiden vastakohtana nykyinen kan- 
antajuisuntee pyrkivä realismi. 

Näyttelyssä ei ollut valokuvia »vaeltajien» 
iijnii eikä myöskään kokeilukauden veistok- 
sista, mntta sen sijaan joidenkin impressio- 
nistien teoksista, joista voi mainita tunne- 
tun Anna Golubkinan Leo Tolstoista veistä- 
män muotokuvan, työ, joka detaljivunsau 
dessaan vaikuttaa lähinnä levottomalta. 
Täydellinen vastakohta tälle impressionis- 
mille, jonka suuri mestari Ranskassa oli 
Kodin ja joka Venäjällä sai uranuurtajansa 
Paul Trnbetskoista, on mm. Nikolai Andre- 
jeuin edustama, vielä nykyään vaJJitseva 
realismi. Tämä tähtää taiteen saattamiseksi 
kansantajuisemmaksi, suuren joukon omak- 
suttavaksi, mntta siitä syystä se ei myös- 
kään voi välttyä joskus muodostumasta 
sangen ulkokohtaiseksi, reaaliseksi vain ul- 
koisen todellisuuden näkökannalta. Tämä 
on junri sanottava äsken mainitun Andre- 
jevin »Lenin — johtaja »-veistoksesta, joka 
hohtaa jonkinlaista paisuteltua kylmää paa- 
tosta. Samaa suuntaa edustaa Josef Tshai- 
kov, joka joskus on luonut kubistisia konst- 




Sarah L e b e d e v a: »Viulutaiteilijatar» . 

rnktioita, mutta sitten siirtynyt n. s. luon- 
nonmukaiseen kuvaukseen. Hänen »Jalka- 
palloilijat» -työnsä on kuin jokin silmän- 
räpäyskuva vauhdikkaasta tilanteesta ken- 
tällä, mutta tämä liikkeen illuusio ei kor- 
vaa levottoman komposition hajoittavaa 
vaikutelmaa. Tähän ryhmään on luettava 
myös eurooppalaisen maineen saavuttanut 
Vera Muhina. Hänen teoksistaan on tämän 
kirjoittaja aikaisemmin nähnyt valokuvat- 
tuna tyylitellyn rehevän »Talonpoikaisnai- 
sen», jonka verevä elämänkylläisyys on kiel- 
tämätön. Tässä näyttelyssä valokuvat eivät 
läheskään antaneet yhtä voimakasta vaiku- 
telmaa kuvanveistäjättären työstä. Oop- 



peralaulaja Sobinovin patsas oli suorastaan 
yllättävä naturalistisessa valokuva-asettelus- 
saan. Vaikuttavin oli epäilemättä Muhinan 
Maksim Gorkista veistämä totuudellinen 
muotokuva. 

Nykyvenäläisessä kuvanveistossa näyttää 
olevan, myös voimakkaita virtauksia, joiden 
lähde on sisäistyneessä taidekäsityksessä. 
Nämä taiteilijat eivät hylkää aiheensa ym- 
märrettävyyttä, mutta heidän veistoksiinsa 
on kätkeytynyt jokin kipinä, joka elävöittää, 
valaisee niitä kuin sisältäpäin. Ennen kaik- 
kea on mainittava Sarah Lebedevan »Viulu- 
taiteilijatar» — teos joka jo valokuvan väli- 
tyksellä valloittaa syvällä runollisuudellaan 
ja sopusointuisella sulollaan. Alexander 
Matuejeuin »Nuoruus» on myös niitä veis- 
toksia, jonka ankaran kiinteään ja korutto- 
man plastilliseen muotoon kätkeytyy syk- 
kivä, virtaava ja lahoamaton elämä. Kyl- 
mempi sulo on Sergei Konjonovin »Tyttö 
kohotetuin käsivarsin»-teoksessa, joka te- 
hoaa tyylitellyn sileässä ja alstomassa yk- 
sinkertaisuudessaan. Näyttelyn vaikuttavim- 
pia muotokuvia valokuvana on Dmitri 
Schivarzin veistos pojasiaan. Sen hieman 
koristeellisessa muotoilussa on hienovaraista 
rytmif, henkevää eläytymistä luonteeseen. 
Sergei Orlovilta, joka on luonut pääasialli- 
sesti porsliinista pienoisveistoksia, nähdään 
myös kuvattuna suurempi sommitelma, 
>' A iti » , josta valokuvan välityksellä voi 
saada täytiä käsitystä, mutta jonka kompo- 
sitiosta ja yksityisistä detaljeista kuitenkin 
voi päätellä, että se on syvästä elämyksestä 
lähtenyjt taideteos. Koko asennossa on ääre- 
töntä väsymystä ja raskasmielisyyttä tai 
ehkä vain itseensä unohtunutta mietiskelyä, 
joka saattaa pään vaipumaan toista kättä 
vasten, toisen riippuessa herpaantuneena, 
snonikkaana ja ikään kuin mullan rosoiseksi 
sjövyttämänä polven varassa. Lyyrillinen 
lapsenkuvaa ja on Helena Aleksejeva, jonka 
raikastuntuinen »Makaava tyttö »-harjoitel- 
ma viehättää välittömyydellään, Anatoli 
Giigorjevin historiallisia kulttuuripersoonal- 
lisuuksia esittävät veistokset ovat myös niitä, 
jotka kiinnostavat. Dantea kuvaavassa, hie- 
man maalaukselliselta vaikuttavassa kera- 
miikkatyössä on sitä henkistä ylevyyttä, jon- 
ka kuvittelee olevan tämän runoilijan perus- 
ominaisuus. Vielä on mainittava nimi Ivan 
Chadre (Ivanov). Hänen veistoksensa »Ka- 



Sergei O rl o v: »Äiti 



tukivi on proletariaatin ase» on saavuttanut 
kansainvälistä kuuluisuutta. Epäilemättä 
sen realismissa on elettyä, järkyttävää koke- 
muspohjaa, vaikkakin siinä on häive suoras- 
taan koristeellisesta liioittelusta. 

Valokuvat ovat vain varjoja todellisuudes- 
ta ja vain varjojen varjoja silloin, kun ne 
esittävät taideteoksia, jotka ovat tihentynyttä 



todellisuutta. Sen vuoksi voimme tehdä van 
sangen puutteellisia päätelmiä siitä, mitä ve 
näläinen kuvanveisto todellisuudessa on 
Mutta joka tapauksessa tämä näyttely pyr 
kii lähentämään meitä Neuvostoliiton kult 
tuuriin ja jokaisesta tilaisuudesta, mik? 
meille siinä mielessä tarjotaan, olemme ra 
jaltoman kiitollisia. Alf Krohn. 



TEATTERIA 



Jean Anouilh Helsingissä 

eli "modernismista" ja modernismista 



Sääli tulee inhimillisen kielen heikkoa il- 
maisukykyä kohtaan, kun ajattelee Suomen 
Kansallisteatterin »Anligoiiea». Kenties kui- 
tenkin äälittävimmässä asemassa ovat ne, 
jotka tämän laitoksen tarjoamista ensi-illois- 
la puhuessaan jo ammoin ovat kaikki super- 
latiivinsa loppuun kuluttaneet ja joiden ai- 
noana lohtuna täyttymätön toive: jos 
voisin laulaa kuin leivo voi. Ei riitä enää, 
cllä teatteriarvostelija on runoilija myös, 
kuten Huugo, — ci, ävcltäjä hänen pitäisi 
olla, sillä siinä, missä sanat loppuvat ja 
l;äyväl huilailleiksi, siinä sävel jatkaa. 



Ensinnäkin on vaikeata käsittää, missä il- 
menee > Antigoneii» tekijän ncrollisuus. Jos 
l( rokasta on Sofokleen muuttaminen proo- 
saksi ja hänen luomansa psykologian rön- 
sytle y, niin en jatka. Jos nerokasta on So- 
fokleen muodollinen modernisointi, niin sa- 
non, i>ttä 011 helppoa olla nero. Sisäisesti 
Sofokleen »Antigonea» 011 mahdoton mo- 
dernisoida, sillä sen sisältö on moderni sel- 
laisenaan kahdentuhannen vuoden päästä 
yhtä hyvin kuin kaksituhatta vuotta sitten. 
Mitä siis Anouilh voittaa? Sen, että hän 
saksalaisten miehittämässä Ranskassa saa 
puhua suuila suuremmalla miehittäjävaltaa 
ja Vichy-mentaliteettia vastaan, piiloutua 
suuren kreikkalaisen vaipanliepeeseen, joka 
on kyllin avara hänet aivan kokonaan kät- 
keäkseen, — jopa niin kokonaan, että hänen 
asettaan ei edes havaita. Mutta se johtuu 
\riin siitä, että Sofokleen »Antigone» olisi 
takavuosien Pariisissa ollut paljon ajankoh- 
taisemmin käsiteltävissä kuin Anouilhin vas- 
taava laitos! — lik modernisti, jotta 
Anouilh olisi sen ainesta uskaltanut yhtä 
häikäilemättömästi käyttää kuin esim. Kaj 
Munk tarinaa Niels Ehbesenistä. Muodolli- 



esti Anouilh on lähempänä nykyaikaa kuin 
Sofokles, mutta sisällöllisesti hän on miltei 
konservatiivi kreikkalaisen rinnalla siinä,, 
että Kreon konkurssitilaan joutuneen valtion 
diktaattorina, samastaessaan itsensä ja lain, 
ei kreikkalaisella suinkaan lopulla lähde 
enäf »valtioneuvostoon» hallitustoimia jat- 
kamaan, vaan hänet murskataan täydellises- 
ti. Se on tärkeä piirre, ja sen Anouilh vuon- 
na — 43 jättää hämäräksi — tuskin taiteel- 
lisista syistä — sillä seurauksella, että Kreo- 
nissa voi nähdä jotain suurempaa kuin nimi- 
henkilössä. »Tappakaa hänet! Tappakaa hä- 
net!», kansanjoukon huuto, näytelmän kei- 
häänkärki, — kehen se kohdistuu? Sofokles 
.mioo ehdottomasti: Kreoniin, mutta 
Anouilh jättää sen käsittämisen ohjaajan 
ehdoiivallaii asiaksi: joko Antigoncen, joka 
uhmaa diktaattoria ja hänen kannattajiaan 
tai diktaattoriin itscensf, joka polkee lain 
ja kansan, ja jonka valtio on Minä. Teatte- 
rissa ohjaaja ratkaisee tulkinnan, ja kovin 
helppoa on ymmärtää se, että miehitysajan 
Pariisissa tämf näytelmä voi päästä julki- 
suuteen, mutta vaikeampaa on sen seikan 
ymmärtäminen, että tuon keihään kärjen 
suunta ci ole täysin selvä Suomen Kansal- 
listeatterissa vielä tänään. Ja kuitenkin se jo 
kirjailijan suuntaamana sentään on kyllin 
selvi' : in tyrannos! Käsitettäköön näytelmä 
poliittisena tai pidettäköön kirjailijaa 
epäpoliittisena tai ei, yksi asia on varma: 
tämä näytelmä luhistuu, jos vaaka heilahtaa 
Kreoniin ja romahtaa täydellisesti, jos se 
l' vs yy tasapainossa, sillä kompromissin 
mahdollisuutta siinä ei ole. 



Toisaaltakin tulee mieleen Kaj Munkin 
Niels Ebbesen». Ei vain siksi, että Teuvo 
Puro näyttelee sekä kreivi Gerhardtia että 



Kreoliin — ja näyttelee aivan samoin kei- 
noin! — vaan siksi, että molemmissa näytel- 
missä diktaattorin liepeillä esiintyy poika: 
»Niels Ebbesenissä» kaksi nuorukaista, 
*Antigoiiessa» yksi hovipoika. Sven Milian- 
der Ruotsissa teki kreivi Gerliardtista pe 
verssin, ja tässä kreikkalaisperäisessä »An- 
tigonessa» olisi sopivaa Kreonista telidä sa- 
moin. Millä paremmalla tulkinnalla tämi' 
pojan oleminen koko näytelmässä on perin 
tarpeellinen? Voidaan sanoa, että luomalla 
tämän hovipojan Anouilli välttää Kreoniu 
monologit, säilyttää hänet rudimenttina ku- 
ninkaallisesta seurueesta, mutta se väile ei 
kestä. Voidaan sanoa, ettii täten kirjailija 
luo kontrasteja ja riuiiastuskolitia, symbo- 
liikkaa, mutta se on aivan liian konstruktii- 
vista. Ajatella voidaan myös, että poika 
edustaa eräänlaista Hitler- Jugendia, enkä 
minä todellakaan ole varma siitä, eikö Kan- 
sallisteatterin tulkinnassa juuri niin ollut 
laita! — ainakin se olisi sopinut yleissävyyn 
mainiosti. 



Ei myöskään jaksa hyväksyä Suomen 
Kansallisteatterin tyyliä »Antigonea» esit- 
täessään. Jos syy on kirjailijan ohjausviit- 
teissä, jotka pitäisi minun tietää, se niihin 
tulkoon, mutta muistettakoon myös se, että 
kirjailija ei sido ohjaajaa ratkaisevalla Ui- 
jalla. Jos Sofokleen »Antigone» hahmona 
nykyaikaistetaan, niiksi jättää muovailu puo- 
litiehen? Mikä oikeastaan oli Teuvo Puron 
Kreou, mikä Rauli Tuonien Haiiuon, mikä 
Rauha Rentolan Isiiieuc, mikä Eeva Kaarina 
Volasen Antigone? Ja niitä oli Klaus Kali- 
man kulissi, mitä puvut, mitä koko Eino 
Kalimj ohjaus? Oliko se modernia sillä 
tavoin, että se tämän kreikkalaisen trage- 
dian henkilöistä ja heidän probleemoistaan 
teki nykyaikaisia henkilöitä nykyajan pro- 
Lleemoineeu? Väitetään niin, mutia se ei ole 
totta. Koko huudettu modernisointi on vain 
siinä, että näytelmän kaikkisuiis siirretään 
ajatuskuroutumana johonkin irratioiialisccn 
pisteeseen, jossa kuvastelee päällekkäin 
kaksi klisheetä: antiikki ja aika »miten ha- 
luatte». Älköön sanottako, että se idea on 
hieno juuri siksi, että se on muka pelkiste- 
tyin tai siksi, että siten »näyttämöllä merkil- 
lisesti väreilisi ajattomuuden ja ikipysyvyy- 



den tunnelma» — Kaarlo Marjasta siteen 
takseni. Jos lasketaan yhteen antiikki j 
nykyaika, en tiedä laskuoppia, jonk 

mukaan summana olisi iankaikkisuus, Jc 
»Antigone» halutaan pelkistää ideaksi plat< 
n Maiseen tapaan tai nähdä siinä identtisin 
iäinen totuus ja kauneus jonkin hegelilä 
sen oppien mukaisesti, sanalla tai kahdell 
sanoen: jos »Antigouesta» halutaan tehd 
aatepilleri tai tabletti, niin suotta on mitää 
viiteen iaskuja ruveta tekemään, sillä Sofol 
les edusta jo summaa. Missä on siis Ein 
Kaliman ansio? Vain siinä, että hän tarjoa 
Sofokleen pillerin standardipakkauksess: 
hiukan natsilaisittaiu popularisoituna, 
mutta ei kai Suomea Kansallisteatterin yle 
sö aivan niin tyhmää ole, että se sitä kaipai 
perspektiiviensä luomiseen? Ihminen, jok 
katselee Kansallisteatteria »Antigonea» tieti 
uiättä Sofokleesta ja kreikkalaisesta trag< 
diasta mitään, näkee esityksessä paljon tai 
koitiiksctouta ja kummallista, ja katsoj 
joka nuo seikat tuntee, näkee aivan samoii 
vaikkakin päinvastaisista syistä. Sekä tiei 
että tietämättömyys tekevät kreikkalaisi 
klisheen tarpeettomaksi. Jos siihen halutaa 
viitata, niin pelkkä nimi »Antigone» sane 
jo molem missä tapauksissa kyllin. Tärkeäl 
Iässä näytelmässä ei lainkaan ole antikkish 
sileitteii ja niitten muka vasta keksityn iai 
kiiikkisuudeii esittäminen — mikä naure 
tavuus! — vaan tärkeätä 011 esittää ^utiikk 
set probleemat kaikkea muuta kuin antiikk 
sinä! Luotakoon niille sentakia vastaava lu 
lviii ta, varsinkin silloin, kun sitä tulkintaa 
tarvitse edes keksiä, vaan se on. Muuten 
voi nähdä koko puuhassa järjen hiven t 
käf 



Samanaikaisesti 011 Helsingin ruotsiukie 
sellä näyttämöllä nähtävänä saman tekijä 
>Eurydike» ja tämä harvinainen sattuu 
antaa tilaisudeu mielenkiintoiseen vcrU 
luun. 

Silloin, kuu kirjailijalla on »Antigonce 
sa» käytettävänään antiikin valmis, äärii 
Hiilleen pelkistetty tragedia, tiivis kuin tin 
malja, luja kuin pyramiidi, silloin hän s, 
aikaan tiiviin ja lujan näytelmän. Mutta 
todistaa vain: Sofokles on todellakin hy 
dramaatikko. »Eurydikc» antaa sensija 
todistuksen Anouilhislä, koska se perusti 



vain tunnettuun kreikkalaiseen taruaiheeseeu 
ja koska Auouilh sen aiheen on aivan täy- 
dellisesti uudistanut antamalla sille sekä 
uuden muodon että uuden sisällön. Jo nyt 
huomataan: »Eurydiken» muoto ei ole »An 
tigonen» vertainen. Tämän antiikin j »moder- 
nisoijan» vahvin puoli ei ole muodon hal- 
linta ,vaan modernin sovitelman antaminen. 
Tätäkin tietä tullaan samaan kuin edellf 
Mutta . »Antigonesta» puheenollen voidaan 
kysyä: tarvitseeko teatteri sen moderniin 
tulkitsemiseen kirjailijan? Kysymystä äl 
köön tehkö tarpeettomaksi se tosiasia, e» iii 
Suomen Kansallisteatterin hengen moderni- 
soimiseen ei kirjailijan olemassaolp riitä. 
Kansallisteatteri on tehnyt parhaansa restau- 
roidakseeri mahdollisimman antiikkiseksi 
sen, minkä Anouilh vuonna — 43 koetti tehdi* 
niin modernisiksi kuin niissä oloissa suinkin 
uskalsi. — 



Eeva Kaarina Volasen Antigone näytteli- 
jäsuorituksena kohosi yli muiden. Tässä 
Kansallisteatterin kummityttönä poseeraa- 
vassa näyttelijättäressä on aika paljon lap- 
sellista maneeria, tehtyä nelivuotiasta, hä- 
nen suunmurlaniisensa, ilmeensä, ' Tiliensä 
herättää katsomossa isällisiä ja äidillisiä 
tunteita — kun hän hankkii itkua, kaivan 
hengessäni nenäliinaa ja muistan lauseen: 
älä itke, posket kastuu Mutta kun hä- 

nen Aritigonensa oli parhaimmillaan joskus 
Teuvo Puron innoittavien iskujen siivittä- 
mänä, hän tapasi hyvin puhtasti roo.linsa 
hermoon. Rauha Rentolan värittömyyttä ls- 
nienessä ei värikäs puku peittänyt niinkuin 
se joskus voi tehdä, se löi liänet liikaa esiin. 
Sisarusten puvuuviireissii oli kai jotain sym- 
boliikkaa, jotä ohjaus ei saanut selväksi, 
hataraksi jäi myös Isinenen ja Haimonin 
keskinen suhde — sen voisikin poistaa ko- 
konaan, sillä tämi" Anouilhin juonilisä ei 
merkitse näytelmässä loppujen lopuksi mi- 
tään. Rauha Rentolalle rooli teki \ vääryyttä 
asettamalla hänet rinnastukseen, johon hän 
ei sovi. Kreonina oli Teuvo Puro nuoren- 
nettu jälkipainos kreivi Gerhardtista, hiukan 
inhimillisempi vain. Hän koetti olla lopussa 
murtuneellakin velvollisuudestaan korkeasti 
vakuuttunut mies, oikea Hitler-ideaali ja 
Meinkampfer, ja tässä juuri Kreon ja koko 
näytelmä ajaa suolle Eino Kaliman istuessa 



kuskipukissa. Ottakaa li uija ja lyökää ruu- 
nan lautasiin! — 

Joel Rinne kuorona oli umpilisäke enti- 
siltä ajoilta, ja hellän vetoava ilme silmis- 
sään hän piippuineen deklamoi luontevasti* 
mutta olisinpa suonut hänen vaihtaneen 
piippunsa työmiehen tupakkaan ja smokkin- 
ssj halpaan asuun ja miehenä kadulta tuo- 
\iui henkilössään näyttämölle sen jonkun* 
jota Polyneikes, kaatunut vastarintamies, 
johti. Sofokleen kuoro edustaa theebalaisia 
ylimyksiä, kansallisteatterin kuoro korkein- 
taan kirjailijaa tai katsomoreportteria ja on 
siis voimatekijänä näyttämöllä pikemmin 
laimentava kuin edes passiivinen, antiikki- 
sen esikuvansa aktiivisuudesta puhumatta- 
kaan! Mutta minkä draamallisen voima- 
koniponentin hänestä täten saisikaan! Umpi- 
lisäke puhki, vatsakalvon tulehdus ja haaf 
Vaan sellaistapa harakiriä Kansallisteatteri 
ei tee — se vatsakatarri, nähkääs! Moder- 
nismista ja Suomen Kansallisteatterista ei 
samassa yhteydessä edes saisi puhua! — 



Paljon parempi on ruotsinkielisen näyttä- 
mön »Eurydike». Se on hiukan liian pitkäk- 
si venytetty, jonkin pikkuroolin voisi pois- 
taa kokonaan, mutta ihana näytelmä se on 
eivätkä sen esityksessä tunnu pillerinpyörit- 
täjiin otteet eikä »merkillisesti väreilevä 
ajattomuus», mikä nyt lie Suomen Kansal- 
listeatterin tunnus ylimalkaan. »Eurydikes- 
tä» hehkuu runous ja se hehku kirjailijalla 
on omavaltaista eikä lainaa. »Eurydiken» 
teema: »jos rakastat, älä tuijota rakastet- 
tusi menneisyyteen, ettet menettäisi häntä » 
ci tosin ole mikään uuden uutukainen vii- 
saus, mutta kun Orfeuksen manalassa- 
käynti selitetään tämän ajatuksen myyttiki- 
teytymänä, se saa monumentaaliset mitta- 
suhteet — ja kaikki aivan riippumatta siitä 
haetusta kaksinaisuudesta ja verhotusta 
kaksimielisyydestä, joka leimasi »Antigo- 
nen». On vain kaksi kreikkalaista nimeä, 
Orfeus ja Eurydike ja ensimmäisen näytök- 
sen ranskalainen rautatieasemainteriöri, 
joka kolmannen näytöksen yövalaistuksessa 
muuttuu Kalman eteiseksi, se riittää. Kat- 
soja, joka ei tunne koko Orfeuksen jax Eu- 
rydiken tarinaa kreikkalaisesta tarustosta, 
tutustuu sen ytimeen nyt tietämättään eikä 



häntä tietämättömyys häiritse millään ta- 
voin, sillä hän ymmärtää kaiken, minkä 
äkee ja kuulee. 

Ohjaajana on Gerda Wrede. 

Tor Forslundin lavastus ei pyri mihin- 
kään »merkillisesti väreilevään ajattomuu- 
teen» kuten ei ohjauskaan, päinvastoin. 
Kaikki on niin kiinni siinä ajassa, joka on 
meidän, kuin suinkin. Ensimmäinen interiöri 
ei vain muuten ollut hyvä, siitä puuttui kuu- 
muus ja koko se leima, jonka kärpäset tuo- 
vat tähän näytelmään omana panoksenaan. 
Jo alussa on nim. jyrkästi vastakohtainen 
rinnastus: Eurydiken ja Orfeuksen kohtaus 
ja alaston, kaikki siteet polttava rakastumi- 
nen toisaalla jo vanheutuneen teatterihär- 
pun ja hänen rakastajansa kohtaus toisaalla, 
pöydän ääressä, jolla kärpäset parittelevat 
sokeriastian vaiheilla. Interiöri kuuluu jäl- 
kimmäistä myöntäen säestämään. Myös 
Arno Högdahlin ja Runar Schaumanin ra- 
kastelu olisi saanut olla enemmän kärpäs- 
raäisen siivotonta, sillä tässä on yhfaikaa 
nähtävissä rakkauden ihanne ja sen irvi- 
kuva. 



Loppuratkaisussa Anouilh tulkinnassaan 
poikkeaa kreikkalaisesta tarusta, jouka mu- 
kaan Orfeuksen repivät kappaleiksi diony- 
solaisessa hurmiossa olevat Heraakialaisnai- 
set — hänen virtaan heitetty päänsä ajau- 
tui Lesbos-saavelle ja saaresta tuli ru- 
nouden kehto. Jos tämä käännetään moder- 
niin ilmaisuun, niin sen mukaan Orfeus Eu- 
lydiken menetettyään hukuttaa surunsa ja 



.rakkautensa kapakoissa ja bordelleissa, he- 
delmänä kaikesta on suuren taiteen synty, 
runouden, joka Taulaa rakkaudesta. Mutta 
se on lii n pitkä prosessi, jotta se mahtuisi 
vielä tämän näytelmän loppuun, ja niin 
Anouilh valitsee teistä kaikkein lyhimmän 
draamansa pisteeksi: Orfeus tekee itsemur- 
han ja tapaa rakastettunsa rajan tuolla 
puolen, jossa aina on käsillä nykyisyys vain. 
Se on heikohko finaali, filmaattinen happy- 
end, hiukan itkettävä, mutta ah, miten kau- 
nis sentään 

Mainio ou toinen näytös: myrkynvihreä, 
aitakadun hotellihuone Marseillessa, huone, 
jolla on traditio* rakkaudesta — ja vuode, 
jonka patjan tahrat melkein näkee. Asetel- 
ma on »Romeo ja Julia» hautaholvissa, 
ranskalaisittain vain kärjistettynä. Erinomai- 
sella tavalla Sven Ehrström hotellipalvelija- 
na liittyi tähän kuvaan. Orfeuksen ja Eu- 
rydiken kohdalla kaipasin sensuellisempaa 
otetta, maininkeja jostain äskeisestä, sillä 
molemmat olivat sen makuisia kuin olisivat 
vain juoneet lasillisen vichyvettä. Erik Lind- 
strömin Orfeus yleensäkin alusta loppuun 
muistutti liian paljon äskenluotua Aatamia, 
epätervettä melkein. Kyllähän raikas voi olla 
siitä huolimatta, että on sensuelli. Eikä 
Gunvor Sandkvistin Eurydikekään mikään 
vippikouhityttö saa olla. Hänellähän on jo 
se u.s. menneisyys ja Orfeuksen sitä koil- 
laan tuntemalla uteliaisuudella täytyy olla 
jotain näkyvää perustetta itse Eurydikessä. 
Muuten molemmista ei voi sanoa juuri muu- 
ta kuin pelkkää hyvää. — 

Urpo Lauri. 



Kaunottaren kosijat ★ Ruma Elsa ★ Pääsiäinen 



On loogillista lähi ui' näytelmän nimestä 
silloin, kun niine. l\ voi uähdä dikell imaisen 
tiivisteen näytelmän sisällöslf Täi ii lähtö- 
kohtaa ei auua Armaud Salacrouii Kaunot- 
taren kosijat» (»Les fiaueo. du Havre») 
vaikka tuo suomalaisasuinen nimi korvattai- 
siin sauaumukaisemmallakiu suomennoksel- 
la »Le Havren kosijat». Tämän näytelmän 
asetelmat ovat sellaiset, että arvostelu kiel- 
tää niiltä tarkoituksenmukaisuuden, jos pää- 
asia nähdään uimessä konsentroituneena. 

Kirjailija jakaa draamansa voimatekijät 



neljään: Duval-Lavalleen perhe, Lefortin 
perhe, Kuoro ja Draaman näkyvä kohde,, s. o. 
kaunotar, jonka kosijoina noiden kahden 
perheen kaksi poikaa ovat. Tuon neljännen 
tekijän attribuutti »näkyvä» tahtonee sa- 
uoa, että näytelmän riimikin on vain näkyvä 
nimi, muodollisuus, ja että draaman varsi- 
nainen painopiste ja kohde on muualla. 

Charles Duval-Lavallee on rikas liikemies, 
ukko Lefovt taas sen lajin boheemi, jota 
meillä nimitettäisiin nykyään pinnariksi kai 
sen takia, ettei laji omaa taiteellisia taipu- 



muksia ja että sen parta ovi suhteellisesti pi- 
tempi kuin tukka. Molemmilla on vaimo. 
Kaksikymmentäkahdeksan vuotta sitten Re4- 
nette Lefort, kalamuija, sai kunnian olla sa- 
massa lestissä knin rouva Glotilde Duval- 
Lavallee, samassa synnytyslaitoksessa, sa- 
mana päivänäkin. Eikä hän huutanut. Mo- 
lemmat saivat pojan — ja tässä kirjailija 
tekee kokeen: hän antaa hoitajattaren vaih- 
taa lapset keskenään. Ja tulos tempusta on 
niin mielenkiintoinen, että biologi, sosiologi, 
psykologi ja tavallinen katsoja huomaa 
unohtuneensa ajattelemaan kesken esitystä. 
Näytelmä on koeteltua, kaksinkertaista 
ranskalaista niisintää, ja kirjailijan sukkula 
lentää niin vikkelänä, että sen liikkeitä on 
vaikea käänteissä seurata. 

Irene-kaunottaren on käsittääkseni oltava 
juuri niin hepsankeikkamaisen yksinkertai- 
nen, että hän kuvittelee olevansa koko draa- 
man akseli, jonka ympäri kaikki pyörii, 
aivan niinkuin rihkamaprinsessalle sopiikin. 
Mutta minusta tuutun, että Tuire Orri itse- 
kin kuvitteli näyttelevänsä pääroolia. Kau- 
nis Irene — nimihän tuoksuu asfaltille! — 
on aivan tyhjänpäiväisen pinnallinen, pikku 
aivoissaan laskeva, pikku sydämessään tun- 
teva harakka, eivät häneen kuulu traagilli- 
set äänenpainot eivätkä operettiprimadon- 
nan laajat eleet. Koko hänen roolinsa vit- 
sihän on juuri siinä, ettei hän ole päähen- 
kilö, ja sen ehdottomasti pitää näkyä katso- 
moon hymyä herättävänä! Tässä Jussi 
Snellmanin ohjaus kaipaa kohennuksen. 

Varsinaisina päähenkilöinä ovat vaihdok- 
kaat, ja heidän kauttaan kirjailija kriitilli- 
sesti valottelee perinnöllisiä, yhteiskunnalli- 
sia ja psykologisia kysymyksiä. Mitä tnlee 
pojasta, jonka myötäsyntyiset ominaisuudet 
perustuvat hyvin yksinkertaiseen sukusoln- 
kaavaan, jos hän vaihdokkaana joutuu niin 
sanottuun sukuun ja perheeseen? Ja mitä 
voi tulla pojasta, joka on lahjakasta alku- 
juurta, mutta joka joutuu yhteiskuntaportai- 
kossa siihen laakeaan tasoon, joka on en- 
nen ensimmäistä askelmaa? Ja mitä mo- 
lempien kohdalla merkitsee perinnöllisyys 
ja mitä ulkonaiset olosuhteet? Kirjailijan 
tekemä koe ei tietenkään riitä yleispäteväksi 
todisteeksi, eikä sitä sellaisena pidä ymmär- 
tää kään. Paljon tärkeämpää näytelmässä ou 
se, että sen päähenkilöt peilailevat kaksois- 
olentoina itseään ja toisiaan, ympäristöään 



ja se, että kirjailija antaa molempien poi- 
kien vihata ja halveksia toisiaan jo lapsuu- 
destaan saakka, ja vihata ja halveksia toi- 
ncntoisissaan juuri sitä, mikä heissä on ym- 
päröivien olosuhteiden ansiota! Kas siinä 
kaksiniitisyyttä! Sanotaan, että tässä näy- 
telmässä ei tapahdu mitään ja että sen lop- 
puna on »*aamen plottis, kukin menköön 
omaan kottiis», mutta ei sen tilinavaus ja 
tilinpäätös sentään ole sama. Sanotaan, että 
kirjailija leikittelee eikä ratkaise mitään, 
mutta ratkaiseeko Strindberg »Kuoleman- 
tanssissa» mitään? Sitä paitsi tämä Armand 
Salacroun näytelmä on vain ensimmäinen 
osa hänen trilogiastaan, ja he, jotka eivät 
tyydy sen tilinpäätökseen, jääkööt odotta- 
maan saldolleen jatkoa. 

Tämän näytelmän vuorosanoissa on niin 
paljon asiaa, että sen dialogi asettaa hyvin 
snuret vaatimukset ohjaajalle ja näytteli- 
jöille varsinkin kun tempo ei saa olla liian 
hidas. Ja niin tässä hyvin selvänä paljas- 
tuikin se, kuinka huonoa näyttelijöittemme 
pelkkä sanomisen tekniikka on. Erikoisesti 
jokaisen näytelmän expositio, alkutilanteen 
selvittely ja johdatus tapahtumiin vaatii hy- 
vää sanontaa, oikeita esiinottoja, oikeita ko- 
Tostuksia, taidokkaita taukoja. Expositiossa 
katsomo on houkuteltava mukaan, raken- 
nettava siteet yli rampin. Jos väliverho re- 
väistään auki ja katsomo ilman valmisteluja 
työnnetään tapahtumain pyörteeseen, jonka 
tasalla se ei ole, saattaa helposti sattua, että 
jää kelkasta pois ja vaivoin pääsee edes kan- 
noille. Katsomo on otettava kuin verkosta 
siikaa — harvemmin sopii tuulastuli- ja ah- 
rain-tekniikka alkuun. Kokonaisuutena esi- 
tyksessä oli jotain gramofonimaista, levy- 
tettyä, millä kai tahdottiin markkeerata 
ranskalaista Inistavuutta. 

Päähuomio kiintyi Pentti Saarekseen ja 
Seppo Sariolaan näyttelijöinä. Pentti Saa- 
reksessa on ruutia enemmän kuin hän jak- 
saa polttaa, eräänlaista näyttelijäfanatismia, 
joka leiskahteli jo näytelmissä »Hiiriä ja ih- 
misiä», »Maan jumala», »Portti pimeään». 
Hän pitelee roolejaan aika lailla rutosti ja 
pyrkii panemaan niihin eskomaisen perä- 
"kaneettiusa »tihilii, tilulii, tilulii», kipinöi 
joskus hiukan liikaa, mutta «m sentään Hel- 
singin Kansanteatterissa enemmän kuin 
pelkkä lahjakkuus — sen toteaminen tässä 
jo myöhäistä olisiki Seppo Sariolalla oli 



vaikea rooli, sanoisin, että se oli näytel- 
män vaikein siksi, että se oli puolinaisin — 
paha on tietää tai kaavailla, miten sitä pi- 
täisi käsittää ja käsitellä. Parhaiten Guy 
Dnval-Lavalleetä ehkä pukisi näytelmän ko- 
konaisuuden kannalta pinnallisuus — ei 
häntä kannata luonteena syventää sen enem- 
pää kiiin lreneäkään — maailmassa tuskin 
on probleemoja, joiden ratkaisemisessa tai 
ratkaisemattomuudessa hän kokisi tragiik- 
kaa edes oinasta mielestään. Guy on siti" 
paitsi epäsynipaattisin näytelmän lienkilöis- 
Iä, ja minusta tuntuu siltä kuin Seppo Sa- 
riola olisi surkutellut häntä liikaa. Paavo 
Jännes, jota kovin harvoin näkee, ja Kaarlo 
Halttunen, Verna Piponius mainittakoon. 

Jos Armaiid Salacrou on maustanut ko- 
mediaansa hiukan epäilyttävänkin makuisil- 
la aineksilla nirn että sen kaikkisuutta aina- 
kin siinä muodossa, missä Jussi Snellmanin 
ohjaus sen tarjoaa, voidaan pitää vaikeasti 
sulavana, niin Valentin tyytyy vain naurat- 
tamaan ja sen ohessa tekemään pilaa. Hä- 
nen pilailunsa kohteena on nainen kolmessa 
kai tyypillisimmässä olomuodossaan, ja sii- 
sivussa saavat sivalluksensa miehisetkin 
narrimaisuudet, kolin itahoisina nekin. Näy- 
telmän koneenkäyttäjänä on Elsa, ja silin- 
Iereissä hyrrää rakkaus, se hauska tunne. 
On jotain tavattoman koomillista siinä, kun 
Kisa muodonvaihdoksensa jälkeen keinahte- 
lee näyttämölle omaa sukupuoltaan paro- 
dioiden, ja kotihengetär siunailee: »Mitäs se 
Santtu nyt — ?!» Se on eräs tämän huvitta- 
van näytelmän herkullisiin mistä kohtauksis- 
ta, ja scu liluuiiekoiiiiikaii Eilvin Laineen 
nlijans nsan maiioinuisesli tuoda esiin. 

VV Marllu Kontulan Elsa oikeastaan mi- 
kfau rnma ole. Kn Iiedi' millaiseksi kirjai- 
lija hänet on Iialiinoitelliit ja onko l^Isa hä- 
nenkin viitteillensä mukaan lioiisiipiikuhieii 
poikatyttö, mutta tuo rummutan keinotakoi- 
uen ratkaisu, jota Helsingin Kansa nleattcri 
käyttää, ei suinkaan ole parhain. Mikään 
välttämättömyys ei ole pukea Elsaa housui- 
hin. Se tuntuu liian teennäiseltä ratkaisulla 
ja vie pääosan esittäjän helposti sellaisiin 
havaittavan tehtyihin ja ulkokohtaisiin elei- 
lyihin ja äänenpainoihin kuin mitä Martta 
Kontulakin käytti. Kauniistakin naisesta saa 



vaivatta epämiellyttävän, jos liänet puetaan 
vaatteisiin, jotka .ovat syntyneet toisen tyyp- 
pisen vartalon verhoiksi. Elsa ei ole epänai- 
sellinen, mutta hän on naisena ruma, ja 
tyyppi esiintyy parhaiten edukseen suku- 
puolensa vaatekappaleissa silloin, kun sillä 
sukupuolisuudella on sisältöarvoa käsit- 
teessä. 

Arvi) Lehesniaan professori oli hyvä suo- 
iltus. Kovin hupaista olisi ollut, jos näyt- 
tali jä olisi uskaltanut matkia jotakin meikä- 
läistä yliopistonimeä — erittäin hyvät edel- 
lylykset Arvo Lehesmaalla tässä kujeessa 
olisi useampaankin kuin yhteen suuntaan. 
Nomina suut odiosa, mutta näin helsinki- 
läisessi" farssissa senlaatuinen pilailu olisi 
hyvin paikallaan. Arvo Leliesmaan ohella 
T.lsa Turakainen, Joel Asikainen ja Hannes 
Veivo tapasivat oikeat säveleet ja saivat it- 
sensä esiin. Nautittavasta kokonaisuudesta 
vastaa Edvin Laine ja tietysti Valentin itse. 
Se on hyvin naurettava tarina, jonka pahin 
heikkous on siinä, että makein nauru tuh- 
lataan jo alkupuolella kaiken. 

Viime keväänä Helmi Lindelöf ja Suomen 
kansallisteatteri sopivat siitä, että »Erotaan 
pois» — ja äsken päänäyttämömme juhli 
Pekka Alpon eroamista »Pääsiäisellä». Ja 
kellot soivat t . . 

On kulunut jo kai yli viisitoista vuotta 
siitä, kun ensimmäisen kerran keiriottelin 
splkääni Pekka Alpon nahkaisen matkalau- 
kun eräällä Suomenlahden aallonmurtajalla 
ja horjahtelevin pojanpolvin lähdin opasta- 
maan matkamiehelle majaa. Se laukku pai- 
noi niinkuin vain kirjoilla ja papereilla liho- 
toltu matkalaukku kehtaa — en muista enää, 
saiko poika perillä markan vai viisi. Samaa 
laukkua kannoin sitten monta kertaa myö- 
hemmin, milloin kujaa ylös, milloin kujaa 
aias. Kesä kesän jälkeen se oli aina ke- 
veämpi kantaa, ja jonkun juhannuksen ku- 
luttua se siirtyi hartioilta ensin olkapäälle 
ja sitten käteen. Nyt se ei painaisi enää 
paljon. — 

Kun Pekka Alpo nyt laskee taakkansa, 
joka hänelle itselleen on vuosi vuodelta tul- 
lut vain raskaammaksi kantaa, lopullisesti 
pois hartioiltaan kansallisen teatteritaiteeni- 



AIKAKAUSLEHTI KATSAUS 



VALVOJA. | Vanhan vuoden mentyä — ai- 
nakin niitä Valvojaa» tulee — kovin su- 
rullisessa valossa mailleen (Koskenniemen 
Hiili-tempaus!), näyttää ensi silmäyksellä 
siltä, että uusi vuosi olisi sensijaan alkanut 
onnellisemmissa merkeissä. Yllätys näet 
kohtaa meitä: Valvoja» 1. no:ssa on prot. 
Koskimies nyt »löytänyt» 20- ja 30-luvii» 
amerikkalaiset suurromaaiiit — muodoltaan 
radikaalit ja myös aatepohjaltaan edistyk- 
selliset kirjailijat, kuten Dos Passos, He- 
mingway, Faulkner jne. 

Liikaa tietysti olisi ollut odottaa, että 
tässä samantien mentäisiin pintaa jonkin- 
verran syvemmälle — ts. että Koskimies, 
kiitellessään pitkässä esittelyssään kaunein 
sanoin muodollisia ansioita, »huomaisi» (tai 
osaisi) eritellä myös maailmankatsomuksel- 
lista pohjaa ja sisältöä. Mutta erinäiset ää 
nenpainot panevat meidät muutenkin suh- 
tautumaan vissillä varovaisuudella tähän 
Valvojan suunnanmuutokseen. Tuntuu, kuin 
»suuri, tuntematon länsi», joka tässä nyt lo- 
pulta on äkkiä »löydetty», olisikin radikaa 
Iin demokratian sijasta itse asiassa lähinnä 
se militaristisia voiniantuntojaan paisuva 
suurvalta-Amerikka, jonka edulliset olosuh- 
teet jättivät itse koskemattomana korjaa- 
maan hedelmät kansojen kalliisti verellään 
ostamasta voitosta . . Tämän uuden »suoje- 
levan» voimatekijän popularisoiiniseksi 
(>Europan Kirjailijaliiton» ja Rooman pe- 
rinnön romahdettua) jopa eilispäivän deino- 
kraattisen USA:n radikaalit modernistitkin 
ripustetaan näkyville, siloittelevalla hymis- 
telyllä sokeroituina joulukuusenkoristeiiia' 
(Dollari-taantumuksella kun ei omasta ta- 
kaa ole tarjota mitään nimiä kulttuurivien- 
tiä varte» — ja jotakin sentään täytyy olla 
mitä näyttää!) Koskenniemi & Co tunnetusti 
omaa entuudestaan moninkertaiset koke- 
mukset moisen kulttuuriväärennyksen alal 
ia. Tällä kertaa on kylläkin, kuten sanottu, 
vasta alkusanat käsillä ja vasta Koski- 
mies niitä esittämässä (joka tietysti on 
huomattavasti valoisampi tapaus), mutta va- 
rovaisuuden vuoksi, josta ketään ei ole syyti' 



iik- pääkallonpaikalla, niin sallittakoon vain 
toteamus: kannettu on, 

Quid feci, id feci, eli suomeksi suurin piir- 
tein: se on tehty. Ja revetköön esirippu ka- 
tosta hamaan lattiaan silloin, kun taiteilija 
juhlii, muut heittäkööt miehen ihokkaasta 
arpaa! Jäämme Tuomaksena kolmatta päi- 
vää odottamaan. 

Urpo Lauri. 



moittia, sopii jokaisen epäillä huonoa Kos 
keimicmoii toimittaman Valvojan taholta, 
kun se nyt, haistellessaan USArssa satulaan 
kiipeävää sotilasmahtia, alkaa samalla va- 
rovasti puhua viimemainitun » kulti 11 iiri teli - 
lävästä» ! — 



FTNSK TIDSKRIFT 



Helmikuun nume- 
rossa tapaamme johtavan kirjoituksen pai- 
kalla Helmer Smedsin artikkelin »Suomen 
poliittinen läksy», joka sisältää terveitä ja 
luonnollisia ajatuksia erinäisistä naapuri- 
suhteistamme. Varsin ilahduttava merkki, 
sillä eihän juuri voi väittää, että tämänta- 
painen kiihkoton ajatuskanta olisi usein 
saanut mitään erikoisempia ilmauksia arvo- 
valtaisina esiintyvien julkaisujenime pals- 
loilla. Ja kirjoittaja esittää huolestumisensa: 

^Huolimatta siitä, että huomattava väli- 
aika, kohta kaksi ja puoli vuotta, on kulu- 
nut aselevosta, on nähtävissä jokseenkin 
harvoja merkkejä, jotka todistaisivat, että 
uusi ajatustapa olisi päässyt syvemmin juur- 
tumaan. Monet mielenilmaukset päinvastoin 
osoittavat, että vanhat käsitykset, tietenkin 
ajan vaatimusten mukaisessa muodossa, jat- 
kavat elämäänsä suurella sitkeydellä ja voi- 
malla. Mitään onnettomuuksia ei kuitenkaan 
ole toistaiseksi tapahtunut, ja varmaankin 
on olemassa henkilöitä, jotka arvelevat, että 
äskettäin solmitun rauhan mukanaan tuo- 
missa turvatummissa oloissa meidän on 
mahdollista jatkaa kuten ennenkin vanhoja 
taiteita pitkin. Mikään ei voi olla vaaralli- 
sempaa kuin sellainen harhakäsitys. Tar- 
kemmin tutkittaessa osoittautuvat rauhan- 
sopimuksen määräykset vain aselepoehtojen 
kertaukseksi. Sitä ne eivät ole ainoastaan 
ulkonaisesti, mitä vahingonkorvauksiin ja 
alueluovutuksiin tulee, vaan myöskin yti- 
meltään, jollaisen muodostaa vaatimus po- 
liittisesta uudelleenkoulutuksesta». Kirjoit- 
taja mainitsee SN-seuran järjestöksi, joka 
aselevon jälkeen on ottanut tehtäväkseen 
auttaa kansaamme omaksumaan tähänastis- 
ta oikeamman käsityksen asemastamme 
Kansallamme on vielä pitkä taival edessään 
valtiolliseen kypsyyteen. Mutta onneksemme 
eivät suhteellisen lievät seuraukset nyt kui- 
tenkaan ole verrattavissa siihen tavattomaan 
riskiin, jonka varaan heitimme valtiomme ja 
kansamme. Tämä on se oikea tausta järjelli- 



sello uiidelleensiiuntaukscllemme, joka antaa 
sille kaikkea muuta tärkeämmän merkityk- 
, kuten myös tasavaltamme presidentti on 
useasti lausunut. 

Artikkelissa selvitellääu sitten lähemmin 
tässä yhteydessä esiintulevia tärkeitä näkö- 
kohtia. — Kohautamme kunnioittaen hattua 
Kiusk Tidskriftille avarakatseisuuden joh- 
dosta, jonka vallassa se on antanut tilaa jär- 
kipuheelle — joskiu samalla huomautamme, 
että olosuhteissa tietysti täytyy loppujen lo- 
puksi olla su lirui syy silloin, kun »uskallus» 
uähdä tosiasiat oikeassa valossaan tuottaa 
jollekulle erikoisia kuuuiaa! Merkillepanta- 
vaa ou joka lapauksessa, miten ruotsinkieli- 
set porvarimme kerta kerralta tulevat näiu 
vaativammissa tilauteissa paljastaneeksi suo- 
uieiikielistcii kurjuuden. Joku taisi .joskus 
sanoa, eitä sr, joka tässä maassa viimeiseksi 
saa mitääu mahtumaan päähänsä, se on juu- 
ri suomala iueu oikeistoporvari — juuri se 
vanha jiuiiullaja! Totuus, joka ikävä kyllä 
ei ole uiikääu leikin asia. 



SUOMALAINEN SUOMI. 



Tämän iiuui- 
ueu on ääviauuäiseii, osittain maaualaiseu oi- 
keistolailaiiiiue äänenkannattaja »kulttuuri 
viutaniaii varteu». Sen suuntaa-antava kir- 
joittelu liikkuu lain ja hyvien tapojen raja- 
mailla, kuleii osoittavat lehden epäselvät 
asiat raii s 1 mallioikeudessa — ei kulttuuri- 
ini kemy s lousä takia, vaan paljaaltaan halli- 
tusvallan liäuäisemisen vuoksi. Moiset puh- 
taasti imliittiset tarkoitusperät, jotka tie- 
tysti eslävät kaiken objektuviseu arvostu- 
luu, uva! uaamioidut »kulttuuriu» esiliuuil- 
la — scu nuorison harhauttamiseksi, jata 
taantumus tällä jäljellejääneellä keinolla ko- 
kee estää liukumasta pois sotapropagandan- 
sa »kasvatuksen» vaikutuksesta. 

kuusta ilkeästä keitoksesta ou jo anuettu 
uaseva määrittely, joten tyydymme lainaa- 
maan: 

»Huomattakciou, kuinka intensiivisesti 
vauhan suuuiian miehet tekevät työtä nuo- 
risuu piirissä. Tuskiu ]iarvaristumme oli 
jiiillltuuyl sulasoi k kaihinsa, juka maksoi 
luiiiHiill («uiiue ulin siuiiiiialluiual au-iirlykset, 
kuu mu ulullK liuuiliiu siilii, kuink: muka 
IimitiimH jmlkkiia kuli! nurin. Ti" :i jmuvari.s- 
louuiu» kullluuvi llvi-ily, jankii aiiianua tar- 
knilnkNiMiu mi kuulu jankkoja (Icunikialiaa 
vastuun Ja y jilliiii kiillluuriii nimissä sitä 
kausiillisklikkiiu, join ci emi: suo jcliiskuu- 
tieu j:i AKS:u uiiulssii voida yl!:ipi!:"f 
\iime aikoina miiiiiiiiI niin uuiu!!ouii:i muo- 
toja, että luulisi joku i sen iirvoslcliikykyiseu 
ihmisen huoman viin. inislii ou kysymys. ,!os 
joku ylioppilasneitonen julk; keskin- 
kertaisen runokokoelmiin, iiiiu huudelluin 



Ruuebergista ja Shakespearesta. Jonkin yli- 
opiston lehtorin formalistisia käsityksiä tul- 
kitsevia aforismeja verrataan Nietzschen 
saavutuksiin. Melkein joka kuukausi ilmes- 
tyy jokin maailmankirjallisuuden merkki- 
teos suomenkielellä, jos porvarillisiin kirjal- 
lisuusexpertteihiu on luottamista. 

Samaan aikaan käydään taistelua kaikkia 
uutä vastaan, jotka yrittävät saada aikaan 
uudelleenarviointia kulttuurielämässä sen ro- 
mahduksen jälkeen, jonka se on kokenut. 
Tästähän ovat osoituksena Olavi Paavolai 
sen kirjan vastaanotto ja se tapa, millä 
Hagar Olssonin kimppuun hyökättiin sen 
vuoksi, että hän oli vaatinut tilintekoa men- 
neisyyden erehdyksiin nähden. Kirjallisuus- 
professori, joka ärsyttääkseen ja taantumuk- 
sen mahtia näyttääkseen esiintyy presidentin 
kutsuilla Mussolinin antama kunniamerkki 
kaulassa roikkuen, ampuu nuolia sumusta 
jonkin nimimerkin turvissa aivan kuin jo- 
kin maaseutulehden kurja pakinoitsija. Sel- 
laista ou »kulttuurielämämme». 

(Erkki Vala eräässä haastattelulausunnos- 
saan Työkansan Sanomissa.) 

Niin, ja sellaista on erikoisesti Suom. 
Suomen »kulttuurielämä», sillä SS on teh- 
tävien jaossa saanut osakseen toimia erää 
nä reaktion laitimmaisista torventoitotlajis- 
la. Sitä voidaan syyllä nimittää kulttuurielä- 
mämme »Kauppalehdeksi» — mikä tietysti 
un makeutettunakin varsin pahasti sanottu. 



SOIHTU | Akateemisen Sosialistiseurau 
Soihtu-lehti, jouka 11. vuosikerran julkaise- 
minen keskeytyi taloudellisista syistä viime 
vuonna, on jälleen alkanut ilmestyä, seujäl- 
keen kun mauutuu seuran toimeenpanema 
rahankeräys työväestön keskuudessa oli 
johtanut suotuisaan tulokseen. Lehti mainit- 
see edelleen, että sen toimituskunta on jär- 
jestetty uudelleen ja että se tulee tästäläh- 
tien ilmestymään 6 kertaa vuodessa. Päätoi- 
mittajana on Osmo Helin. 

Ensimmäisen numeron sisällöstä mainitta- 
koon Hertta Kuusisen kirjoitus »Työväen 
yhtenäisyys ja ylioppilaat», sekä tri Antero 
Rinteen mielen kuut oin en selostus amerikka- 
laisen Wendell Bergen paljastuskirjasta 
»Gartels — Ghallence to a free World», 
joka on Ruotsissa ilmestynyt nimellä »Kar- 
tellit — maailman uhka». Ruotsin lehdistö 
on kutsunut uäitä Yhdysvaltojen oikeusmi- 
nisteriön antitrustiosaston lainopillisen 
asiautuntijan sensatiomaisia muistiinpanoja 
»Atomipommiksi kartelleja vastaan». Soih- 
dun otsikko: »Vauuunlasti juristeja, lasin- 
siruja, arsenikkia ja atomipommiyhtiö» ! — 
Veikko Lahtinen esittelee SKDL:n kulttuuri- 
ohjelmaa ja Yrjö Kusmin julkituo Ranskan 



sivistyselämän ilmiöitä selostaessaan varsin 
tarpeellisia ajatuksia sivistyneistön velvolli 
sundesta jatkuvasti hedelmöittää kansakun- 
nan henkistä kasvumaaperää välittämällä 
ulkoapäin yleismaailmallisia vaikutteita. — 
»Soihdun säkenissä» tutustutetaan meitä 
ylioppilaiden aktiiviseen poliittiseen toimin- 
taan kautta maailman. »Vastaviillon» ulko- 
poliittiset välähdykset, sekä runsas iskevä 
polemiikki — kuten esim. »Gai uksen» ar- 
tikketi: »Uusi Suomi siistii keskitysleiriku- 
vauksia»! — piristävät osaltaan lehden mie 
leuki intoista yleisvaikutelmaa. 



OKTJABR = »Lokakuu» on yksi Neu- 
vostoliiton arvovaltaisimmista »kirjallis- 
taiteellisista ja yhteiskunnallis-kulttuuripo- 
liittisista» kuukausijulkaisuista. Sen päätoi- 
mittajana on F. Panferov ja toimituskuntaan 
ilmoitetaan kuuluvan mm. Leonid Leonovin. 
jonka teoksia meilläkin tunnetaan. Näille 
neuvostoliittolaisille kulttnurijulkaisnille on 
ominaista, että niissä usein julkaistaan jat- 
kokirjoituksina kokonaisia uusia romaaneja 
ja romaanikatkelmia, joita kirjailijat saavat 
täten tilaisuuden esitellä julkisuudessa ar- 
vosteltaviksi ennen lopullista viimeistelyä ja 
tarjoamista laajemmalle lukijakunnalle 
Oktjabr esim. on menneenä vuotena julkais- 
sut mm. P. Wjodorovin ja Antonina Koptja- 
jevin (»Toveri Anna») romaanit, sekä joukon 
katkelmia eri kirjailijain uutuuksista — 
mainittakoon nimet Nikolai Eudokimov, 
Jakov Bash ja Maks Zinger. Julkaistun ru- 
nouden määrä vastaa tukevaniteistä kokoel- 
maa. Eri aloja koskevien kysymysten esitte 
lyssä ulottuu asteikko yksityisten runoteos 
ten analyyseistä maailmanpolitiikan yleisky- 
symyksiin saakka. 

Käsilläoleva 11:0 12 sisältää runoutta kym- 
menkuniialta eri tekijältä — Lisjankij, Ase- 
jev, Eudokimov ym. — , Panferovin laajan 
parlisaaninovellin, sekä N. Stepanovtn es- 
seen Nekrasovin merkityksestä neuvostokir- 
jallisuudelle. Marjetta Shaginjan esittelee 
nykypäivän Armeniaa ja V Shamshur, alan- 
sa maineikas erikoistuntija selostaa perin- 
pohjaisesti »radiotutkaa eilen ja tänään». 
Erikoista mielenkiintoa herättää amerikka- 
laisen Ijalph Ingersollin paljastava teos 
»Top Secret» (Syvin, salaisuus), jonka lop- 
puosa julkaistaan tässä uo:ssa (edelliset 
no:issa 9 ja 10 — 11). 



ZNAMJA »Lippu», Neuvostoliiton kirjai- 
lijaliiton julkaisu on lähinnä keskittyny^ 
kaunokirjallisuuteen ja kirjallisuusarvoste- 
luun. Lehteä toimittaa V. Vishnevskij ja sen 
toimituskuntaan kuuluvista ovat L. Timofe- 
jev, N. Tihonov, N. Toltsunov ym. meillä 
nimiltään parhaiten tunnettuja. — Nume- 
roissa 8 — 9 ja 10/1946 on julkaistu Viktor 
Nekrasovin romaani »Stalingrad», joka on 
saanut kiittävän vastaanoton, no:ssa 2 — 3 
taasen Konstantin Simonovin maailmankuu- 
lu draama »Prahan kastanjoiden alla». No- 
\ellein ja romaaniottein ovat olleet edustet- 
tuina mm. Vasili Grossman, Boris Jam- 
polski ja ranskalainen Louis Aragon, sekä 
lyyrillisellä tuotannollaan Pavel Antokolski 
ja Jev fe v~^ Dolmatovski, ympärillään lukuisa 
joukko nuoria neuvostorunoilijoita. 

Viimeksi saapuneessa, kolmatta sataa si- 
vua laajassa no ssa 11 — 12/1046 julkaistaan 
Georgi Bjerjezkon pienoisromaani »Nots 
Polkovodsa» — »Sotapäällikön yö» — , mm, 
B. Saksin erinomainen laajempi novelli, 
edustava sikermä runoutta, sekä mielenkiin- 
toiset kirjallisuus-, teatteri- y.m. osastot. 



NOVY1 MIRl »Uusi Maailma», liittyy yllä- 



mainittujen kulttuurijulkaisujen ryhmään. 
Sen vastaava toimittaja on Konstantin Simo- 
uov, kaikkialla maailmassa tunnetun Stalin- 
^rad-romaanin »öitä ja päiviä» ym. tekijä, 
l ämän lehden piiriin kuuluvat sen toimitus- 
kunnan jäseninä mm. Mihail Sholohov, Va- 
lentin Katajev ja Konstantin Fedin. 

Suurikokoisen 10 — 11. numeron runsaasta 
ja korkeatasoisesta sisällöstä mainitsemme 
tässä vain Vladimir Lifshitsin pienoisromaa- 
nin »Petrogradin alue», monet laajahkot no- 
vellit — joukossa mm. Aleksander Dov- 
zsenkon elokuva-käsikirjoitus »Elämä kuk- 
kien parissa», joka kuvaa kuuluisan kas 
vitieteilijän ja hedelmäpuunjalostajan, aka- 
teemikko Mitsurinin elämää — , sekä moni- 
ulotteisen ja -lukuisen lyyrillisen osaston. 
Konstantin Simonov on kääntänyt osan 
tshekkiläisen Jan Njerudan (1834 — 91) ru- 
noelmasta »Romanssi Kaarle IV:sta» — Böö- 
min kuninkaasta (1346 — 78), josta tuli sak- 
salais-roomalainen keisari, ja joka mm. pe- 
rusti Prahan yliopiston. 



Erikoislaatuinen psykologinen kuvaus metsätaisteluista 




Aleksander Bek: 



KANSAN 
KULTTutlRI 



VOLOKOLAMSKIN VALTATIE. 
406 siv. Hinta sid. 350: — 
KANSANKULTTUURIOY. 



jokaiseen Suomen koliin 

kansallissävelläjämme 



JEAN SIBELIUKSEN 
korkokuva 

Muovaillut Väinö Aaltonen — valmistanut 
Arabia — myynti Suomen kulttuurin hy- 
väksi. 

Hinta keramiikkisena 1.650: — 

kipsisenä 1 .200 : — 

SUOMEN KULTTUURIRAHASTO 
Bulevardi 5. 



S D N L :n äänenkannattaja 

TERÄ 

ilmestyy kerran viikossa perjantaisin. 

Lehti sisältää, paitsi vakavampia aatteellisia kirjoituksia, myös leikillistä. 
TKRÄ selostaa ja arvostelee elokuvia, seuraa urheilutapahtumia, julkaisee 
erikoisesti nuorten runoili jäin runoja sekä kaunokirjallisia kirjoituksia. 
TKRÄ seuraa erikoisesti nuorison järjestötoimintaa y.m. y.m. 
Terässä on sekä kuvia että arvokasta lukemista. Asiamiehiä halutaan! Levitys- 
palkkio 15 %. Terän tilauksia ottaa vastaan kaikki postitoimistot, asiamiehet 
srk ii lehden konttori, Helsinki, Unioninkatu 32 A, 6 kerros. Puhelin 60 993. 
Postisiirtotili 8361. 



Välttämätön jokaiselle marxilaiselle on 

KOMMUNISTI 

SKP:n POLIITTIS-TEOREETTINEN AIKAKAUSLEHTI 

Marxilaista teoriaa, ajankohtaisia kotimaisia ja kansainvälisiä 
kysymyksiä käsitteleviä artikkeleita, aineistoa ja ohjeita opinto- 
kerhoille ja itseopiskeli joille, tietoja tieteen ja tekniikan uusim- 
mista saavutuksista ym. 

T ilatkaa ja 1 e v i 1 1 ä k ä ä. 




HUHTAMÄKI 
YHTYMÄ 




tehtaisiin 

Kaikkialla maailmassa on ruokatarvikkeiden 
valmistus siirtymässä kodeista tehtaisiin. 
Jopa määrätyt ruokalajitkin pyritään valmis- 
tamaan sellaiseen muotoon, että ruuan laitto 
kodeissa vaatisi mahdollisimman vähän ai- 
kaa ja vaivaa. 

RaNa tuotanto on kehitetty juuri tätä tarkoi- 
tusta silmällä pitäen. Paitsi ruokatalouden 
apuaineita, kuten leivin- ja säilömisaineita, 
valmistetaan herkullisia veriohukais- ja va- 
nukasjauheita, jotka kaikkialla maassamme 
ovat saavuttaneet mitä suurimman suosion. 




Turku 

